Sajin Baabu Gives Reply To All Questions About Kani Kusruti's Character In Biriyani - Malayalam Filmibeat\n| Published: Saturday, May 1, 2021, 11:33 [IST]\nനിരവധി രാജ്യാന്തര പുരസ്‌കാരങ്ങളും സംസ്ഥാന-ദേശീയ പുരസ്‌കാരങ്ങളും നേടിയ ചിത്രമാണ് ബിരിയാണി. കനി കുസൃതി പ്രധാന വേഷത്തിലെത്തിയ ചിത്രത്തിന്റെ സംവിധാനം നിര്‍വ്വഹിച്ചത് സജിന് ബാബുവായിരുന്നു. ചിത്രത്തിലെ പ്രകടനത്തിനായിരുന്നു കനിയെ തേടി മികച്ച നടിക്കുള്ള സംസ്ഥാന സര്‍ക്കാര് പുരസ്‌കാരം എത്തിയത്. മികച്ച പ്രതികരണങ്ങളാണ് ചിത്രത്തിന് ലഭിക്കുന്നത്.\nതീയേറ്റര് റിലീസിന് പിന്നാലെ ചിത്രം ഒടിടി പ്ലാറ്റ്‌ഫോമിലും റിലീസ് ചെയ്തിരുന്നു. ചിത്രത്തിന്റെ ഒടിടി പതിപ്പ് ഇറങ്ങിയതിന് പിന്നാലെ വ്യാജ പതിപ്പുകളും വ്യാപകമായി പ്രചരിച്ചിരുന്നു. ഇതിനെതിരെ സംവിധായകന് സജിന് ബാബു തന്നെ നേരിട്ട് രംഗത്ത് എത്തിയിരുന്നു. ഇപ്പോഴിതാ സജിന് ബാബുവിന്റെ പുതിയ ഫെയ്‌സ്ബുക്ക് പോസ്റ്റ് ശ്രദ്ധ നേടുകയാണ്.\nചിത്രത്തിന് അഭിനന്ദനങ്ങള്‍ക്കൊപ്പം തന്നെ കടുത്ത വിമര്‍ശനങ്ങളും നേരിടേണ്ടി വരുന്നുണ്ട്. ഇത്തരം വിമര്‍ശനങ്ങള്‍ക്കാസ് സജിന് ബാബു മറുപടി പറയുന്നത്. നിന്റെ അമ്മയേയോ ഭാര്യയേയോ പെങ്ങളേയോ മകളെയോ ഇങ്ങനെ അഭിനയിപ്പിക്കുമോ എന്ന തരത്തിലുള്ള ചോദ്യങ്ങള്‍ക്കാണ് സജിന് ബാബു മറുപടി നല്‍കുന്നത്. സ്ത്രീകളുടെ ജീവിത രീതിയിലോ, വസ്ത്ര ധാരണത്തിലോ, ലൈംഗികതയിലോ ഉള്ള തിരഞ്ഞെടുപ്പ് എന്റെ അധികാര പരിധിയില് അല്ലെന്നാണ് അദ്ദേഹം പറയുന്നത്. സംവിധായകന്റെ വാക്കുകളിലേക്ക്.\n'ബിരിയാണി' കണ്ടതിനു ശേഷം ' നിന്റെ അമ്മയെയോ, ഭാര്യയെയോ, പെങ്ങളെയോ, മകളെയോ ഇങ്ങനെ അഭിനയിപ്പിക്കുമോടാ' എന്ന് ചോദിച്ചുകൊണ്ട് പലരും മെസ്സേജ്കളും, കമന്റ്കളും അയക്കുന്നുണ്ട്.. അവരോട് എനിക്ക് ഒന്നേ പറയാനുള്ളൂ. എന്റെ കുടുംബത്തിനകത്തോ, പുറത്തോ ആയിട്ട് എന്റെ ഒപ്പമുള്ള(പൊതുവില് ഒരാളുടെയും) സ്ത്രീകളുടെ ജീവിത രീതിയിലോ, വസ്ത്ര ധാരണത്തിലോ, ലൈംഗികതയിലോ ഉള്ള തിരഞ്ഞെടുപ്പ് എന്റെ അധികാര പരിധിയില് അല്ല. അതില് കൈ കടത്തല് എന്റെ അവകാശവുമല്ല.. അപ്പോള് ഗുഡ് നൈറ്റ്. എന്നായിരുന്നു അദ്ദേഹത്തിന്റെ മറുപടി.\nദേശീയ ചലച്ചിത്ര പുരസ്‌കാര വേദിയില് പ്രത്യേക പരാമര്‍ശം നേടിയ ചിത്രമായിരുന്നു ബിരിയാണി. ചിത്രത്തില് മതപരമായ ദുരാചാരങ്ങള്‍ക്കെതിരെ പോരാടുന്ന ഖദീജ എന്ന കഥാപാത്രത്തെയാണ് കനി കുസൃതി അവതരിപ്പിക്കുന്നത്. ചിത്രത്തിലെ ബോള്‍ഡ് രംഗങ്ങള് നേരത്തെ തന്നെ സോഷ്യല് മീഡിയയില് ചര്‍ച്ചയായിരുന്നു. രാജ്യത്തിന് പുറത്തും ബിരിയാണി ശ്രദ്ധിക്കപ്പെട്ടിരുന്നു.\nഐഎഫ്എഫ്‌കെയിലും മികച്ച പ്രതികരണമാണ് ചിത്രത്തിന് ലഭിച്ചത്. റോമിലെ ഏഷ്യാറ്റിക്ക ഫിലിം ഫെസ്റ്റിവലില് ആദ്യമായി പ്രദര്‍ശിപ്പിച്ചപ്പോള് തന്നെ മികച്ച സിനിമക്കുള്ള നെറ്റ്പാക് അവാര്‍ഡ് സ്വന്തമാക്കി. കനിയെ തേടി മികച്ച നടിക്കുള്ള നിരവധി പുരസ്‌കാരങ്ങളും ബിരിയാണിയിലൂടെ എത്തിയിരുന്നു. അസ്തമയം വരെ, അയാള് ശശി എന്നീ സിനിമകളാണ് സജിന് ബാബു ഇതിന് മുന്പ് സംവിധാനം ചെയ്തത്.\nSajin Baabu Gives Reply To All Questions About Kani Kusruti's Character In Biriyani, Read More In Malayalam Here.\nStory first published: Saturday, May 1, 2021, 11:33 [IST]


ഇന്ത്യയോട് നാണംകെട്ട തോല്‍വി; തായ്‌ലാന്റ് പരിശീലകനെ പുറത്താക്കി..!! - FUTURELINE\nഎ.എഫ്.സി കപ്പിലെ ആദ്യ മത്സരത്തില് തന്നെ ഇന്ത്യയോട് കനത്ത പരാജയം ഏറ്റുവാങ്ങിയ തായ്‌ലാന്റ് പരിശീലകന് മിലോവന് റഹേവാച്ചിനെ മാനജ്‌മെന്റ് പുറത്താക്കി. സെര്‍ബിയക്കാരനായ റഹേവാച്ച് 2017 ഏപ്രിലിലാണ് ടീമിന്റെ പരിശീലകസ്ഥാനം ഏറ്റെടുത്തത്. തായ്‌ലാന്റ് നാഷണല് ടീമുമായുള്ള കരാറില് നിന്ന് റഹേവാച്ചിനെ പുറത്താക്കിയെന്ന് ഫാറ്റ് പ്രസിഡന്റ് സോമ്യോട്ട് പൂപാംമോഗ് പ്രസ്താവനയില് അറിയിച്ചു. അസിസ്റ്റന്റ് പരിശീലകനായ സിരിസാക് യോദ്യാര്‍ത്തായ് ആണ് പുതിയ പരിശീലകന്.\nടൂര്‍ണ്ണമെന്റില് എ ഗ്രൂപ്പിലെ പോയന്റ് പട്ടികയില് ഏറ്റവും അവസാനസ്ഥാനത്തുള്ള തായ്‌ലാന്റിന്റെ അടുത്ത മത്സരം ബഹ്‌റിനുമായാണ്. ഇന്നലെ നടന്ന മത്സരത്തില് ഒന്നിനെതിരെ നാല് ഗോളുകള്‍ക്കാണ് തായ്‌ലാന്റ് ഇന്ത്യയോട് പരാജയപ്പെട്ടത്. നായകന് സുനില് ഛേത്രിയുടെ ഇരട്ടഗോളിന്റെ മികവിലാണ് ഇന്ത്യ തായ്ലാന്റിനെ തകര്‍ത്തത്. മലയാളികളുള്‍പ്പെടെ നിരവധി ഇന്ത്യക്കാരുള്‍ക്കൊള്ളുന്ന അബുദാബിയിലെ അല് നഹ്യാന് സ്റ്റേഡിയത്തിലായിരുന്നു മത്സരം.\n27ാംമിനുട്ടില് ഛേത്രിയാണ് ആദ്യ ഗോള്‍നേടിയത്. പെനാല്‍റ്റിബോക്സില് മലയാളി താരം ആഷിഖ് കുരുണിയന്റെ മുന്നേറ്റത്തിനിടെ പന്ത് തായ് താരത്തിന്റെ കൈയില് തട്ടിയപ്പോള് റഫറി പെനാല്‍റ്റി വിളിക്കുകയായിരുന്നു. തുടര്‍ന്ന് കിക്കെടുത്ത ഛേത്രി ഗോള് നേടുകയായിരുന്നു. എന്നാല് അധികം വൈകാതെ തന്നെ തായ്ലാന്റ് തിരിച്ചടിച്ചു. 33ാം മിനുട്ടില് തീരതോണിന്റെ ഫ്രീ കിക്ക് ക്യാപ്റ്റന് ഡാങ്ഡ വലയിലെത്തിച്ചു. രണ്ടാം പകുതിയിലാണ് ഇന്ത്യയുടെ മറ്റു ഗോളുകള് പിറന്നത്. 46ാം മിനുട്ടില് ആഷിഖ് തട്ടി നല്‍കിയ പന്ത് ഛേത്രി ഗോളാക്കി. 68ാം മിനുട്ടിലാണ് മൂന്നാം ഗോള് പിറന്നത്. 76ാം മിനുട്ടില് ആഷിഖിന് പകരക്കാരനായെത്തിയ ജെജെ ലാല്‍പെഖുവ ഇന്ത്യയുടെ നാലാം ഗോള് നേടി.\nPrevious: ജെസ്‌ന കേസില് നിര്‍ണായക വഴിത്തിരിവ്; മുണ്ടക്കയം ബസ് സ്റ്റാന്‍ഡില് ജെസ്‌ന എത്തിയിരുന്നില്ലെന്ന് സൂചന..!!\nNext: കേരള സര്‍ക്കാരിനെ പിരിച്ചുവിടണമെന്ന് ബി.ജെ.പി ലോക്‌സഭയില്..!\nപാലക്കാടും മലപ്പുറത്തും യെല്ലോ അലേര്‍ട്ട്..!!\nഗുജറാത്ത് സന്ദർശനത്തിനിടയിൽ മോദി അമ്മയെ കാണാനെത്തി..!!\nരാഹുല് ഗാന്ധി കേരളത്തിലേക്ക്; പ്രിയങ്കയേയും ക്ഷണിക്കുമെന്ന് മുല്ലപ്പള്ളി..!!\nശബരിമലയില് ഉടന് എത്തും, ദിവസം ഏതെന്ന് പറയില്ല; ദര്‍ശനം നടത്തിയ ശേഷം മാത്രമേ പുറത്തറിയിക്കുള്ളൂ; പൊലീസുമായി സംസാരിച്ചെന്നും തൃപ്തി ദേശായി..!!


അമ്മ പത്തൊൻപതാം വയസ്സിൽ ഇന്ത്യയിൽ നിന്നും അമേരിക്കയിലേക്ക് വരുമ്പോൾ ഒരിക്കലും ഈ നിമിഷത്തെ കുറിച്ച് ചിന്തിച്ചിട്ടുണ്ടാവില്ല; കമല ഹാരിസ്..\nതന്റെ തിരഞ്ഞെടുപ്പ് വിജയത്തിന് ശേഷം ഉള്ള ആദ്യ പ്രസംഗത്തിൽ അമ്മയെ കുറിച്ച് വാചാലയായി കമല ഹാരിസ്. പത്തൊൻപതാം വയസ്സിൽ ഇന്ത്യയിൽ നിന്നും അമേരിക്കയിലേക്ക് വരുമ്പോൾ അമ്മ ഒരിക്കലും ഈ നിമിഷത്തെ കുറിച്ച് ചിന്തിച്ചിട്ടുണ്ടാവില്ല. " ഇന്ന് എന്റെ സാന്നിധ്യത്തിന് ഏറ്റവും ഉത്തരവാദിയായ സ്ത്രീ എന്റെ അമ്മയാണ്, ശ്യാമള ഗോപാലൻ ഹാരിസ് " എന്നാണ് കണ്ണുകൾ നിറഞ്ഞു കൊണ്ട് കമല ഹാരിസ് പറഞ്ഞത്. തെരഞ്ഞെടുപ്പ് വിജയത്തിനു ശേഷമുള്ള ആദ്യ പ്രസംഗത്തിൽ കമല അമ്മയെക്കുറിച്ച് വാചാലയായി. ഇങ്ങനെയൊരു നിമിഷം ഉണ്ടാവുമെന്ന് അമ്മ ഒരിക്കലും വിചാരിച്ചിട്ടുണ്ടാവില്ല. എന്നാല് ഇത് സാധ്യമാവുന്ന ഒരു അമേരിക്ക ഉണ്ടാവുമെന്ന് അവര് ഉറച്ച് വിശ്വസിച്ചിരുന്നു- കമല കൂട്ടിച്ചേർത്തു. വൈസ് പ്രസിഡന്റ് പദവിയിലെത്തുന്ന ആദ്യ വനിത താനായിരിക്കാം, എന്നാൽ ഈ പദവിയിലെ അവസാനത്തെ ആൾ താനാകില്ല എന്നും ഈ രാത്രി കാണുന്ന ഓരോ കൊച്ചു പെൺകുട്ടിക്കും ഇത് സാധ്യമാകുന്ന രാജ്യമാണ് അമേരിക്ക എന്ന് മനസിലാകും- കമല ഹാരിസ് കൂട്ടി ചേർത്തു . കമലയുടെ ഹാരിസിന്റെ അമ്മയുടെ ജന്മദേശമായ തിരുവാരൂരിലും കമല ഹാരിസിന്റെ വിജയാഹ്ളാദത്തിൽ പങ്കു ചേർന്നു.


കോതമംഗലത്ത് ഭാര്യയെ വെട്ടിക്കൊലപ്പെടുത്തി ഒളിവില്‍പ്പോയ ഭര്‍ത്താവ് തൂങ്ങി മരിച്ച നിലയില് - BIGNEWSLIVE | Latest Malayalam News\nകാപ്പിച്ചാല് ഭാഗത്ത് ആമക്കാട്ട് സജി ആന്റണിയെയാണ് തൂങ്ങി മരിച്ച നിലയില് കണ്ടെത്തിയത്\nകോതമംഗലം: കോതമംഗലത്ത് ഭാര്യയെ വെട്ടിക്കൊലപ്പെടുത്തിയ ഭര്‍ത്താവിനെ തൂങ്ങി മരിച്ച നിലയില് കണ്ടെത്തി. സംശയരോഗിയായ ഇയാള് മക്കളുടെ മുന്നിലിട്ടായിരുന്നു ഭാര്യയെ വാക്കത്തി കൊണ്ട് വെട്ടിക്കൊലപ്പെടുത്തിയത്. കോതമംഗലത്ത് ഊന്നുകല്ലിന് സമീപം നമ്പൂരിക്കൂപ്പിലാണ് സംഭവം നടന്നത്. കാപ്പിച്ചാല് ഭാഗത്ത് ആമക്കാട്ട് സജി ആന്റണിയെയാണ് തൂങ്ങി മരിച്ച നിലയില് കണ്ടെത്തിയത്.\nഭാര്യ പ്രിയയെ വെട്ടിക്കൊലപ്പെടുത്തിയ ശേഷം ഒളിവില് പോയിരിക്കുകയായിരുന്നു ഇയാള്. പോലീസ് ഇയാള്‍ക്കായുള്ള തെരച്ചില് ഊര്‍ജിതമാക്കിയിരുന്നു. ഇതിനിടയിലാണ് ഇയാളെ തൂങ്ങി മരിച്ച നിലയില് കണ്ടെത്തിയത്. ചൊവ്വാഴ്ച രാത്രിയായിരുന്നു കൊലപാതകം നടന്നത്. കൊലപാതകത്തിന് ഉപയോഗിച്ച വാക്കത്തിയും സജിയുടെ മൊബൈല് ഫോണും സംഭവ സ്ഥലത്ത് നിന്നും ലഭിച്ചിരുന്നു. പ്രിയയുടെ കഴുത്തിന്റെ പിന്നിലും നെഞ്ചിലും ആഴത്തില് മുറിവേറ്റതായി പോലീസ് പറഞ്ഞു.\nകെട്ടിടം പണി ജീവനക്കാരനാണ് മരിച്ച സജി. പ്രിയ ഊന്നുകലില് തയ്യല്‍തൊഴിലാളിയുമാണ്. ഊന്നുകല് എസ്‌ഐ നിയാസിന്റെ നേതൃത്വത്തിലുള്ള പൊലീസ് സംഘമാണ് കേസ് അന്വേഷണം നടത്തിയത്.\nആലപ്പുഴയില് നിന്നും കാണാതായ ദമ്പതികള് പാലക്കാട് മരിച്ചനിലയില്\nകൊല്ലത്ത് സ്വകാര്യ ബസിനു മുകളില് മരം വീണ് 25 ഓളം പേര്‍ക്ക് പരിക്ക്; നാല് പേരുടെ നില അതീവ ഗുരുതരം\nഇന്നും നാളെയും സംസ്ഥാനവ്യാപകമായി വന് പ്രതിഷേധം, ആചാരലംഘനത്തിന് കൂട്ടുനിന്ന മുഖ്യമന്ത്രിയെക്കൊണ്ട് കണക്ക് പറയിക്കും; എംടി രമേശ്\nറാഞ്ചിയിലെ ജഗദ്നാഥ്പൂരില് പ്രായപൂര്‍ത്തിയാകാത്ത രണ്ട് പെണ്‍കുട്ടികള് പീഡനത്തിന് ഇരയായി; കാമുകനും സുഹൃത്തും പിടിയില്\nആലപ്പാട് സമരം; കോണ്‍ഗ്രസ് ഇടപെടുന്നു\nആശങ്കകള്‍ക്കും ദുരൂഹതകള്‍ക്കും വിരാമം; സാല സഞ്ചരിച്ച വിമാനത്തിന്റെ അവശിഷ്ടങ്ങള് കണ്ടെത്തി..!


ആളു കൂടി; സിഗ്നലിന്റെ സിഗ്നലു പോയി! - roundupkerala.com\nHome Current Affairs ആളു കൂടി; സിഗ്നലിന്റെ സിഗ്നലു പോയി!\nPrevious articleജര്‍മനിയില് ‘മെര്‍കല് യുഗ’ത്തിന് അന്ത്യമാകുന്നു; പിന്‍ഗാമിയെ തേടി ഭരണകക്ഷി യോഗം \nNext articleമലയാളികളുടെ സ്വന്തം നിത്യഹരിത നായകൻ പ്രേം നസീർ ഇല്ലാതെ 32 വർഷങ്ങൾ


Waqf board psc issue Samastha not in to protest says Jifri Thangal\nസമസ്തയ്ക്ക് സമരം എന്നൊരു സംഗതി ഇല്ലെന്നും പ്രതിഷേധം അറിയിച്ചിട്ടുണ്ടെന്നും അദ്ദേഹം പറഞ്ഞു\nUpdated: December 8, 2021 3:12:00 pm\nമലപ്പുറം: വഖഫ് ബോർഡ് നിയമനം പി.എസ്.സിക്ക് വിട്ട തീരുമാനത്തിൽ സമരത്തിന് ഇല്ലെന്ന് സമസ്‌ത ജംഇയ്യത്തുൽ ഉലമ അധ്യക്ഷൻ ജിഫ്രി മുത്തുക്കോയ തങ്ങൾ. സമസ്‌ത സമരം പ്രഖ്യാപിച്ചിട്ടില്ലെന്നും അദ്ദേഹം പറഞ്ഞു. മലപ്പുറം ചേളാരിയിൽ മാധ്യമങ്ങളോട് സംസാരിക്കുകയായിരുന്നു അദ്ദേഹം.\nസമസ്‌തയുടെ തീരുമാനം പ്രതിഷേധ പ്രമേയം പാസാക്കാനായിരുന്നു. അതിനു ശേഷം മുഖ്യമന്ത്രിയോട് സംസാരിക്കാമെന്ന് വച്ചതാണ്. എന്നാൽ അതിനു മുൻപ് അദ്ദേഹം ചർച്ചയ്ക്ക് വിളിച്ചു. തീരുമാനം പിൻവലിക്കാമെന്ന് പറഞ്ഞിട്ടില്ല. തുടർനടപടികൾ ഒഴിവാക്കി ഭാവി കാര്യങ്ങൾ ബന്ധപ്പെട്ടവരുമായി കൂടിയാലോചിച്ചു ചെയ്യാമെന്നാണ് പറഞ്ഞത്. അത് മാന്യമായ വാക്കല്ലേയെന്ന് ജിഫ്രി തങ്ങൾ ചോദിച്ചു.\nസമസ്തയ്ക്ക് സമരം എന്നൊരു സംഗതി ഇല്ലെന്നും പ്രതിഷേധം അറിയിച്ചിട്ടുണ്ടെന്നും അദ്ദേഹം പറഞ്ഞു. മുസ്ലിം ലീഗ് അടക്കം ഒരു രാഷ്ട്രീയ പാർട്ടിയുമായും സമസ്‌തയ്ക്ക് അകലമില്ലെന്നും പൊതു കോർഡിനേഷൻ കമ്മിറ്റി സമസ്തയ്ക്കില്ല. തങ്ങൾമാർ വിളിച്ചു ചേർക്കുമ്പോഴാണ് കോഡിനേഷൻ കമ്മിറ്റി ഉണ്ടാവുകയെന്നും അദ്ദേഹം വ്യക്തമാക്കി.\nഇന്നലെ മുഖ്യമന്ത്രിയെ കണ്ട ശേഷം നിയമനം ഉടൻ പി.എസ്.സിക്ക് വിടില്ലെന്ന് മുഖ്യമന്ത്രി ഉറപ്പ് നൽകിയതായും വിഷയത്തിൽ വിശദമായ ചർച്ചയാവാമെന്ന് മുഖ്യമന്ത്രി അറിയിച്ചതായും നേതാക്കൾ മാധ്യമങ്ങളോട് പറഞ്ഞിരുന്നു.\nAlso Read: വഖഫ് ബോർഡ് നിയമനം: ഉടൻ പി.എസ്.സിക്ക് വിടില്ല, സമസ്‌ത നേതാക്കൾക്ക് മുഖ്യമന്ത്രിയുടെ ഉറപ്പ്\nWeb Title: Waqf board psc issue samastha not in to protest says jifri thangal


ഗംഗുഭായിയിലെ പാട്ടിന് ചുവടുവെച്ച് അഹാന; വീഡിയോ | Indian Express Malayalam\nahaana krishna dancing dholida song gangubai kathiawadi sanjay leela bhansali alia bhatt\nഗംഗുഭായിയിലെ പാട്ടിന് ചുവടുവെച്ച് അഹാന; വീഡിയോ\nആലിയയെ കേന്ദ്രകഥാപാത്രമാക്കി സഞ്ജയ് ലീല ബൻസാലി ഒരുക്കുന്ന ചിത്രമാണ് ‘ഗംഗുഭായി കത്തിയവാഡി’\nUpdated: February 15, 2022 12:13:40 pm\nചുവന്ന തെരുവിൽ പടപൊരുതി കാമാത്തിപുരയുടെ റാണിയായ ഗംഗുഭായ് കൊത്തേവാലി എന്ന സ്ത്രീയുടെ ജീവിതത്തെ ആസ്പദമാക്കി സഞ്ജയ് ലീല ബൻസാലി ഒരുക്കുന്ന ചിത്രമാണ് ‘ഗംഗുഭായി കത്തിയവാഡി’. ആലിയ ഭട്ടാണ് ചിത്രത്തിൽ നായികയായി എത്തുന്നത്. ആലിയയുടെ കരിയർ ബെസ്റ്റ് പ്രകടനമാണ് ചിത്രത്തിലേത് എന്നാണ് പുറത്തുവരുന്ന റിപ്പോർട്ട്. ചിത്രത്തിലെ ‘ധോലിഡ’ എന്ന ഗാനം ഇതിനകം തന്നെ സംഗീതപ്രേമികളുടെയും സോഷ്യൽ മീഡിയയുടെയും ശ്രദ്ധ നേടി കഴിഞ്ഞു.\nലോലിദാ ഗാനത്തിന് ചുവടുവെയ്ക്കുന്ന നടി അഹാന കൃഷ്ണയുടെ ഒരു വീഡിയോ ആണ് ഇപ്പോൾ ശ്രദ്ധ നേടുന്നത്. ഇൻസ്റ്റഗ്രാമിലാണ് അഹാന ഈ ഡാൻസ് വീഡിയോ പങ്കുവച്ചിരിക്കുന്നത്. “മനോഹരം. ഭാവങ്ങൾ ഏറെ ഇഷ്ടപ്പെട്ടു,” എന്നാണ് വീഡിയോയ്ക്ക് മാമാങ്കം നായിക പ്രാചി തെഹ്‌ലാൻ കമന്റ് നൽകിയിരിക്കുന്നത്.\nജാന്‍വി ശ്രീമങ്കറും ഷൈല് ഹദയും ചേര്‍ന്നാണ് ഗംഗുഭായിയിലെ ‘ധോലിഡ’ എന്ന ഗാനം ആലപിച്ചിരിക്കുന്നത്. കുമാറിന്റെ വരികള്‍ക്ക് സംഗീതം നല്‍കിയിരിക്കുന്നത് സഞ്ജയ് ലീല ബന്‍സാലി തന്നെയാണ്.\n‘പദ്മാവതി’നു ശേഷം എത്തുന്ന സഞ്ജയ് ലീല ബൻസാലി ചിത്രമാണ് ‘ഗംഗുഭായി കത്തിയവാഡി’. ഹുസൈൻ സെയ്ദിയുടെ ‘മാഫിയ ക്വീൻസ് ഓഫ് മുംബൈ’ എന്ന പുസ്തകത്തിലെ ഗംഗുഭായ് കൊത്തേവാലി എന്ന സ്ത്രീയുടെ കഥയിൽ നിന്ന് പ്രചോദനം ഉൾക്കൊണ്ടുള്ളതാണ് ചിത്രം. ബന്‍സാലി പ്രൊഡക്ഷന്‍സിന്‍റെ ബാനറില് സഞ്ജയ് ലീല ബന്‍സാലിയും പെന് സ്റ്റുഡിയോസിന്‍റെ ബാനറില് ഡോ. ജയന്തിലാല് ഗാഡയും ചേര്‍ന്നാണ് ചിത്രം നിർമ്മിച്ചിരിക്കുന്നത്. ഫെബ്രുവരി 25നാണ് ‘ഗംഗുഭായി കത്തിയവാഡി’ റിലീസിനെത്തുന്നത്.\nWeb Title: Ahaana krishna dancing dholida song gangubai kathiawadi sanjay leela bhansali alia bhatt\nഹൃദയം സെറ്റിൽ ആടി പാടി വിനീതും പ്രണവും; വീഡിയോ


കുളം മണ്ണിട്ട് നികത്തിയതായി പരാതി | Koyilandi\nകുളം മണ്ണിട്ട് നികത്തിയതായി പരാതി\nകൊല്ലം ചിറയ്ക്ക് സമീപം മായിച്ചിവീട്ടിൽതാഴെ കുളം മണ്ണിട്ട് നികത്തിയ നിലയിൽ\nകൊയിലാണ്ടി : കൊല്ലം ചിറയ്ക്ക് സമീപമുള്ള മായിച്ചിവീട്ടിൽ താഴെ കുളം സ്വകാര്യവ്യക്തി മണ്ണിട്ട് നികത്തിയതായി പരാതി. എട്ട് സെൻറ്് വരുന്ന കുളം മണ്ണിട്ട് നികത്തുകയും ഒരു കിണർ കുത്തുകയും ചെയ്തിട്ടുണ്ട്.\nകുളത്തിൽ മാലിന്യം നിക്ഷേപിച്ചതായി നാട്ടുകാർക്ക് നേരത്തെ പരാതിയുണ്ടായിരുന്നു. ഇതേതുടർന്ന് അധികൃതരെത്തി പരിശോധന നടത്തി. കുളം പൂർവസ്ഥിതിയിലാക്കുകയെന്ന വ്യാജേന ലോക്ഡൗണിന്റെ മറവിൽ കുളം പൂർണമായി നികത്തി പറമ്പാക്കി മാറ്റിയെന്നാണ് നാട്ടുകാർ പറയുന്നത്.\nകുളം നികത്തിയതോടെ മഴയിൽ ഒഴുകിയെത്തുന്ന വെള്ളം പരിസരത്തുള്ള വീടുകളിലേക്ക് കയറാൻ തുടങ്ങിട്ടുണ്ട്. നാട്ടുകാരുടെ പരാതിയെത്തുടർന്ന് വിയ്യൂർ വില്ലേജ് ഓഫിസർ സ്ഥലത്തെത്തി നികത്തൽ നിർത്തിവെക്കാൻ നിർദേശിച്ചിട്ടുണ്ട്. കാർഷികവികസനസമിതി അംഗങ്ങളും സ്ഥലം സന്ദർശിച്ചു. നെൽവയൽ തണ്ണീർത്തടനിയമം കാറ്റിൽപറത്തിയാണ് കുളം നികത്തിയത്. കുളമായി നിലനിർത്തണമെന്നാണ് നാട്ടുകാർ ആവശ്യപ്പെടുന്നത്.


Pregnant 10-year-old rape survivor cannot abort foetus, SC rules it’s too late\nഅമ്മാവന്റെ നിരന്തര പീഡനത്തിലാണ് 10 വയസുകാരി ഗര്‍ഭിണിയായത്\nചണ്ഡിഗഢ്: പീഡനത്തിന് ഇരയായി ഗര്‍ഭിണിയായ പത്ത് വയസുകാരിയുടെ ഗര്‍ഭഛിദ്രം ആവശ്യപ്പെട്ട് സമര്‍പ്പിച്ച ഹര്‍ജി സുപ്രിംകോടതി തളളി. ഗര്‍ഭഛിദ്രത്തിന് സമയം അതിക്രമിച്ചെന്ന മെഡിക്കല് റിപ്പോര്‍ട്ടിന്റെ അടിസ്ഥാനത്തിലാണ് കോടതിയുടെ നടപടി.\n32 ആഴ്ച പ്രായമായ ഭ്രൂണം അലസിപ്പിക്കുന്നത് കുട്ടിക്കും ഗർഭസ്ഥ ശിശുവിനും നല്ലതല്ലെന്നാണ് മെഡിക്കല് റിപ്പോര്‍ട്ട്. കോടതിയുടെ നിര്‍ദേശപ്രകാരം ചണ്ഡിഗഢിലെ മെഡിക്കല് റിസര്‍ച്ച് സെന്ററിലെ ഡോക്ടര്‍മാരാണ് പരിശോധന നടത്തി റിപ്പോര്‍ട്ട് സമര്‍പിച്ചത്. ജസ്റ്റിസ് ഖെഹാറും ജസ്റ്റിസ് ഡിവൈ ചന്ദ്രചൂഡും അദ്ധ്യക്ഷരായ ബെഞ്ചാണ് ഉത്തരവ് പുറപ്പെടുവിച്ചത്.\nഅമ്മാവന്റെ നിരന്തര പീഡനത്തിലാണ് 10 വയസുകാരി ഗര്‍ഭിണിയായത്. മെഡിക്കല് റിപ്പോര്‍ട്ടിനെ തുടര്‍ന്ന് ഒരു പ്രാദേശിക കോടതി കുട്ടിയുടെ ഗര്‍ഭഛിദ്രത്തിന് അനുമതി നിഷേധിക്കുകയായിരുന്നു. തുടര്‍ന്നാണ് കുട്ടിയുടെ മാതാപിതാക്കള് സുപ്രിമകോടതിയെ സമീപിച്ചത്.\nഇത്തരം വിഷയങ്ങളിൽ പരിഹാരം കാണാൻ സംസ്ഥാനങ്ങളിൽ മെഡിക്കൽ ബോർഡ് തുടങ്ങുന്ന കാര്യം പരിഗണിച്ചു കൂടെയെന്ന് കോടതി സോളിറ്റർ ജനറലിനോട് ചോദിച്ചു. ഇത്തരം കേസുകൾ സുപ്രീംകോടതിയിലെത്തുന്നതിനുള്ള കാലതാമസം ഒഴിവാക്കാൻ ഇത് സഹായിക്കുമെന്നും കോടതി പറഞ്ഞു.


by Blive News February 9, 2019, 10:51 am 1.1k Views\nതിരുവനന്തപുരം: തൃശ്ശൂര് കുന്നംകുളം എരുമപ്പെട്ടി സാമൂഹ്യാരോഗ്യ കേന്ദ്രം, കോഴിക്കോട് വടകര ഓര്‍ക്കാട്ടേരി സാമൂഹ്യാരോഗ്യ കേന്ദ്രം, കോഴിക്കോട് കൊടുവള്ളി താമരശേരി താലൂക്ക് ആശുപത്രി എന്നിവയുടെ സമഗ്ര വികസനത്തിനായി നബാര്‍ഡിന്റെ സഹായത്തോടെ 25.39 കോടി രൂപയുടെ ഭരണാനുമതി നല്‍കിയതായി ആരോഗ്യ സാമൂഹ്യനീതി വനിത ശിശുവികസന വകുപ്പ് മന്ത്രി കെ.കെ. ശൈലജ ടീച്ചര്.\nഓര്‍ക്കാട്ടേരി സാമൂഹ്യാരോഗ്യ കേന്ദ്രത്തിന് 5.47 കോടി രൂപയും താമരശേരി താലൂക്ക് ആശുപത്രിയ്ക്ക് 12.72 കോടി രൂപയും എരുമപ്പെട്ടി സാമൂഹികാരോഗ്യ കേന്ദ്രത്തിന് 7.20 കോടി രൂപയുമാണ് അനുവദിച്ചിട്ടുള്ളത്. സാങ്കേതികാനുമതിയ്ക്കും ടെണ്ടറിനും ശേഷം എത്രയും വേഗം നിര്‍മ്മാണ പ്രവര്‍ത്തനങ്ങള് ആരംഭിക്കുമെന്നും മന്ത്രി പറഞ്ഞു.\n1927ല് ചെറിയൊരു പ്രാഥമികാരോഗ്യ കേന്ദ്രമായി തുടങ്ങിയ ആശുപത്രിയാണ് വികസിച്ച് താമരശേരി ഗവ. താലൂക്കാശുപത്രിയായി മാറിയത്. ആയിരത്തോളം രോഗികള് ദൈനംദിനം ചികിത്സ തേടിയെത്തുന്ന ഈ ആശുപത്രിയിലെ അടിസ്ഥാന സൗകര്യം വികസിപ്പിച്ച് മികച്ച ചികിത്സാ സേവനം ലഭ്യമാക്കുന്നതിനായാണ് തുക അനുവദിച്ചത്. ക്യാഷ്വാലിറ്റി ബ്ലോക്ക് വിപുലീകരണം, മെറ്റേണിറ്റി ബ്ലോക്ക് വിപുലീകരണം, മുന്‍വശത്തെ ലാന്‍സ്‌കേപ്പ്, പാര്‍ക്കിംഗ്, റോഡ് നവീകരണം എന്നിവയ്ക്കാണ് തുക വിനിയോഗിക്കുക.\nഓര്‍ക്കാട്ടേരി സാമൂഹ്യാരോഗ്യ കേന്ദ്രത്തിന് പുതിയ കെട്ടിട നിര്‍മ്മാണത്തിനായാണ് തുക അനുവദിക്കുന്നത്. മികച്ച സൗകര്യങ്ങളോടു കൂടിയ മൂന്ന് നില കെട്ടിടമാണ് നിര്‍മ്മിക്കുന്നത്. തറനിരപ്പില് പരിശോധനാ മുറി, ഓപ്പറേഷന് തീയറ്റര്, ലേബര് റൂം, ഒന്നാമത്തെ നിലയില് ജനറല് വാര്‍ഡ്, ഡോക്ടര് റൂം, ലബോറട്ടറി, രണ്ടാമത്തെ നിലയില് ഹെഡ് റൂം, ഓപ്പണ് ടെറസ് എന്നിവയാണുണ്ടാകുക.\nഎരുമപ്പെട്ടി സാമൂഹികാരോഗ്യ കേന്ദ്രത്തിന്റെ പുതിയ കെട്ടിട നിര്‍മ്മാണത്തിനായാണ് തുക അനുവദിച്ചിരിക്കുന്നത്. സ്ഥലപരിമിതി മൂലം ഏറെ ബുദ്ധിമുട്ടുന്ന ഈ കേന്ദ്രത്തിന് ആശ്വാസമാണ് പുതിയ കെട്ടിടം. രോഗീ സൗഹൃദമായ അന്തരീക്ഷത്തില് മികച്ച സൗകര്യമൊരുക്കാന് ഇതിലൂടെ സാധിക്കും.\nPrevious article സ്പോര്‍ട്സ് സ്കൂള് പ്രവേശനം: സെലക്ഷന് ട്രയല് തിങ്കളാഴ്ച\nNext article കൊച്ചി മെട്രോയിൽ ഫീഡിങ് റൂം


അറ്റ്ലാന്റിക് എൽഇഡി ലൈറ്റ് • ഓർഫെക്ക് ഉപയോഗിച്ച് പുതിയ റീഫ് ടാങ്ക് യുകെ നിർമ്മിക്കുന്നു\nനീ ഇവിടെയാണ്: Home / വാര്ത്ത / അറ്റ്ലാന്റിക് എൽഇഡി ലൈറ്റ് ഉപയോഗിച്ച് പുതിയ റീഫ് ടാങ്ക് യു.കെ.\nഅറ്റ്ലാന്റിക് എൽഇഡി ലൈറ്റ് ഉപയോഗിച്ച് പുതിയ റീഫ് ടാങ്ക് യു.കെ.\nUK ൽ താമസിക്കുന്ന ഒരു പുതിയ ഉപഭോക്താവാണ് ഹിമാറ്റ് ഞങ്ങളുടേത് ഞങ്ങളുമായി പുതിയ ബിൽഡിന്റെ ഫോട്ടോകൾ പങ്കിടുന്നു. ഹിമാറ്റ് ഓർഫക്ക് അറ്റ്ലാന്റിക് V2.1 ഉപയോഗിച്ച് തന്റെ പുതിയ ബിൽഡ് ഉപയോഗിക്കുന്നു. ബിൽഡ് വികസിക്കുന്നതിനനുസരിച്ച് കൂടുതൽ ഫോട്ടോകൾ കാണാൻ കാത്തിരിക്കാം.


സംസ്ഥാനത്ത് സ്‌കൂളുകള് ജനുവരി ഒന്നിന് തുറക്കും; ഒന്നിച്ചിരുന്ന് ഭക്ഷണം കഴിക്കരുത്, വെള്ളം പോലും പങ്കുവെയ്ക്കരുത്; മാര്‍ഗ്ഗനിര്‍ദേശങ്ങള് ഇങ്ങനെ | Reporter Kerala\nതിരുവനന്തപുരം: ജനുവരി ആദ്യവാരത്തില് തന്നെ സംസ്ഥാനത്തെ സ്‌കൂളുകള് തുറക്കാന് തീരുമാനിച്ചതോടെ മാര്‍ഗ്ഗനിര്‍ദേശങ്ങള് സര്‍ക്കാര് പുറത്തിറക്കി. 50 ശതമാനം കുട്ടികളെയാണ് ക്ലാസുകളില് അനുവദിക്കുക. 10, 12 ക്ലാസ്സുകളില് 300ലധികം കുട്ടികളുള്ള സ്‌കൂളുകളില് 25 ശതമാനം പേരെയാണ് ഒരേ സമയം അനുവദിക്കുകയുള്ളൂ എന്നും പൊതു വിദ്യാഭ്യാസ ഡയറക്ടര് അറിയിച്ചു.\nജനുവരി ആദ്യവാരത്തില് പൊതുവിദ്യാഭ്യാസ സ്ഥാപനങ്ങള് തുറക്കുന്നതുമായി ബന്ധപ്പെട്ടാണ് മാര്‍ഗ്ഗനിര്‍ദ്ദേശങ്ങള് നല്‍കിയിട്ടുള്ളത്. ഒരേ സമയം 50 ശതമാനം കുട്ടികളാണ് സ്‌കൂളുകളില് ഉണ്ടാകുക. 10,12 ക്ലാസ്സുകളില് 300 ലധികം കുട്ടികളുള്ള സ്‌കൂളുകളില് 25 ശതമാനം കുട്ടികളെയാണ് ഒരു ദിവസം അനുവദിക്കുക.\nസ്‌കൂളുകളില് ആദ്യത്തെ ആഴ്ചയില് രാവിലെയും ഉച്ചയ്ക്കും രണ്ട് ഘട്ടമായി3മണിക്കൂര് വീതമാണ് ക്ലാസ്സുകള് നടത്തേണ്ടത്. സ്‌കൂളില് എത്തിച്ചേരാന് സാധിക്കാത്തവര്‍ക്ക് സാമൂഹ്യ മാധ്യമങ്ങള് വഴി ക്ലാസ്സുകള് നല്‍കണം. പ്രത്യേക പരിഗണന അര്‍ഹിക്കുന്ന കുട്ടികള്‍ക്ക് ആവശ്യമെങ്കില് വീട്ടില് ചെന്ന് പഠന പിന്തുണ നല്‍കണം.\nഅതേസമയം, സ്‌കൂളുകളില് മാസ്‌ക്, സാനിറ്റൈസര്, ഡിജിറ്റല് തെര്‍മോമീറ്റര് എന്നിവ സജ്ജീകരിക്കണം. കുട്ടികള് തമ്മില്2മീറ്റര് അകലം പാലിക്കണം. ഒന്നിച്ചിരുന്ന് ആഹാരം കഴിക്കുവാനോ, ഭക്ഷണം, വെള്ളം എന്നിവ പങ്കു വെയ്ക്കാനോ പാടില്ല. ക്ലാസ് മുറികളുടെ വാതിലുകള്, കൈപ്പിടി, ഡെസ്‌ക്, ഡസ്റ്റര് എന്നിവ2മണിക്കൂര് കൂടുമ്ബോള് അണുനശീകരണം നടത്തണം. സ്‌കൂളുകളില് ആരോഗ്യ പരിശോധനാ സൗകര്യം ഒരുക്കണം.\nഎല്ലാ സ്‌കൂളുകളിലും പ്രധാന അധ്യാപകന്റെ നേതൃത്വത്തില് കൊവിഡ് സെല് രൂപീകരിക്കാനും നിര്‍ദ്ദേശമുണ്ട്. കൊവിഡ് പശ്ചാത്തലത്തില് വിക്ടേഴ്‌സ് ചാനല് വഴിയാണ് സംസ്ഥാനത്ത് ക്ലാസ്സുകള് നടന്നിരുന്നത്.\nPrevious80 ന്‍റെ നിറവില് എ.കെ ആന്‍റണി\nNextകോര്‍പ്പറേഷന്, മുനിസിപ്പാലിറ്റി അധ്യക്ഷന്‍മാരുടെ തിരഞ്ഞെടുപ്പ് ഇന്ന്\nകൊറോണ രോഗികൾ ഉയരുന്നു; സംസ്ഥാനത്ത് 4649 പേർക്ക് കൂടി രോഗം


lover and women killed husband | കാമുകനുമായുള്ള ബന്ധം ചോദ്യം ചെയ്തു, ഭര്‍ത്താവിനെ ഭാര്യയും കാമുകനും ചേര്‍ന്ന് തലയ്ക്കടിച്ച് കൊലപ്പെടുത്തി | Mangalam\nWednesday, August 21, 2019 Last Updated3Min5Sec ago English Edition\nSunday 21 Jul 2019 12.51 PM\nകാമുകനുമായുള്ള ബന്ധം വിലക്കിയതിന് ഭാര്‍ത്താവിനെ ഭാര്യയും ഭര്‍ത്താവും ചേര്‍ന്ന് കൊലപ്പെടുത്തി. കല്ലുകൊണ്ട് തലയ്ക്കടിച്ചാണ് ഭാര്യയും കാമുകനും ഭര്‍ത്താവിനെ കൊലപ്പെടുത്തിയത്. തേനി തേവാരം മേട്ടുപ്പെട്ടിയില് ചെല്ലത്തുരയാണ് (49) ദാരുണമായി കൊല്ലപ്പെട്ടത്.\nബന്ധം വിലക്കിയതിന്റെ പേരില് ഭര്‍ത്താവിനെ ഭാര്യയും കാമുകനും ചേര്‍ന്നു കല്ലുകൊണ്ടു തലയ്ക്കടിച്ചു കൊലപ്പെടുത്തി. തേനി തേവാരം മേട്ടുപ്പെട്ടിയില് ചെല്ലത്തുരയാണ് (49) കൊല്ലപ്പെട്ടത്. സംഭവത്തില് ചെല്ലത്തുരയുടെ ഭാര്യ ജലീന (42), പണ്ണപ്പുറം സ്വദേശി സുധാകര് (29) എന്നിവരാണ് പോലീസ് പിടിയിലായത്. ചെല്ലത്തുര ഉറങ്ങി കിടന്നപ്പോഴാമണ് കൊല നടത്തിയതെന്നു ജലീന പൊലീസിനോടു പറഞ്ഞു.\n17 വര്‍ഷം മുന്‍പ് പ്രണയ വിവാഹിതരായ ചെല്ലത്തുരയ്ക്കും ജലീനക്കും മക്കളില്ല. ഇതിനിടെ സുധാകറുമായി ജലീന അടുപ്പത്തിലായി. ഇതേച്ചൊല്ലി ചെല്ലത്തുര പിണങ്ങിയതോടെ ജലീന സ്വന്തം വീട്ടിലേക്കു പോയി. അടുത്തിടെയാണു കൂട്ടിക്കൊണ്ടുവന്നത്. ചെല്ലത്തുര തലചുറ്റി വീണു മരിച്ചുവെന്നാണ് ഇവര് ബന്ധുക്കളോടു പറഞ്ഞത്. സംശയം തോന്നിയ ബന്ധുക്കള് പൊലീസില് പരാതി നല്‍കുകയായിരുന്നു.


Missing Girl Archives - BIGNEWSLIVE | Latest Malayalam News\nHome Tag Missing Girl\nകോഴിക്കോട്: കോഴിക്കോട് നിന്നും കാണാതായ സ്‌കൂള് വിദ്യാര്‍ത്ഥിയെ കണ്ടുകിചട്ടി. ഭവന്‍സ് സ്‌കൂളില് പഠിക്കുന്ന മാന്‍സി എന്ന വിദ്യാര്‍ത്ഥിയെയാണ് കണ്ടെത്തിയത്. ഇന്നലെ വൈകുന്നേരം മൂന്നര മണി മുതലാണ് വിദ്യാര്‍ത്ഥിയെ ...\nമുംബൈ: കൊല്ലം ഓച്ചിറയില് നിന്ന് തട്ടിക്കൊണ്ടുപോയ പെണ്‍കുട്ടിയെ കണ്ടെത്തി. ഇരുവരെയും മുംബൈയില് നിന്നാണ് കണ്ടെത്തിയത്. ആദ്യം ഇവരെ നാട്ടില് എത്തിക്കാനുള്ള നടപടികളാണ് കൈകൊള്ളുന്നത്. നാട്ടിലെത്തിച്ച ശേഷം കോടതിയില് ...\nകൊച്ചി: ദുരൂഹതകള് ബാക്കിയാക്കി ജെസ്‌ന തിരോധാനത്തിന് ഒരു വര്‍ഷമാവുമ്പോള് ആശ്വാസമായ വാര്‍ത്തയാണ് പുറത്തുവരുന്നത്. ജെസ്‌ന ബംഗളൂരുവില് ജീവിച്ചിരിക്കുന്നുണ്ടെന്നാണ് ഒടുവിലത്തെ വിവരം. കാണാതായി പത്തു മാസം കഴിഞ്ഞപ്പോഴാണ് ബിരുദ ...


അനൂജ് മുന്‍ദ്ര; 1500 രൂപ മാസവരുമാനത്തിൽ നിന്ന് എൻഎസ്ഇയിൽ ലിസ്റ്റ് ചെയ്ത കമ്പനി ഉടമയിലേക്കുള്ള യാത്ര | From earning Rs 1,400amonth to building Rs 43.7 Cr NSE-listed company ;story of anuj mundra and Jaipurkirti\nഅനൂജ് മുന്‍ദ്ര; 1500 രൂപ മാസവരുമാനത്തിൽ നിന്ന് എൻഎസ്ഇയിൽ ലിസ്റ്റ് ചെയ്ത കമ്പനി ഉടമയിലേക്കുള്ള യാത്ര\nസ്‌നാപ്ഡീലിന്റെയും ജബോംഗിന്റെയുമൊക്കെ പരസ്യ ബോര്‍ഡുകള് കണ്ട അനൂജിന് തോന്നി ഇനി ഓൺലൈൻ ഷോപ്പിംഗ് സൈറ്റുകളുടെ കാലമായിരിക്കും വരുകയെന്ന്. അതായിരുന്നു വഴിത്തിരിവ്..\n|16 Oct 2021 5:20 AM GMT\nജീവിത വിജയംകൊണ്ട് ചുറ്റുമുള്ളവര്‍ക്ക് പ്രചോദനമായി തീര്‍ന്ന ഒരുപാട് സംരംഭകര് ഉണ്ട്. അതില് വളരെ കുറച്ചുപേരെ മാത്രമെ നമ്മള് അറിയു എന്ന് മാത്രം.\nപലപ്പോഴും ഇത്തരം ആളുകളുടെ വിജയമല്ല, അവരുടെ കഴിഞ്ഞ കാലവും ഇപ്പോള് എത്തിനില്‍ക്കുന്ന ഇടവും താരതമ്യപ്പെടുത്തുകയാണ് എല്ലാവരും ചെയ്യുന്നത്. അങ്ങനെയാണെങ്കില് അനൂജ് മുന്‍ദ്രയെപ്പോലെ നിങ്ങളെ പ്രചോദിപ്പിക്കാന് കഴിയുന്ന മറ്റൊരാള് ഉണ്ടാകില്ല.\nഇരുപതാം നൂറ്റാണ്ടിന്റെ തുടക്കത്തില് അനൂജിന് ജയ്പൂരിലെ ഒരു സാരിക്കടയിലായിരുന്നു ജോലി. മാസ ശമ്പളം 1400 രൂപ. തുച്ഛമായ വരുമാനം കൊണ്ട് ജീവിതം തള്ളിനീക്കാന് സാധിക്കാതെ വന്നപ്പോള് വേറെ വഴികള് തേടി. അങ്ങനെ 2003ല് തുണിക്കടയില് നിന്ന് ലഭിച്ച അനുഭവ സമ്പത്തുമായി അയാള് ചുരിദാര് തുണി എത്തിച്ചുകൊടുക്കുന്ന കച്ചവടം തുടങ്ങി. ഹോള്‍സെയില് വിലയ്‌ക്കെടുക്കുന്ന തുണിപ്പീസുകള് മറ്റ് കച്ചവടക്കാര്‍ക്ക് ചില്ലറ വില്‍പ്പന നടത്തുകയായിരുന്നു. പതുക്കെ ആ കച്ചവടത്തില് നിന്ന് മിച്ചം പിടിച്ച പൈസകൊണ്ട് അയാള് ജയ്പൂരില് ഒരു ബ്ലോക്ക് സ്‌ക്രീന് പ്ലിന്റിങ് യുണിറ്റ് (തുണിയില് ഡിസൈന് പ്രിന്റ് ചെയ്യുന്ന) തുടങ്ങി.\nവഴിത്തിരിവായ ഡല്‍ഹി യാത്ര\nഒരിക്കല് ഡല്‍ഹിയില് പോയപ്പോള് ആണ് സ്‌നാപ്ഡീലിന്റെയും ജബോംഗിന്റെയുമൊക്കെ( ഇപ്പോള് ഫ്ലിപ്കാര്‍ട്ട് എറ്റെടുത്തു) വലിയ പരസ്യ ബോര്‍ഡുകള് അനൂജ് കാണുന്നത്. 2012ലെ ആ യാത്രക്കിടെ അനൂജിന് തോന്നി ഇനി ഓൺലൈൻ ഷോപ്പിംഗ് സൈറ്റുകളുടെ കാലമായിരിക്കും വരുകയെന്ന്. ഇത്തരം സൈറ്റുകളില് തങ്ങളുടെ തുണിത്തരങ്ങളും വില്‍ക്കണം എന്ന ചിന്തയുമായാണ് അയാള് ജയ്പൂരിലേക്ക് തിരികെ വണ്ടികയറിയത്.\nനാട്ടിലെത്തിയ ശേഷം അനൂജ് ഒരു ചാര്‍ട്ടേഡ് അക്കൗണ്ടന്റിനെ കണ്ട് കമ്പനി തുടങ്ങാനുള്ള നൂലാമാലകള് ഒക്കെ മനസിലാക്കി. തുടര്‍ന്ന് സുഹൃത്തുക്കളുടെയും കുടുംബക്കാരുടെയും കയ്യില് നിന്നായി 50,000 രൂപ സംഘടിപ്പിച്ചു. പോരാത്തതിന് ബാങ്ക് ലോണും. വര്‍ഷങ്ങള്‍ക്കിപ്പുറം നാഷണല് സ്‌റ്റോക്ക് എക്‌സ്‌ചേഞ്ചില് ലിസ്റ്റ് ചെയ്ത, ജയ്പൂര് കുര്‍ത്തീസിന്റെ മാതൃസ്ഥാപനം "നന്ദനി ക്രിയേഷന്‍സ് പ്രൈവറ്റ് ലിമിറ്റഡ്" എന്ന സ്ഥാപനത്തിന്റെ തുടക്കം അവിടെ നിന്നായിരുന്നു.\nകിട്ടിയ പൈസകൊണ്ട് തയ്യല് മെഷീനും മറ്റ് അത്യാവശ്യ സൗകര്യങ്ങളും ശരിയാക്കി കര്‍ത്താപ്പൂര് ഇന്‍ഡസ്ട്രിയല് എസ്റ്റേറ്റില് കുര്‍ത്തികള് തയ്ക്കുന്ന യുണിറ്റ് ആരംഭിച്ചു. അനുജിന്റെ ഭാര്യ അഞ്ജന കുര്‍ത്തികള് ഡിസൈന് ചെയ്തു. അങ്ങനെ അനൂജിന്റെ കമ്പനി സ്‌നാപ്ഡീലിലും ജബോംഗിലും ഉത്പന്നങ്ങള് വില്‍പ്പനയ്‌ക്കെത്തിച്ചു. സ്വന്തമായി ജയ്പൂര്‍കുര്‍ത്തി.കോം എന്ന വെബ്‌സൈറ്റും ആരംഭിച്ചു.\nതുടക്കത്തില് നാല് കുര്‍ത്തികള് അയച്ചാല് മൂന്നും റിട്ടേണ് വരുന്ന അവസ്ഥയായിരുന്നു. ലോജിസ്റ്റിക്‌സ് മുതല് എല്ലാക്കാര്യങ്ങളിലും പ്രയാസം നേരിട്ടു.\nഅപ്പോഴും എല്ലാം ശരിയാകും എന്ന വിശ്വാസവും അമ്മയുടെയും ഭാര്യയുടെയും പിന്തുണയുമാണ് അനൂജിനെ മുന്നോട്ടുപോകാന് പ്രേരിപ്പിച്ചത്.\nകുര്‍ത്തികള് ഓർഡര് ചെയ്യുന്നവര്‍ക്ക് കവറില് തന്റെ കമ്പനിയെക്കുറിച്ചെഴുതിയ പാംലെറ്റും ഡിസ്‌കൗണ്ട് കൂപ്പണുകളും അനൂജ് വെക്കാന് തുടങ്ങി. ഇന്ന് സ്ത്രീകളുടെ എത്ത്‌നിക് വസ്ത്രങ്ങളിലെ രാജ്യത്തെ പ്രധാന ബ്രാന്റ് ആയി ജയ്പൂര് കുര്‍ത്തി മാറി.\nകുര്‍ത്തി, പലാസോ, ടോപ്പ് തുടങ്ങി മറ്റ് വസ്ത്രങ്ങളും ജയ്പൂര് കുര്‍ത്തിയെന്ന ബ്രാന്റിന്റെ കീഴില് ഇന്ന് വില്‍പ്പനയ്‌ക്കെത്തുന്നു. ഇതിനിടയില് ഓസ്‌ട്രേലിയ, യുകെ, മലേഷ്യ, യുഎസ്, യുഎഇ തുടങ്ങിയ രാജ്യങ്ങളിലേക്കും ജയ്പൂര് കുര്‍ത്തി എത്തി.\n2016ല് സ്റ്റാര്‍ട്ടപ്പുകള്‍ക്കും ഇടത്തരം കമ്പനികള്‍ക്കും വേണ്ടിയുള്ള നാഷണല് സ്റ്റോക്ക് എക്‌സ്‌ചേഞ്ച് (എന്‍എസ്ഇ) എമര്‍ജില് നന്ദനി ക്രിയേഷന്‍സ് ലിസ്റ്റ് ചെയ്യപ്പെട്ടു. 14,44,000 ഓഹരികള് വിറ്റഴിച്ചതിലൂടെ 4,04,32,000 രൂപയാണ് അന്ന് സമാഹരിച്ചത്. വരുംകാലത്ത് എന്‍എസ്ഇയുടെ പ്രധാന ബോര്‍ഡില് കമ്പനിയെ ലിസ്റ്റ് ചെയ്യാനും അനൂജിന് പദ്ധതിയുണ്ട്. 2018ല് ആണ് നന്ദിനി ക്രിയേഷന്‍സ് ലിമിറ്റഡ് ജയ്പൂര് കുര്‍ത്തിയുടെ ആദ്യ ഫ്ലാഗ്ഷിപ്പ് ഷോറൂം തുറക്കുന്നത്. ഇന്ന് ജയ്പൂരിൽ മൂന്ന് ഷോറൂമുകളുണ്ട് കമ്പനിക്ക്. കഴിഞ്ഞ സാമ്പത്തിക വര്‍ഷം 43.7 കോടിയുടെ വിറ്റുവരവാണ് സ്ഥാപനം നേടിയത്. 2023ല് 100 കോടിയുടെ വിറ്റുവരവാണ് ലക്ഷ്യമിടുന്നത്.\nAnuj Mundra Success Story Jaipurkurti


മുഖവും ചര്‍മ്മവും തണുപ്പുകൊണ്ട് വരണ്ടുപോകുന്നോ? എളുപ്പ പരിഹാരം ഇത് | How to Prevent Dry Skin in Winter Naturally in Malayalam - Malayalam BoldSky\nSports ഏഷ്യ നോക്കിനില്‍ക്കെ ഐഎസ്എല്ലിന്റെ മുഖത്തടിച്ച് ഐ ലീഗ്! വിപ്ലവകാരികളായി ഗോകുലം!!\nമുഖവും ചര്‍മ്മവും തണുപ്പുകൊണ്ട് വരണ്ടുപോകുന്നോ? എളുപ്പ പരിഹാരം ഇത്\n| Published: Wednesday, January 5, 2022, 13:15 [IST]\nതണുത്ത കാലാവസ്ഥ ശരീരത്തെ പല വിധത്തിലാണ് മാറ്റുന്നത്. ഇത് നിങ്ങളുടെ ശരീരത്തെ നിരവധി രോഗങ്ങള്, വൈറസുകള്, ബാക്ടീരിയകള് എന്നിവയ്ക്ക് ഇരയാക്കുന്നു, അതുപോലെ തന്നെ പലതരം ചര്‍മ്മപ്രശ്‌നങ്ങള്‍ക്കും ഇത് വഴിവയ്ക്കുന്നു. തണുത്ത കാലാവസ്ഥയുടെ ഏറ്റവും പ്രകടമായ പ്രഭാവം ചര്‍മ്മത്തിലും തലയോട്ടിയിലുമാണ് കാണപ്പെടാറ്. മുഖത്തും കൈകാലുകളിലും ചര്‍മ്മം വരണ്ടതും മങ്ങിയതുമായി മാറുന്നു. തണുത്ത കാലാവസ്ഥയില് ചര്‍മ്മത്തിലെ സ്വാഭാവിക എണ്ണകള് നഷ്ടപ്പെടുത്തുന്നതിനാലാണ് ഇത് സംഭവിക്കുന്നത്.\nMost read: യൂറോപ്പില് നിരോധിച്ചു; കളര് ടാറ്റൂ അടിക്കുന്നത് ഇനി ശ്രദ്ധിച്ചുമതി\nമാത്രമല്ല, മഞ്ഞുകാലത്ത് ചര്‍മ്മത്തില് നിന്നുള്ള ഈര്‍പ്പം നഷ്ടപ്പെടുകയും അത് വരണ്ടതും നിര്‍ജീവവുമാകുകയും ചെയ്യുന്നു. അതുകൊണ്ടാണ് മഞ്ഞുകാലത്ത് ചുണങ്ങ്, ചുവപ്പ്, ചൊറിച്ചില്, അടരല് തുടങ്ങിയ പ്രശ്‌നങ്ങള് ഉണ്ടാകുന്നത്. എന്നാല് മഞ്ഞുകാലത്ത് ചര്‍മ്മത്തിലെ ഈര്‍പ്പം വീണ്ടെടുക്കാന് നിങ്ങള്‍ക്ക് സ്വീകരിക്കാവുന്ന നിരവധി ഘടകങ്ങളുണ്ട്. ശൈത്യകാലത്ത് വരണ്ടതും മങ്ങിയതുമായ ചര്‍മ്മത്തിന് ചില മികച്ച പ്രതിവിധികള് അടുക്കളയില് കാണാം. അതുകൊണ്ട് വിലകൂടിയ ക്രീമുകള്, മോയ്സ്ചുറൈസറുകള് എന്നിവയ്ക്കായി വലിയ തുക ചെലവഴിക്കുന്നതിനുപകരം, പ്രകൃതിദത്തമായ രീതിയില് നിങ്ങളുടെ വരണ്ട ചര്‍മ്മം ചികിത്സിക്കാവുന്നതാണ്. അതിനുള്ള ചില ലളിതമായ വഴികളിതാ.\nപാലും മില്‍ക്ക് ക്രീമും രണ്ട് മികച്ച പ്രകൃതിദത്ത മോയ്‌സ്ചറൈസറുകളാണ്. അല്‍പം ഫുള് ക്രീം മില്‍ക്ക് അല്ലെങ്കില് ഫ്രഷ് ക്രീം ഉപയോഗിച്ച് നിങ്ങളുടെ ചര്‍മ്മം മസാജ് ചെയ്യുന്നത് ആരോഗ്യകരവും ഈര്‍പ്പവുമുള്ളതായി നിലനിര്‍ത്തും.\nഒലിവ് ഓയിലിലെ ആരോഗ്യകരമായ കൊഴുപ്പുകള് ഹൃദയത്തിനും ആരോഗ്യത്തിനും മാത്രമല്ല, മഞ്ഞുകാലത്ത് ചര്‍മ്മത്തെയും സുഖപ്പെടുത്തുന്നു. ഒലീവ് ഓയില് പാല്, തേന് അല്ലെങ്കില് മറ്റ് പ്രകൃതിദത്ത ചേരുവകള് എന്നിവയുമായി സംയോജിപ്പിച്ച് മോയ്‌സ്ചറൈസിംഗ് ഫേസ് പാക്ക് ഉണ്ടാക്കാം. ഒലീവ് ഓയില്‍പുരട്ടുന്നത് ശൈത്യകാലത്ത് നിങ്ങളുടെ ചര്‍മ്മത്തില് ഈര്‍പ്പം നിലനിര്‍ത്തും.\nMost read:മുഖത്തെ എണ്ണമയം എന്നെന്നേക്കുമായി നീക്കാം; വീട്ടില് ചെയ്യാവുന്ന വഴിയിത്\nനെയ്ക്ക് മോയ്സ്ചറൈസിംഗ് ഗുണങ്ങളുണ്ട്. ശൈത്യകാലത്ത് എല്ലാവരുടെയും കിച്ചണ് ക്യാബിനറ്റുകളില് ഈ പ്രകൃതിദത്ത ചേരുവ എളുപ്പത്തില് കാണാനാകും. ഒരു നുള്ള് നെയ്യ് വരണ്ട പ്രദേശത്ത് പുരട്ടുന്നത് നിങ്ങള്‍ക്ക് തല്‍ക്ഷണ ഫലങ്ങള് നല്‍കും.\nചര്‍മ്മത്തെ ഫലപ്രദമായി മോയ്‌സ്ചറൈസ് ചെയ്യാനുള്ള വിസ്‌കോസ് ഗോള്‍ഡന് ലിക്വിഡ് അടങ്ങിയതിനാല്, നിരവധി ശൈത്യകാല ഫേസ് പായ്ക്കുകളില് തേന് ഉപയോഗിക്കുന്നു. ആഴ്ചയില് മൂന്ന് തവണ നിങ്ങളുടെ മുഖത്തും കൈകളിലും അല്‍പം തേന് പുരട്ടി വരണ്ടതും മങ്ങിയതുമായ ചര്‍മ്മത്തെ എന്നെന്നേക്കുമായി ഇല്ലാതാക്കാം. നിങ്ങള്‍ക്ക് തേന് ഒരു ഫെയ്സ് മാസ്‌കായി പ്രയോഗിച്ച് ഇളം ചൂടുള്ള വെള്ളത്തില് കഴുകാം. ചര്‍മ്മത്തിന്റെ വരള്‍ച്ചയെ തടയാന് ഓട്സ് കലര്‍ത്തിയും തേന് ഉപയോഗിക്കാം.\nMost read:ഈര്‍പ്പം നല്‍കും മുഖക്കുരു നീക്കും; മുഖസൗന്ദര്യത്തിന് തക്കാളി മതി\nനിങ്ങളുടെ കുളിക്കുന്ന വെള്ളത്തില് അല്‍പം ഓട്സ് പൊടി ചേര്‍ക്കുക. അല്ലെങ്കില് വരണ്ടതും ചൊറിച്ചിലുമുള്ള ചര്‍മ്മത്തില് നിന്ന് ആശ്വാസം ലഭിക്കുന്നതിന് ഓട്സ് അടങ്ങിയ ക്രീമുകളും പരീക്ഷിക്കാം. ഒരു പഠനമനുസരിച്ച്, ഓട്സ് വിരുദ്ധ ബാഹ്യാവിഷ്‌ക്കാരവും ആന്റി ഓക്സിഡന്റ് ഗുണങ്ങളുമുള്ളതാണെന്നും ഇത് വരണ്ട ചര്‍മ്മത്തിന് ഫലപ്രദമായ പ്രതിവിധി ആകുന്നുവെന്നുമാണ്.\nചര്‍മ്മത്തിന്റെ ഈര്‍പ്പം നിലനിര്‍ത്താന് സഹായിക്കുന്ന മറ്റൊരു പ്രകൃതിദത്ത എണ്ണയാണ് സണ്‍ഫല്‍ര് ഓയില്. വിറ്റാമിന് ഇ ധാരാളം അടങ്ങിയിട്ടുള്ള ഈ എണ്ണ ചര്‍മ്മകോശങ്ങള്‍ക്കുള്ളില് ഈര്‍പ്പം കെട്ടുകയും ജലാംശം നിലനിര്‍ത്തുകയും ചെയ്യുന്നു. ആസ്ത്മ, ആര്‍ത്രൈറ്റിസ് തുടങ്ങി നിരവധി രോഗങ്ങളെ സണ്‍ഫല്‍ര് ഓയില് തടയുന്നു, കൂടാതെ ഇവ കോശങ്ങളെ പുതുക്കാനും സഹായിക്കുന്നു.\nMost read:മുഖം പൂ പോലെ വിടരും; ഈ കൂട്ടുകളിലുണ്ട് രഹസ്യം\nവെളിച്ചെണ്ണയ്ക്ക് നിരവധി ആരോഗ്യ ഗുണങ്ങള് ഉണ്ട്. എമോലിയന്റ് ഗുണങ്ങള് അടങ്ങിയ വെളിച്ചെണ്ണ വരണ്ട ചര്‍മ്മത്തിന് നന്നായി പ്രവര്‍ത്തിക്കുകയും ചെയ്യുന്നു. ചര്‍മ്മത്തിലെ കോശങ്ങള് തമ്മിലുള്ള വിടവ് നികത്തി ഇമോലിയന്റുകള് ചര്‍മ്മത്തെ ജലാംശത്തോടെ നിര്‍ത്തുകയും മിനുസപ്പെടുത്തുകയും ചെയ്യുന്നു. മൃദുവായ ചര്‍മ്മം ലഭിക്കാനായി രാത്രി ഉറങ്ങാന് പോകുന്നതിനുമുമ്പ് നിങ്ങള്‍ക്ക് കുറച്ച് തുള്ളി വെളിച്ചെണ്ണ ചര്‍മ്മം വരണ്ട സ്ഥലത്ത് പുരട്ടാം.\nമിനറല് ഓയില് എന്നും അറിയപ്പെടുന്ന പെട്രോളിയം ജെല്ലി വര്‍ഷങ്ങളായി ചര്‍മ്മസംരക്ഷണത്തിനായി ഉപയോഗിക്കുന്നു. ഇത് ചര്‍മ്മത്തില് ഒരു സംരക്ഷണ പാളി ഉണ്ടാക്കുകയും ചര്‍മ്മത്തിനടിയില് ഈര്‍പ്പം കെട്ടുകയും ചെയ്യുന്നു. വരണ്ട ചര്‍മ്മത്തെ സുഖപ്പെടുത്താന് അതിനാല് പെട്രോളിയം ജെല്ലി വളരെ സഹായകരമാണ്.\nവീട്ടില് തയാറാക്കുന്ന അവോക്കാഡോ മാസ്‌കുകള് ചര്‍മ്മത്തെ പോഷിപ്പിക്കുന്നതിനും പുനരുജ്ജീവിപ്പിക്കുന്നതിനും ഉത്തമമാണ്. അവോക്കാഡോയുടെ പള്‍പ്പ് ഒരു പാത്രത്തില് എടുത്ത് അതില് ഒരു ടീസ്പൂണ് ഒലിവ് ഓയിലും തേനും കലര്‍ത്തുക. ഈ മിശ്രിതം നിങ്ങളുടെ മുഖത്ത് പുരട്ടി 15 മുതല് 20 മിനിറ്റ് വരെ വച്ച ശേഷം കഴുകി കളയുക. വരണ്ട മുഖത്തിനൊരു പ്രതിവിധിയാണിത്.\nMost read:വെള്ളം കുടിച്ചും സൗന്ദര്യം കൂട്ടാം; ചര്‍മ്മം മാറുന്നത് ഇങ്ങനെ\nകറ്റാര് വാഴ ജെല് വരണ്ട ചര്‍മ്മത്തില് നിന്ന് മോചനം നേടാന് സഹായിക്കും. കൈയിലോ കാലിലോ ചര്‍മ്മം വരളുന്നുണ്ടെങ്കില് നിങ്ങള്‍ക്ക് കറ്റാര് വാഴ ജെല് പ്രയോഗിക്കാം. ഉറങ്ങാന് കിടക്കുന്നതിനു മുമ്പ് ജെല് പുരട്ടാവുന്നതാണ്.\nപാദത്തിന് താഴെ ചര്‍മ്മം ചുക്കിച്ചുളിഞ്ഞാണോ, അറിയണം ഈ പരിഹാരങ്ങള്\nവരണ്ട ചര്‍മ്മത്തിനെ വിളിച്ച് വരുത്തും ദിവസേനയുള്ള കുളി\nഎത്ര മോയ്‌സ്ചുറൈസര് ഉപയോഗിച്ചിട്ടും വരണ്ട ചര്‍മ്മം മാറുന്നില്ലേ: ശ്രദ്ധിക്കണം ഇതെല്ലാം\nവരണ്ട ചര്‍മ്മത്തിന്5മിനിറ്റില് പരിഹാരം നല്‍കും ഓട്‌സ്പാക്ക്\nതണുപ്പ് കാലത്ത് വരണ്ട ചര്‍മ്മത്തെ ഇല്ലാതാക്കും സ്‌ക്രബ്ബ്\nവരണ്ട ചര്‍മ്മമെങ്കില് ഇതൊക്കെ ഒഴിവാക്കണം, അല്ലെങ്കില്\nചര്‍മ്മം ഡ്രൈ ആവുന്നോ, അതൊരു അപകട സൂചനയാണ്\nവരണ്ട ചര്‍മ്മം സൂചിപ്പിക്കും അപകടങ്ങള് ഇതെല്ലാം\nവാൾനട്ട് രണ്ടെണ്ണം ദിവസവും; ഇരുണ്ട ചർമ്മം തിളങ്ങും\nവരണ്ട ചർമ്മത്തിന് ഇനി ഒരു തുടം വെളിച്ചെണ്ണ പ്രയോഗം\nRead more about: dry skin winter face skincare മുഖം ചര്‍മ്മം മുഖ സംരക്ഷണം\nHow to Prevent Dry Skin in Winter Naturally in Malayalam\nSome of the best remedies for dry and dull skin during winters can be found in the kitchen. Here is how you can prevent dry skin in winter naturally.\nStory first published: Wednesday, January 5, 2022, 13:15 [IST]\nJan 5, 2022 ലെ വാര്‍ത്തകള്\nപ്രസവമടുക്കാറായോ, ഹോസ്പിറ്റല് ബാഗ് തയ്യാറാക്കാം: വേണ്ടത് ഇതെല്ലാം\nചൂടുവെള്ളത്തില് തേന് ചേര്‍ത്ത് കുടിക്കുന്നവരാണോ നിങ്ങള്? ശ്രദ്ധിക്കൂ ഈ അപകടം


ചൂണ്ടുവിരല്: പരീക്ഷയും അക്കാദമികാവലോകനവും\nഓരോ പരീക്ഷയും വിദ്യാലയത്തിന്റെ അക്കാദമിക പഠനമാണ്. പരീക്ഷയിലൂടെ ലഭിക്കുന്ന ദത്തങ്ങളെ പലവിധത്തില് വിശകലനം ചെയ്യണം. കേവലം എത്ര കുട്ടികള് ഏതെല്ലാം ഗ്രേഡില് നില്‍ക്കുന്നുവെന്നു മാത്രം കണ്ടെത്തിയാല് വിശകലനമാകില്ല. ഓരോ ചോദ്യത്തിന്റെയും ഉന്നം എന്തായിരുന്നു? അതിനോട് കുട്ടികള് പ്രതികരിച്ചതെങ്ങനെ? എന്തെല്ലാം നേട്ടങ്ങള്? പ്രശ്നങ്ങള്? പൊതുപ്രവണതകള്? വേറിട്ട പ്രശ്നങ്ങള് ഇവയെല്ലാം കണ്ടെത്തി നിര്‍ദ്ദേശങ്ങളും പ്രവര്‍ത്തനപരിപാടികളും തയ്യാറാക്കണം. ഇതെങ്ങനെ നടത്താം? വിശകലനരീതി എപ്രകാരമാകണം? ഇത്തരമൊരു അന്വേഷണമാണ് ഞാന് ഒരു വിദ്യാലയത്തില് ചെയ്തത്.\nനാലാം ക്ലാസിലെ മുഴുവന് കുട്ടികളുടെയും മലയാളത്തിന്റെ ഉത്തരക്കടലാസ് ശേഖരിച്ചു\nഓരോ കുട്ടിയുടെയും ഓരോ ഉത്തരവും വായിക്കുകയും ശ്രദ്ധേയമായ കാര്യങ്ങള് കുറിക്കുകയും ചെയ്തു\nപൊതു പ്രവണതകള് കണ്ടെത്തി. ഓരോ കുട്ടിയുടേയും സഹായമേഖലകളും കണ്ടെത്തി\nഅധ്യാപികയില് നിന്നും ഉത്തരക്കടലാസ് വിശകലനം ചെയ്തതിന്റെ തിരിച്ചറിവുകള് ശേഖരിച്ചു\nഎന്റെ കണ്ടെത്തലുകള് പങ്കിട്ടു\nചില പ്രവര്‍ത്തനപരിപാടികള് തയ്യാറാക്കി\nഎസ് ആര് ജി കൂടി\nഎല്ലാവരുമായി കണ്ടെത്തലുകള് പങ്കിട്ടു\nസമാനമായ പ്രശ്നങ്ങള് ഓരോ അധ്യാപികമാരും അവതരിപ്പിച്ചു\nനവം ഒന്നാം തീയതി വരെ എല്ലാ ക്ലാസുകളിലും ഏറ്റെടുക്കേണ്ട പ്രവര്‍ത്തനങ്ങള് തീരുമാനിച്ചു.\nനവം ഒന്നിന് ഭാഷാനിലവാരം കണ്ടെത്തുന്നതിനുളള പ്രവര്‍ത്തനം നടത്തും\nക്ലാസ് നാല് മലയാളം പരീക്ഷയുടെ ഉത്തരക്കടലാസാണ് വിശകലനം നടത്തിയത്. പരീക്ഷയ്ക്\nഅനുഭവക്കുറിപ്പ്, ആസ്വാദനക്കുറിപ്പ്, കഥ, സംഭാഷണം എന്നിവയായിരുന്നു എഴുതാനുണ്ടായിരുന്നത്\nപഴഞ്ചൊല്ല്, പിരിച്ചെഴുത്ത്, പകരം പദം കണ്ടെത്തല് എന്നിവയും ഉണ്ടായിരുന്നു. പ്രധാന വ്യവഹാരരൂപങ്ങളെ ആസ്പദമാക്കിയാണ് വിശകലനം നടത്തിയത്\nഅതിപ്രകാരം ( ഒരു കുട്ടിയുടെ ഉത്തരക്കടലാസിന്റെ വിശകലനമാണ് ചുവടെ )\nവിദ്യാര്‍ഥിയുടെ പേര്ഃ ആനന്ദ്കൃഷ്ണന്\n3/4 ഭാഷാപരമായ പ്രശ്നങ്ങള്\n1.അനുഭവക്കുറിപ്പില് ഭാവികാലവും (ഊഞ്ഞാലിടും പായസം വെക്കും,പുലികളിയും വരും)ഉള്‍പ്പെടുത്തി.\n2.വിവരണവും അനുഭവക്കുറിപ്പും തമ്മിലുളള വ്യത്യാസം അറിയില്ല.\nനാട്ടുസംഭാഷണ രീതിയില് എഴുതുന്നു.\n3. ബന്ദുക്കള്,പ്രാവിസം,ഉണുണ്ടക്കും,ഉഞാലിടും,വീട്ടല് ( ട്ടി) എന്നിങ്ങനെ എഴുതിയിരിക്കുന്നു\n5. ചോദ്യം വായിച്ചു ശരിക്കും മനസിലാക്കാനുളള കഴിവ് ഇനിയും കൂട്ടേണ്ടതുണ്ട്.( കൂടുതല് കാര്യങ്ങള് ഉള്‍പ്പെടുത്താന് പറഞ്ഞു. കൊടുത്ത കാര്യങ്ങള് വിട്ടുകളഞ്ഞു.)\n(ഒരു പീ‍ഡയെറുമ്പിനും വരുത്തത്)\n3/3 1.മികച്ച രീതിയില് വ്യാഖ്യാനിക്കാന് കഴിവുണ്ട്\n2. വാക്കുകളുടെ പ്രയോഗത്തിലെ ഔചിത്യം സൂക്ഷ്മമായി കണ്ടെത്തിയ ഏക വിദ്യാര്‍ഥി.\n(എല്ലാ ജീവികളും ദൈവത്തി സൃഷ്ടിയാണ്\nഏറ്റവും ചെറിയജീവി ഉറുമ്പിനെ പോലും നമ്മള് ഉപദ്രവിക്കരുത്.)\n3. വാക്യ ക്രമീകരണം നന്ന് ചിഹ്നനം പാലിക്കുന്നില്ല.\nസ്വയം വായിച്ച് തിരുത്തുന്ന ശീലമില്ല. (ദൈവത്തി സൃഷ്ടിയാണ്)\nവാക്യങ്ങളുടെ ആവര്‍ത്തനം സംഭവിക്കുന്നു.\n( നമ്മള് ഒരു ജീവിയെപോലും ഉപദ്രവിക്കരുത്)\nകലപ്പയും ട്രാക്ടറും കഥാപാത്രത്തെ ഉള്‍ക്കൊണ്ടു\nകലപ്പയുടെ സങ്കടം പ്രതിഫലിപ്പിക്കുന്നു നിലക്ക് ( നിനക്ക്),പടത്ത് ( പാടത്ത്)\nമൊഴുനത് ( മുഴുന്നത്),എല നിലവൊയിയും\nഉപയോക്കത്തില്ല,ധേവത്ത് ( ദേഹത്ത്)\nപല അക്ഷരങ്ങളും മാറിപ്പോകുന്നു. നിനക്ക് എന്നതിന് നിലക്ക് എന്നെഴുതിയത് ന അറിയാത്തതുകൊണ്ടല്ല.പടത്ത് എന്നെഴുതിയ കുട്ടി മറ്റിടങ്ങളില് ദീര്‍ഘം ഉപയോഗിക്കുന്നുണ്ട്. ഉപയോക്കത്തില്ല എന്നതില് ഒരക്ഷരം വിട്ടുപോയി (ഗി)\nആസ്വാദനക്കുറിപ്പ് കവി പരിചയം\nനല്ല ഈണത്തിലും താളത്തിലും പാടാന് കഴിയും\nഎനിക്ക് ഈ കവിത ഇഷ്ടമാണ്.\nപലനിറമുളള കുടകള് പിടിച്ചുപൊകുന്ന കുട്ടികളെകണ്ടപ്പോള് കവി ബാല്യം ഓര്‍ത്തു ആവര്‍ത്തനം\nപദങ്ങള്, വരികള് വ്യാഖ്യാനിച്ചിട്ടില്ല\nകവിത ഉള്‍ക്കൊണ്ടിട്ടില്ല. വീട്ടുപോയവ\n(പുതുമണം, (പുതുമഴ, പുത്തനുടപ്പ്, പുതുപുസ്തകം..\nമഴവെളളച്ചാലുകള് നീന്തിയെത്തുന്ന പൊടിമീന്‍നിര )\nആസ്വാദനാംശങ്ങളെക്കുറിച്ച് വ്യക്തതയില്ല. ക്ലാസ് അനുഭവങ്ങളുടെ പരിമിതിയാകാം കാരണം\nകഥയായില്ല. വിവരണമേ ആയിട്ടുളളൂ\nകഥയുടെ ക്രാഫ്റ്റ് എന്താണ് എന്നു വ്യക്തമല്ലെന്നു തോന്നുന്നു.\nഎല്ലാ കുട്ടികളും എല്ലാ ചോദ്യങ്ങള്‍ക്കും ഉത്തരമെഴുതിയിട്ടുണ്ട്\nഎഴുതിയവ വായിച്ചെടുക്കാന് കഴിയും\nകുട്ടികളുടെ ഉത്തരങ്ങളിലെ മികവുകള് ക്ലാസില് അംഗീകരിക്കപ്പെടണമായിരുന്നു\nകഥ എഴുതുന്നതില് കുട്ടികള് എല്ലാ പ്രയാസം നേരിട്ടു. (അത് ചോദ്യത്തിന്റെ പ്രശ്നമാണോ എന്നു പരിശോധിക്കേണ്ടതുണ്ട്. അതോ കഥാരചനാനുഭവങ്ങളെ ഒരുക്കുന്ന ക്ലാസ് രീതിയുടെ പ്രശ്നമാണോ? അധ്യാപകസഹായിയില് കഥയുടെ പ്രവര്‍ത്തനനിര്‍ദ്ദേശം പരിശോധിക്കണം എങ്കിലേ വ്യക്തത ലഭിക്കൂ)\nഎല്ലാ കുട്ടികള്‍ക്കും ഏതെങ്കിലും വിധത്തിലുളള ഭാഷാപരമായ പ്രശ്നങ്ങളുണ്ട്. ക്ലാസിലെ പ്രശ്നങ്ങള് താഴെ നല്‍കുന്നു.\nഅവ വിശകലനം ചെയ്യാനുളള ചില സൂചനകളും ചോദ്യങ്ങളും\nചോദ്യം വായിച്ചു ശരിക്കും മനസിലാക്കി ഉത്തരമെഴുതാന് കഴിയാത്തവരുണ്ട്.അതിനാല് പൂര്‍ണതയിലെത്താനാകുന്നില്ല.\nഓരോ വാക്യവും വ്യത്യസ്തമായ രീതിയിലാണോ കുട്ടികള് ഉള്‍ക്കൊളളുന്നത് എന്നു അന്വേഷിച്ചിട്ടുണ്ടോ ?\nആഴത്തിലുളള വായന പരിശീലിപ്പിക്കാനെന്താണ് ചെയ്യുക?\nവാക്യങ്ങളിലെ സൂചനകളെ ശ്രദ്ധിപ്പിക്കാനുളള പ്രവര്‍ത്തനം എങ്ങനെ ഒരുക്കാം?\nചിഹ്നനം പാലിച്ചെഴുതുന്നതില് ബഹുഭൂരിപക്ഷം കുട്ടികളും ശ്രദ്ധിക്കേണ്ടതുണ്ട്\nഏതു ക്ലാസില് മുതല് ആരംഭിക്കണമായിരുന്നു\nഎസ് ആര് ജിയില് ഇതുവരെ എന്തുകൊണ്ട് ചര്‍ച്ച ചെയ്തില്ല\nഒന്നാം ക്ലാസ് മുതല് സംഭാഷണമെഴുതിയിട്ടും ഇക്കാര്യം അവഗണിക്കപ്പെട്ടതെന്തുകൊണ്ട്?\nഈ പ്രശ്നം ഒരാഴ്ചകൊണ്ട് പരിഹരിക്കപ്പെടാവുന്നതല്ലേ?\nവാക്യഭംഗി എങ്ങനെയാണ് വരുത്തേണ്ടതെന്ന ധാരണ കുട്ടികള്‍ക്ക് ലഭിക്കണം\nവാക്യങ്ങള് ഓരോ രീതിയില് ആരംഭിക്കുന്നത് ക്ലാസില് ചര്‍ച്ച ചെയ്തിട്ടുണ്ടോ?\nആശയത്തില് മാത്രമാണോ ക്ലാസ് ശ്രദ്ധിക്കുന്നത്?\nഎഡിറ്റിംഗ് പ്രക്രിയ ഉപേക്ഷിക്കപ്പെടുകയാണോ?\nഇത്തരം കാര്യങ്ങള് എല്ലാ ക്ലാസുകാരും ശ്രദ്ധിക്കേണ്ടതല്ലേ?\nഎന്തു തെളിവാണ് എഡിറ്റിംഗ് സംബന്ധിച്ച് ക്ലാസില് ഉളളത്?\nആശയക്രമീകരണം, ഖണ്ഡികാകരണം എന്നിവ സംബന്ധിച്ച ബോധ്യത്തോടെ രചനയില് ഏര്‍പ്പെടേണ്ടതുണ്ട്.\nഏതു ക്ലാസ് മുതല് ഖണ്ഡികാകരണം ആരംഭിക്കണമെന്നാണ് സ്കൂളിലെ ധാരണ?\nഎങ്ങനെയാണ് ആശയങ്ങളെ ക്രമീകരിക്കുകയും വികസിപ്പിക്കുകയും ചെയ്യുക എന്നതിന് പദസൂര്യന്റെ ( ഗ്രാഫിക് ഓര്‍ഗനാൈസേഴ്സ് ) സാധ്യത പ്രയോജനപ്പെടുത്തിയോ?\nതുടക്കം ഒടുക്കം എന്നിവ ക്ലാസ് ചര്‍ച്ചയില് വരുത്താനുളള ആസൂത്രണം മാന്വലില് ഉണ്ടോ?\nഓരോ കുട്ടിയുടേയും രചനമെച്ചപ്പെടുത്തുക എന്ന താല്പര്യത്തോടെ എങ്ങനെ ഇടപെടാമെന്ന അറിവുണ്ടോ?\nഅനുഭവക്കുറിപ്പില് അനുഭവതലം എങ്ങനെ ഉള്‍പ്പെടുത്തണം എന്നതിനെക്കുറിച്ച് അവ്യക്തത\nഅനുഭവ വിവരണം, വസ്തുവിവരണം, സംഭവവിവരണം, യാത്രാവിവരണം, ദൃക്സാക്ഷി വിവരണം എന്നിവയിലെല്ലാം ഒരേ സമീപനമാണോ സ്വീകരിക്കേണ്ടത്?\nഅനുഭവതലം എങ്ങനെയാണ് ആവിഷ്കരിക്കുക. മഴ നനഞ്ഞു എന്നു പറയലാണോ മഴ നനഞ്ഞപ്പോഴുളള അനുഭവമാണോ എഴുതേണ്ടത്? എങ്കില് ഇന്ദ്രായനുഭവങ്ങളെയും മുന്നനുഭവങ്ങളേയും ചിന്തകളേയും എല്ലാം ഉള്‍പ്പെടുത്തുന്ന അനുഭവക്കുറിപ്പ് തയ്യാറാക്കുന്ന പ്രക്രിയ എന്താണ്?\nഅധ്യാപകസഹായി ഇക്കാര്യത്തില് മൗനം പാലിക്കുന്നുണ്ടോ?\nഎങ്ങനെ ഇതില് ഇടപെടും?\nആസ്വാദനാംശങ്ങളെക്കുറിച്ച് വ്യക്തമായ ധാരണ കുട്ടികള്‍ക്കില്ല.\nനാലാം ക്ലാസിലെ കുട്ടികള്‍ക്ക് വ്യവഹാരരൂപത്തിന്റെ സവിശേഷതകള് പറയാന് കഴിയേണ്ടതല്ലേ?\nസ്വയം വിലയിരുത്തലിനും പരസ്പര വിലയിരുത്തലിനും അവസരം നല്‍കണമെങ്കില് ലളിതമായ മാനദണ്ഡങ്ങള് കുട്ടികള് രൂപപ്പെടുത്തേണ്ടതല്ലേ?\nഅത് ആസൂത്രണക്കുറിപ്പില് വരാത്തതല്ലേ കാരണങ്ങളിലൊന്ന്?\nകവിതയിലെ വ്യാഖ്യാനത്തില് കുട്ടികളുടെ സ്വതന്ത്ര്യം അവര്‍ക്കറിയില്ല.\nകവിയുടെ ഓരോ പ്രയോഗത്തിനും പദത്തിനും ഒന്നിലധികം അര്‍ഥതലങ്ങളുണ്ടെന്ന് കുട്ടിക്ക് അനുഭവം കിട്ടിയോ?\nസ്വന്തം വ്യാഖ്യാനം മൂല്യമുളളതാണെന്ന തിരിച്ചറിവുണ്ടോ?\nഒരേ പ്രയോഗത്തെ, പദത്തെ കുട്ടികള് വ്യത്യസ്ത രീതിയില് വ്യാഖ്യാനിക്കാനുളള പ്രക്രിയ എപ്രകാരമാണ് ഒരുക്കിയത്?\nവ്യത്യസ്ത കാഴ്ചപ്പാടുകളെ മാനിക്കുന്നക്ലാസ് ആണോ നമ്മുടേത്?\nസ്വതന്ത്ര രചനാസന്ദര്‍ഭങ്ങളും തെറ്റു തിരുത്തലും സംബന്ധിച്ച പ്രശ്നം\nഅക്ഷരങ്ങളും ചിഹ്നങ്ങളും കൂട്ടക്ഷരങ്ങളും പലവിധത്തില് പഠിപ്പിച്ചിട്ടും കുട്ടികള് തെറ്റു വരുത്തുന്നെങ്കില് കാരണമെന്ത്?\nഅക്ഷരമാല എഴുതാനും അക്ഷരം തിരിച്ചറിയാനും കഴിയുന്ന കുട്ടികള് തെറ്റു വരുത്തുന്നതിനെ എങ്ങനെ സമീപിക്കും?\nസ്വതന്ത്രരചനാസന്ദര്‍ഭങ്ങളിലെ എഴുത്തും തിരുത്തും അനുവദിക്കുന്നുണ്ടോ?\nപരസ്പരം എഡിറ്റിംഗ്, ക്ലാസ് എഡിറ്റിംഗ്, വ്യക്തിഗത എഡിറ്റിംഗ്, പിന്തുണാ എഡിറ്റിംഗ് എന്നിവ നടത്താത്തതെന്തുകൊണ്ട്?\nകുട്ടികളുടെ രചനകളെ എല്ലാ ദിവസവും മെച്ചപ്പെടുത്തുന്നുണ്ടോ?\nതെളിവുകള് വെച്ച് സ്വയം മെച്ചപ്പെടുത്തുക എന്നത് കുട്ടിയുടെ ശീലമാക്കാനെന്താണ് വഴി?\nഎഡിറ്റിംഗ് ബോധത്തോടെയുളള പെറുക്കിവായന അവര്‍ക്കറിയുമോ?\nവായിച്ചു ഗ്രഹിക്കലിന്റെ ഉയര്‍ന്ന തലം എങ്ങനെ ( ഉറുമ്പ്, മീന് നിര..) എന്ന അനുഭവ തലം കിട്ടാതെ പോകുന്നു.\nവിശകലനാത്മക ചോദ്യങ്ങള് കുറയുന്നത്\nആശയം കണ്ടെത്തലില് സൂചനകളെ വികസിപ്പിക്കാത്തത്\nകേവലം ആശയഗ്രഹണചോദ്യങ്ങളിലും ഭാഷാവസ്തുതകളിലും കുടുങ്ങിക്കിടക്കുന്നത്.\nലളിതമായ അനുഭവങ്ങളില് നിന്നും തുടങ്ങാത്തത്..\nക്ലാസ് പി ടി എയില് എങ്ങനെയാണ് പരീക്ഷാവിശകലനം നടത്തേണ്ടത് എന്ന അവ്യക്തത\nരക്ഷിതാവിന് സഹായിക്കാന് കഴിയും വിധം കുട്ടികളുടെ പ്രശ്നങ്ങളെ അവതരിപ്പിക്കാറുണ്ടോ?\nഓരോ പ്രശ്നത്തിനും ഓരോ പ്രവര്‍ത്തനപരിപാടി കൂടി വെക്കണം. ക്ലാസില് ചെയ്യുന്നത്, വീട്ടില് ചെയ്യേണ്ടത് എന്ന രീതിയില്\nപുരോഗതിയുടെ അളവുകോല് സംബന്ധിച്ച ധാരണ രൂപീകരിക്കപ്പെടേണ്ടേ?\nമികച്ച ഉദാഹരണങ്ങള് പരിചയപ്പെടുത്തി സാധ്യത ബോധ്യപ്പെടുത്തണ്ടേ?\nആവശ്യമെങ്കില് പ്രക്രിയയിലൂടെ അവരെ കടത്തി വിടുകയല്ലേ നല്ലത്?\nഇതിനായ് ഓരോ ക്ലാസിനും ക്ലാസ് പി ടി എ മോഡ്യൂള് തയ്യാറാക്കിയാലോ?\nക്ലാസ് പി ടി എ അല്ല ക്ലാസ് തല ശില്പശാലയായി അതു മാറ്റി കാര്യക്ഷമമാക്കാമോ?\nഉത്തരക്കടലാസിന്റെ സൂക്ഷ്മ വിശകലനം എന്നതിന് വിദ്യാലയം പ്രാധാന്യം നല്‍കണം എന്നു പറയുന്നത് കുട്ടികളുടെ നിലവാരം ഉയര്‍ത്താനാണ് എന്ന് മുകളിലെ ചര്‍ച്ചയില് നിന്നും വ്യക്തമാകുമല്ലോ?\nഅതത് അധ്യാപകര്‍തന്നെ വഴി വെട്ടിത്തെളിക്കുകയാണ് വേണ്ടത്. സഹായം ആവശ്യമുണ്ടെങ്കി്‍ല് തേടുക.\nഎസ് ആര് ജി ശക്തിപ്പെടുത്താത്ത ( ചിന്തയും പ്രക്രിയയും അന്വേഷണവും കൊണ്ട് ) പ്രഥമാധ്യാപകര്‍ക്കും എസ് ആര് ജി കണ്‍വീനര്‍മാര്‍ക്കും കുഞ്ഞുങ്ങളുടെ മനോദുഖത്തിന്റെ പങ്ക് അനുഭവിക്കേണ്ടി വന്നേക്കാം.\nഈ കുറിപ്പ് ചര്‍ച്ചയ്കുളളത്. നിങ്ങളുടെ അഭിപ്രായവും പ്രതികരണവും കൊണ്ടേ പൂര്‍ണമാകൂ.\nഅക്കാദമിക അലസതയുളളവര് പ്രതികരിക്കേണ്ടതില്ല\nPosted by drkaladharantp at Thursday, October 08, 2015\nLabels: അധ്യാപക ശാക്തീകരണം, പരീക്ഷ, വിലയിരുത്തല്\nഎന്തിനാണു നാലാം ക്ലാസ് കുട്ടികളെക്ക്ക്കൊണ്ട് ഇത്രയും വ്യവഹാരരൂപങ്ങൾ ചെയ്യാൻ ആവശ്യപ്പെടുന്നത്?\nആസ്വാദനക്കുരിപ്പ് 6-7 ക്ലാസുകളിൽ പരിശീലിച്ചാൽ പോരെ ?\nഅതുപോലെ വാര്ത്ത എഴുതൽ,\nഏതായാലും പുതിയ മലയാളം പുസ്തകം കുട്ടികള്ക്ക് ഒരു ദിശാബോധം നല്കാൻ ഉതകുന്നാതാണെന്നു പറയാം ഇംഗ്ലീഷ് പുസ്തകവും അങ്ങനെതന്നെ\nഇവിടെ ഇത്തവണത്തെ പരീക്ഷയുടെ ഉത്തരവിശകലനത്തെക്കുറിച്ചാണ് ചര്‍ച്ച.\nപഠനനേട്ടങ്ങളില് വ്യവഹാരരരൂപമുണ്ടെങ്കില് അതു വിലയിരുത്തപ്പെടണം.\nപുസ്തകത്തിന്റെ മേന്മ കുട്ടികളുടെ നിലവാരത്തിളക്കത്തിലാണ് കണ്ടെത്തേണ്ടത്.\nഅതിന് വിശകലനം അനിവാര്യമാണെന്നു തോന്നുന്നു.\nഉത്തരക്കടലാസ് ഇത്തരത്തില് സൂക്ഷ്മ വിശകലനം ഇത് വരെ നടത്തിയിട്ടില്ല .കുട്ടിക്ക് പൊതുവായും ക്ലാസ്സില് പൊതുവായും ഉള്ള ഭാഷാ പ്രശ്നങ്ങള് കണ്ടെത്തി പരിഹരിച്ച മുന്നനുഭവം ഉണ്ട് .ഈ പോസ്റ്റില് സൂചിപ്പിച്ച ഭാഷാ പ്രശ്നങ്ങള് ഏറിയും കുറഞ്ഞും എന്‍റെ ക്ലാസ്സിലും ഉണ്ട് .\n1.ചിഹ്നനം പാലിച്ചെഴുതുന്നതില് ബഹുഭൂരിപക്ഷം കുട്ടികളും ശ്രദ്ധിക്കേണ്ടതുണ്ട്.\n2. വാക്യഭംഗി എങ്ങനെയാണ് വരുത്തേണ്ടതെന്ന ധാരണ കുട്ടികള്‍ക്ക് ലഭിക്കണം\n3. ആശയക്രമീകരണം, ഖണ്ഡികാകരണം എന്നിവ സംബന്ധിച്ച ബോധ്യത്തോടെ രചനയില് ഏര്‍പ്പെടേണ്ടതുണ്ട്.\n4. ആസ്വാദനാംശങ്ങളെക്കുറിച്ച് വ്യക്തമായ ധാരണ കുട്ടികള്‍ക്കില്ല.\n5. കവിതയിലെ വ്യാഖ്യാനത്തില് കുട്ടികളുടെ സ്വതന്ത്ര്യം അവര്‍ക്കറിയില്ല\n6. വായിച്ചു ഗ്രഹിക്കലിന്റെ ഉയര്‍ന്ന തലം എങ്ങനെ എന്ന അനുഭവ തലം കിട്ടാതെ പോകുന്നു.\nഓരോ കുട്ടിയേയും ഭാഷാപരമായ അടുത്ത തട്ടിലേക്ക് കുറഞ്ഞ സമയത്തിനുള്ളില് ഉയര്‍ത്താന് ഇത്തരം സൂക്ഷ്മ വിശകലനവും തുടര്‍ന്ന് വ്യക്തികളെ പരിഗണിച്ചുള്ള സൂക്ഷ്മതല ആസൂത്രണവും വേണ്ടി വരും എന്ന് ബോധ്യം വരുന്നുണ്ട് .വ്യക്തിഗത ഫീഡ് ബാക്ക് കൊടുക്കാന് ഇത്തരം വിശകലനം സഹായകമാണ് .തുടര്‍ന്ന് നിരന്തരമായി വിലയിരുത്തി മെച്ചപ്പെടുത്തി മുന്നേറിയാല് ഒരു മാസം കൊണ്ട് ഭാഷ മെച്ചപ്പെടുത്താന് പറ്റും എന്ന് തോന്നുന്നു .ഓരോ കുട്ടിയുടെയും ഭാഷാപരമായ നേട്ടങ്ങളെയും പ്രശ്നങ്ങളെയും വിശകലനം ചെയ്യുക എന്ന ഒരു ചിന്ത തന്നെ നിരന്തര വിലയിരുത്തലിന്റെ ഭാഗമായി ചര്‍ച്ച ചെയ്തതായി അറിവില്ല .നിരന്തരവും സമഗ്രവുമായ വിലയിരുത്തല് കീറാമുട്ടിയായി ....വില്ലനായി ഇപ്പോഴും വിലസുന്നു .ഞാന് മലയാളം എടുക്കുന്നില്ല എങ്കിലും മലയാളം ടീച്ചറുമായി ചേര്‍ന്ന് എന്‍റെ ക്ലാസ്സില് ചെയ്തു നോക്കാന് ഒരു ശ്രമം നടത്തും .സ്കൂള് എസ് ആര് ജി യില് ചര്‍ച്ച ചെയ്യും .പ്രവര്‍ത്തന പാക്കേജ് കൂടി പങ്കു വച്ചിരുന്നെങ്കില് ഏറ്റെടുക്കുന്നവര്‍ക്ക് സഹായകം ആയേനെ .\nനാലാം ക്ലാസ്സിലെ ഉത്തരക്കടലാസ് വിശകലനമാതൃക അവതരിപ്പിച്ചത് എല്ലാ അധ്യാപകര്‍ക്കും ഒരുപോലെ ഉപകാരപ്രദമാണ് . ഇതുവരെ ഇങ്ങനെ ഒരു മാതൃക അധ്യാപകപരിശീലനത്തില് അവതരിപ്പിച്ചു കണ്ടിട്ടില്ല. പക്ഷേ അക്കാദമിക അലസതയുള്ളവര് പ്രതികരിക്കേണ്ട എന്നുള്ള നിര്‍ദ്ദേശം ആണ് എനിക്ക് ഏറ്റവും ഇഷ്ടപ്പെട്ടത്. വരുന്ന കമന്റുകളില് നിന്നും അക്കാദമിക അലസതയില്ലാത്ത ബ്ലോഗ് വായനക്കാരുടെ എണ്ണം ലഭിക്കുമല്ലോ എന്നോര്‍ത്ത് സന്തോഷം തോന്നുന്നു.\nഅങ്ങയുടെ നിരീക്ഷണത്തില് നിന്നും താഴെപ്പറയുന്ന ചോദ്യങ്ങള്‍ക്കു പ്രസക്തിയുണ്ടോ?\n1. ഉത്തരമാതൃകകള് പരിശോധിച്ചതില് പകര്‍ത്തി എഴുത്ത്, കേട്ടെഴുത്ത് ഇവയ്ക്കുള്ള സാധ്യത തീര്‍ത്തും ഒഴിവാക്കാനായിട്ടുണ്ട് എന്നു വിശ്വസിക്കുന്നുണ്ടോ?\n(പകര്‍ത്തിയെഴുത്ത് - അടുത്തിരിക്കുന്ന കുട്ടി എഴുതുന്നത് സൗകര്യപ്രദമായി പകര്‍ത്തിയെഴുതാനുള്ള സാധ്യത, കേട്ടെഴുത്ത് - ചോദ്യവിശദീകരണമെന്ന രീതിയില് അധ്യാപികപറയുന്നത് ഉത്തരമാണെന്നു മനസ്സിലാക്കി അത് കേട്ടെഴുതുവാനുള്ള കഴിവ് )\n2. ഉത്തരക്കടലാസില് മാര്‍ക്കുദാനം നടത്തി അധ്യാപികയുടെ പ്രാഗത്ഭ്യം രക്ഷാകര്‍ത്താക്കളെ മനസ്സിലാക്കി, അവരുടെ പ്രീതി നേടുവാന് അധ്യാപിക ശ്രമിച്ചിട്ടില്ലെന്നു ബോധ്യപ്പെട്ടോ?\n3. നിലവാരമുള്ള ഉത്തരങ്ങളെഴുതിയ മൂന്നോ നാലോ കുട്ടികളെ വിളിച്ച് അവരെഴുതിയ ഉത്തരങ്ങള്‍ക്കുള്ള ചോദ്യങ്ങളില് എതെങ്കിലും ഒരെണ്ണം നല്കി ഉത്തരങ്ങളുടെ പരിശുദ്ധി , മൗലികത എന്നിവ പരീക്ഷിക്കപ്പെട്ടോ?\n4. കഥയെഴുതുന്നതില് കുട്ടികള്‍ക്ക് എന്തുകൊണ്ടാണ് പ്രയാസം അനുഭവപ്പെട്ടത്? ഒരേ കഥ തന്നെ എല്ലാവര്‍ക്കും ചിന്തിക്കുവാന് കഴിയില്ലെന്നുള്ള സാമാന്യയുക്തിക്ക് സാധ്യതയുണ്ടോ?\n5. അധ്യാപിക നല്‍കുന്ന ചോദ്യവും ഉത്തരവും അതുപോലെ ഉരുവിട്ടു പഠിച്ച് (ഗണിതം ഉള്‍പ്പെടെ) പരിക്ഷയെഴുതുവാന് കഴിയുന്ന ഓര്‍മശക്തി പരീക്ഷണ പരീക്ഷ നമ്മുടെ സംസ്ഥാന സിലബസില് അവസാനിപ്പിച്ചുവെങ്കിലും മറ്റു സിലബസ് പിന്തുടരുന്നവര് അതു തുടരുകയാണെന്ന് ആക്ഷപിക്കുന്ന നമ്മുടെ ഒരു അധ്യാപിക ഉത്തരം പറഞ്ഞുകൊടുത്ത് ( അതും മൂല്യനിര്‍ണയത്തിനായി മുന്‍കൂട്ടി നല്‍കുുന്ന ഉത്തര സൂചിക നോക്കി വായിച്ച്) പരീക്ഷ തന്നെ പ്രഹസനമാക്കി മാറ്റുന്നെങ്കില് ഓര്‍മശക്തി പരീക്ഷയേക്കാള് നമ്മുടെ പരീക്ഷ അധഃപതിക്കില്ലേ?\n6. നോക്കി എഴുതാന് സാധ്യമല്ലാത്ത രീതിയില് അകറ്റിയിരുത്തിയാണോ പ്രൈമറിയില് പരീക്ഷ നടത്തേണ്ടത്? അതോ സാധാരണക്ലാസിലെ പോലെ ഇരുത്തിയോ?\n7. ഏതെങ്കിലും വിദ്യാഭ്യാസ ആഫീസറന്മാര് പരീക്ഷാസമയത്ത് പ്രൈമറി സ്ക്കൂള് സന്ദര്‍ശിച്ചതായും ഒരു വിഷയത്തിന്റെ പരീക്ഷ തീരുംവരെ ആ സ്ക്കൂളില് ചെലവഴിച്ചതായും അറിയാമോ?\n8. നല്ല രീതിയില് പരീക്ഷ നടത്തുന്ന പ്രൈമറി സ്കൂള് അധ്യാപകരെ അഭിനന്ദിക്കുന്നതിനും പരീക്ഷ പ്രഹസനമാക്കുന്നവരെ തിരിച്ചറിയുന്നതിനും സംവിധാനമുണ്ടോ?\n9. പ്രഹസനമാക്കുവാന് പ്രേരിപ്പിക്കുന്ന സാഹചര്യങ്ങള് നിലവിലുണ്ടോ?\n10. ഏഴാം ക്ലാസ്സില് നിരക്ഷരരായ കുട്ടികളുണ്ടോ?\n11. ഏഴാം ക്ലാസ്സില് ഗണിതത്തിലെ അടിസ്ഥാനക്രിയകളറിയാത്ത എത്ര കുട്ടികളുണ്ട്?\n12. വിദ്യാഭ്യാസവകുപ്പിനു പുറത്തുള്ള ഏജന്‍സിയെക്കൊണ്ട് ഡയറ്റ് മോഡല് സ്ക്കൂളുകള് സാമ്പിളായി എടുത്ത് സര്‍വ്വേ നടത്തിക്കുകയും സര്‍വ്വേ ഫലം പ്രസിദ്ധീകരിക്കുകയും ചെയ്യുവാന് കഴിയുമോ?\n13. കുട്ടികളുടെ എണ്ണം കുറവായ, ഡയറ്റിനു (DIET) സമീപമുള്ള സ്കൂളുകളില് അക്കാദമിക പിന്‍തുണ നല്‍കി മാതൃകാസ്ക്കൂളുകളാക്കി മാറ്റുന്നതില് എന്തു തടസ്സമാണ് നിലവിലുള്ളത്?\nഈ പോസ്റ്റിനെ അധ്യാപകരുടെ അലസതയ്ക്കു് എതിരെയുള്ള സന്ദേശമായി കൂടി ഞാന് കാണുന്നു.\nഇതുപോലെയുള്ള നീരീക്ഷണങ്ങള് നടത്തിയ മറ്റ് അധ്യാപകരുടെ കുറിപ്പുകള് ലഭ്യമാണെങ്കില് പോസ്റ്റാക്കുമല്ലോ? അനുഭവമാണല്ലോ ഗുരു.\nഇഗ്ലീഷ് മീഡിയത്തിന്റെ വ്യാപനവും ഇന്ത്യയിലെ പൊതുവി...\nഅധ്യാപകസങ്കല്പവും നിലവിലുളള അധ്യാപകവിദ്യാഭ്യാസവും\nപ്രേംജിത്തിന്റെ മികവിന്റെ സാക്ഷ്യപത്രം\nവിന്നിയുടെ അമ്മ ചോദിക്കുന്നു...\nസ്കൂളിലെ എല്ലാ അധ്യാപകരും ഒന്നിച്ചുളള (SRG) ക്ലസ്റ...\nകുട്ടികള് ഉണ്ടാക്കിയ ഇംഗ്ലീഷ് വായനാസാമഗ്രികള്.


ഗൃഹാതുരുത്ത്വമുണർത്തുന്ന ഗ്രാമഭംഗിയിൽ വശ്യതയാർന്ന ഒരു നാടൻ പാട്ട് | Sathyam Online\nപഴമയുടെ പുതിയ കാഴ്ചകളും മികവുറ്റ രീതിയിൽ ഗ്രാമീണ ഭംഗിയും മുഴുവനായും ഒപ്പിയെടുത്ത വശ്യമായൊരു നാടൻ പാട്ടാണ് ‘തിത്തിരി’ എന്ന ഷോർട്ട് ഫിലിമിലെ ‘ഇത്തിരിയുള്ളൊരു പെണ്ണോ’ എന്ന് തുടങ്ങുന്ന ഗാനം.\nതനി നാടൻ രംഗങ്ങളാണ് ഈ ഗാനത്തിന് ഭംഗി കൂട്ടുന്നതെന്ന് പറയാതെ വയ്യ. വയലും, മലയും, കുന്നും, കുളവും എല്ലാം മികവുറ്റ രീതിയിലാണ് ചിത്രീകരിച്ചിരിക്കുന്നത്. ഞാറു നടുന്നതും, വെളിച്ചപാടും, അമ്പലവും, കൊയ്ത്തുമെല്ലാം വളരെ വേഗത്തിൽ ആസ്വാധകന്റെ മനസ്സിൽ പഴയകാല ഓർമ്മകളെ കോറിയിടാൻ ഈ ഗാനത്തിനും അതിന്റെ ഭംഗിയാർന്ന വിഷ്വൽസിനും സാധിച്ചു. സിനിമയിൽ സജീവ സാനിധ്യമായ അഞ്ജലി നായർ ഗാനരംഗത്തിൽ രണ്ടു കുട്ടികളുടെ അമ്മയുടെ വേഷത്തിൽ എത്തുന്നു.\nദുർഗ്ഗ വിശ്വാനന്ദിന്റെ വേറിട്ട ആലാപന ശൈലികൂടി ചേർന്നപ്പോൾ ഗാനം മറ്റൊരു തലത്തിലേക്കെത്തി. ജോയ് മൂവി പ്രൊഡക്ഷൻസിന്റെ ബാനറിൽ ഡോ. അജിത്ത് ജോയിയും അച്ചു വിജയനുമാണ് ഈ ഗാനം നിർമ്മിച്ചിരിക്കുന്നത്.\nജോയ് മ്യൂസിക് ആണ് ഗാനം വിതരണത്തിനെത്തിക്കുന്നതും. പ്രശാന്ത് നങ്ങാട്ടിന്റെ മനോഹരമായ വരികൾക്ക് മാറ്റ് കൂട്ടി കൊണ്ട് സംഗീതം പകർന്നിരിക്കുന്നത് അതുൽ നറുകരയാണ്. ഗ്രാമീണഭംഗി മികച്ച രീതിയിൽ പ്രേക്ഷകരിലേക്കെത്തിക്കാൻ സഹായിച്ചു കൊണ്ട് ക്യാമറ കൈകാര്യം ചെയ്തിരിക്കുന്നത് പോപ്പി ആണ്.\n‘തിത്തിരി’ എന്ന ഷോർട്ട് ഫിലിം വേറിട്ടൊരു കഥയുമായാണ് സഹൃദയരിലേക്കെത്തുന്നത്. സ്വന്തം മകളെ ദാരുണമായി പീഡിപ്പിച്ചു കൊലപെടുത്തിയ ഭർത്താവിനെ കൊല്ലുന്ന സ്ത്രീയുടെ കഥയാണ് ‘തിത്തിരി’. അഞ്ജലി നായർ, വിനയ് ഫോർട്ട്, വർഷ മഹേഷ്, രാജേഷ് ശർമ, ഐറിൻ എന്നിവരാണ് ചിത്രത്തിൽ അഭിനയിച്ചിരിക്കുന്നത്.വാർത്ത പ്രചരണം: പി.ശിവപ്രസാദ്


6 Aug 2016 10:21 AM GMT\n'വിമാനം കത്തിയമരുമ്പോള് ലാപ്‌ടോപ് എടുക്കാന് ഓടുന്ന മലയാളികള്'; തിരുവനന്തപുരം-ദുബായി എമിറേറ്റ്‌സ് വിമാനാപകടത്തിന്റെ ഞെട്ടലിലും ഇത്തരം വാര്‍ത്തകള് ആഘോഷിക്കപ്പെടുകയായിരുന്നു. സോഷ്യല് മീഡിയയും ദേശീയ മാധ്യമങ്ങളും മലയാളിയുടെ സ്വഭാവത്തെ കണക്കറ്റാണ് പരിഹസിച്ചത്.\nവിമാനം കത്തിയമരുമ്പോള് ജീവനും കൊണ്ട് രക്ഷപ്പെടാന് ശ്രമിക്കാതെ മലയാളി യാത്രക്കാര് തങ്ങളുടെ ബാഗുകള് എടുക്കുന്ന തിരക്കിലായിരുന്നുവെന്ന് എന്‍ഡിടിവി അടക്കമുള്ള ദേശീയ മാധ്യമങ്ങള് റിപ്പോര്‍ട്ട് ചെയ്തു. ബാഗുകള് എടുക്കാതെ പുറത്തേക്കു വരില്ല എന്ന വാശിയിലായിരുന്നു ചില യാത്രക്കാരെന്നും റിപ്പോര്‍ട്ടുകള് ഉണ്ട്.\nഎമര്‍ജന്‍സി എക്‌സിറ്റിലൂടെ ഒരു വിഭാഗം യാത്രക്കാര് പുറത്തിറങ്ങാന് കഷ്ടപ്പെടുമ്പോള് തടസമായത് മലയാളി യാത്രക്കാരാണെന്ന ആക്ഷേപവും ഉയര്‍ന്നിട്ടുണ്ട്. കൂടാതെ വിമാനത്തിനകത്ത് പരിഭ്രാന്തരായി കൈയില് കിട്ടിയതെല്ലാം എടുത്ത് രക്ഷപ്പെടാന് ശ്രമിക്കുന്ന യാത്രക്കാരുടെ ദൃശ്യങ്ങളും എത്തി.\nഇതെല്ലാം മലയാളിയെ മനഃപൂര്‍വം കളിയാക്കാന് ചെയ്യുന്നതാണോ അതോ നടന്നതാണോ എന്ന് തീര്‍ച്ചയില്ല. എന്നലും ഒരു കാര്യത്തില് കുറ്റസമ്മതം നടത്തിയേപറ്റൂ. സമ്പൂര്‍ണ സാക്ഷരതയില് ഊറ്റം കൊള്ളുന്ന മലയാളിക്ക് എയര്‍ലൈന് ലിറ്ററസിയില് അത്രകണ്ട് വിജ്ഞാനം ഇല്ല. അതിന്റെ ഉദാഹരണമാണ് ദുബായി വിമാനത്താവളത്തില് കണ്ടത്.\nഇന്ത്യയിലെ അറിയപ്പെടുന്ന ഒരു വിമാനകമ്പനിയിലെ മുതിര്‍ന്ന ഉദ്യോഗസ്ഥന് ഇതേക്കുറിച്ച് പറയുന്നതിങ്ങനെയാണ്:\n'അടിയന്തര സാഹചര്യം വന്നാല് എന്തു ചെയ്യണം എന്നു വിശദീകരിക്കുന്ന എയര്‍ഹോസ്റ്റസിനെ പരിഹസിക്കുന്ന മലയാളികളെ പലപ്പോഴും കണ്ടിട്ടുണ്ട്. ഇവിടിങ്ങനെയൊന്നും നടക്കില്ല, പിന്നെന്തിനാ ഈ കോപ്രായമൊക്കെ കാണിക്കുന്നേ എന്നായിരിക്കും മിക്കവരുടെയും ഭാവം. അവരുടെ സുരക്ഷയെ സംബന്ധിച്ച കാര്യങ്ങളാണ് പറഞ്ഞു കൊടുക്കുന്നതെന്നു ആരും മനസിലാക്കുന്നില്ല'.\nഓരോ തവണയും വിമാനയാത്രക്കാര്‍ക്ക് സുരക്ഷാ നിര്‍ദേശങ്ങള് ജീവനക്കാര് നല്‍കും. എമര്‍ജന്‍സി വിന്‍ഡോയുടെ ഭാഗത്തിരിക്കുന്നവര്‍ക്ക് പ്രത്യേകം നിര്‍ദ്ദേശങ്ങളും കൊടുക്കും. ഇവയൊക്കെ അവഗണിക്കുകയാണ് മലയാളികളുടെ രീതി.\nഅടുത്തിടെയാണ് വിമാനത്തിന്റെ കോക്ക്പിറ്റില് കയറി പൈലറ്റിനെ ഭീഷണിപ്പെടുത്തുന്ന യാത്രക്കാരന്റെ വീഡിയോ സോഷ്യല് മീഡിയയില് വൈറല് ആയത്. പറഞ്ഞ സമയം കഴിഞ്ഞിട്ടും വിമാനം ടേക്ക് ഓഫ് ചെയ്യാത്തതിനെ തുടര്‍ന്ന് അക്ഷമനായ യാത്രക്കാര് പൈലറ്റിനോട് കാര്യം അന്വേഷിക്കാന് ചെന്നതാണ്...\nഎന്താ ടെയ്ക്ക്ഓഫ് ചെയ്യാത്തത്?\nവിസിബിലിറ്റിയിലുള്ള പ്രശ്‌നം കാരണമാണെന്ന് പൈലറ്റ്\nഎനിക്ക് കാണാമല്ലോ. പിന്നെ നിങ്ങള്‍ക്കെന്താ കാണാന് വയ്യാത്തത്? അതായിരുന്നു മറുചോദ്യം. പോരാത്തതിനു മൊബൈല് ക്യാമറ ഓണാക്കി വിസിബിലിറ്റി വ്യക്തമാക്കുന്ന രീതിയില് വീഡിയോയും റെക്കോര്‍ഡ് ചെയ്തു.\nവിസിബിലിറ്റി എന്ന വാക്കിന്റെ അര്‍ത്ഥം മാത്രം മനസ്സിലാക്കിയാണ് യാത്രക്കാരന് പൈലറ്റിനോട് കയര്‍ത്തത്. സമാനമായ സംഭവങ്ങള് അനേകം.\n'മൂന്ന് അന്താരാഷ്ട്ര വിമാനത്താവളങ്ങള് ഉള്ള കേരളത്തിലെ 90 ശതമാനം യാത്രക്കാരും വിമാനത്തില് നല്‍കുന്ന നിര്‍ദേശങ്ങള്‍ക്ക് പുല്ലുവിലയാണ് നല്‍കുന്നതെന്ന് ബ്രസീല് സ്വദേശിയായ എയര്‍ഹോസ്റ്റസ് ഇന്‍ഗ്രിദ് അമീലിയ അഭിപ്രായപ്പെടുന്നു. യാത്രക്കാരുടെ സുരക്ഷയ്ക്കാണ് നിര്‍ദേശങ്ങള് നല്‍കുന്നത്. നിര്‍ഭാഗ്യവശാല് പലരും ശ്രദ്ധിക്കുന്നില്ല', അമീലിയ പറയുന്നു.\n'വിമാനത്താവളങ്ങളില് പലപ്പോഴും നാടകീയമായ സന്ദര്‍ഭങ്ങള് കാണേണ്ടിവരുന്നത് വിമാനം വൈകുമ്പോഴോ റദ്ദാക്കപ്പെടുമ്പോഴോ ആണ്. വിമാനം വൈകുമെന്നു കണ്ടാല് യാത്രക്കാര് പ്രകോപിതരാവുകയാണ്. മനഃപൂര്‍വം വിമാനം ടേക്ക് ഓഫ് ചെയ്യാന് വൈകില്ല. അതിനൊരു കാരണം ഉണ്ടാകും. എന്നാല് അതാരും അന്വേഷിക്കാറില്ല', ഒരു മുതിര്‍ന്ന ഉദ്യോഗസ്ഥന് വ്യക്തമാക്കുന്നു.\n'എയര്‍ലൈന് കമ്പനിക്കു തന്നെയാണ് ഒരു വിമാനം റദ്ദാക്കപ്പെടുകയോ വൈകുകയോ ചെയ്താല് നഷ്ടമുണ്ടാവുക. പലപ്പോഴും എയര്‍ലൈന്റെ ഭാഗത്ത് നിന്നുള്ള പ്രശ്‌നങ്ങള് കൊണ്ടല്ല അത്തരം സന്ദര്‍ഭങ്ങള് ഉണ്ടാവുന്നത്. എന്നാല് ആളുകളെ സംബന്ധിച്ച് അവരുടെ രോഷം മുഴുവന് എയര്‍ലൈന് കമ്പനിയോടാകും.'\nവിമാനം പുറപ്പെടുന്നതിനു മൂന്നു മണിക്കൂര് മുമ്പ് യാത്രക്കാര് റിപ്പോര്‍ട്ട് ചെയ്യണം എന്നുണ്ട് , പ്രത്യേകിച്ച് മലയാളികള് അതും അവഗണിക്കുകയാണ് പതിവെന്നും ഉദ്യോഗസ്ഥന് പറയുന്നു.\nമൂന്നു മണിക്കൂര് മുമ്പ് അന്താരാഷ്ട്ര വിമാനങ്ങളില് റിപ്പോര്‍ട്ട് ചെയ്യണം എന്നാണു നിയമം. മിക്കവാറും ആളുകള് ചോദിക്കുന്നത്, എന്തിനാണ് മൂന്നു മണിക്കൂര് എന്നാണ്. ഇതൊരു സെക്യൂരിറ്റി റിക്വയര്‍മെന്റ് ആണ്. പലരും ഈ നിര്‍ദേശം അവഗണിക്കുകയാണ്. അവര്‍ക്ക് അവരുടേതായ കാരണങ്ങള് ഉണ്ടാകാം; അതു ന്യായവുമാകാം. പക്ഷേ ഒരു വിമാനം പുറപ്പെടുന്നതിനു മുമ്പ് സ്വാഭാവികമായും നടത്തിയിരിക്കേണ്ട ചില കാര്യങ്ങളുണ്ട്. പല ഘട്ടങ്ങളായുള്ള പരിശോധനകളുണ്ട്. അതിനായാണ് ഈ മൂന്നു മണിക്കൂര് സമയം ഉപയോഗിക്കുക. ഡിപ്പാര്‍ച്ചറിനു 45 മിനിറ്റ് മുമ്പ് ബോര്‍ഡിംഗ് ഗെയ്റ്റ് ക്ലോസ് ചെയ്യണം. അതു നിയമമാണ്. എന്നാല് അപ്പോഴാവും പലരുമെത്തുക.\nഅടുത്ത പ്രശ്‌നമാണ് ബാഗേജ്.\nഅധിക ബാഗേജ് കയറ്റുന്നില്ല എന്നുള്ള വഴക്കുകള് പതിവാണ്. അതിനു കാരണം പേയ് ലോഡ് റെസ്ട്രിക്ഷന്( pay load restricion) എന്ന നിയമമാണ്. ഒരു വിമാനത്തിന് താങ്ങാവുന്ന ഭാരത്തിന്റെ അളവ് ആണ് അതിലൂടെ നിര്‍ണ്ണയിക്കുന്നത്.\nഗള്‍ഫ് പോലെയുള്ള ചൂടേറിയ രാജ്യങ്ങളില് സഞ്ചരിക്കുന്ന വിമാനങ്ങളില് ഇന്ധനം ചൂടാകുമ്പോള് അത് വികസിക്കുകയും ആകെ ഭാരം കൂടുകയും ചെയ്യും.\n189 സീറ്റ് ഉള്ള ഒരു ബോയിംഗ് വിമാനം ആണെങ്കില് അതില് മിനിമം ഭാരം 70 കിലോ ഉള്ള 185 യാത്രക്കാര് അതില് കയറുന്നു എന്നിരിക്കട്ടെ. അവരുടെ ബാഗേജും ഇന്ധനത്തിന്റെ ഭാരവും ആകുമ്പോള് അനുവദിച്ചിട്ടുള്ളതിനും അപ്പുറത്താകും. അത്തരം അവസരങ്ങളില് ആണ് കമ്പനി ബാഗേജ് ലിമിറ്റ് ചെയ്യുന്നത്. യാത്രക്കാരുടെ സുരക്ഷയ്ക്കായി തന്നെയാണ് ഇതൊക്കെ ചെയ്യുന്നതും. യാത്രക്കാരുടെ ബാഗേജ് അനുവദിക്കാതിരിക്കാന് ഒരു വിമാനക്കമ്പനിയും ഇഷ്ടപ്പെടുന്നില്ല. ജീവനേക്കാള് വലുതല്ലല്ലോ ബാഗേജുകള്.\nബാഗേജുകള് കയറ്റാതെ വരുമ്പോള് അതിന്റെ നഷ്ടവും കമ്പനിക്കു തന്നെയാണ്. യാത്രക്കാരന്റെ വിലാസത്തിലേക്ക് ലഗ്ഗേജ് എത്തിച്ചു കൊടുക്കേണ്ട ബാധ്യത ആ ഘട്ടത്തില് കമ്പനിക്ക് ഏറ്റെടുക്കേണ്ടി വരും. പക്ഷേ യാത്രക്കാര് ഈ അവസ്ഥ മനസ്സിലാക്കില്ല; നമ്മുടെ ആളുകള് പ്രതേകിച്ചും.\nസുരക്ഷാ കാര്യങ്ങള് വിശദീകരിക്കുന്ന എയര്‍ഹോസ്റ്റസിനെ പരിഹസിക്കുന്നതില് തുടങ്ങി വളരെ ടെക്‌നിക്കല് ആയ കാര്യങ്ങളില് വരെ താത്പര്യമില്ലയ്മയോ പരിഹാസമോ ആണ് യാത്രക്കാര് പ്രകടിപ്പിക്കുക.\nവിസിബിലിറ്റി കുറവായതിനാല് കൊച്ചിയില് ഇറങ്ങേണ്ട വിമാനം തിരുവനന്തപുരത്ത് ഇറക്കിയപ്പോള് വനിതാ പൈലറ്റ് ഉള്ള കോക്ക്പിറ്റിലേക്ക് ഒരു യാത്രക്കാരന് ഇടിച്ചുകയറുകയുണ്ടായി. ഹൈജാക്കിംഗ് ആണോയെന്നു വരെ സംശയമുണര്‍ത്തിയ നാടകീയസംഭവങ്ങളാണ് പിന്നീട് ഉണ്ടായത്. യാത്രക്കാരുടെ പ്രതിഷേധമായിരുന്നു അത്.\nഎയര്‍ലൈന് ലിറ്ററസിയില് വളരെ പരിതാപകരമാണ് നമ്മുടെ അവസ്ഥ എന്നുള്ളതിന് കൂടുതല് ഇനിയും തെളിവുകളുണ്ട്. കമ്പനികള് നല്‍കുന്ന നിര്‍ദ്ദേശങ്ങള് പാലിച്ചാല് ഇതിനു പരിഹാരം ഉണ്ടാകും എന്ന് വിദഗ്ധര് പറയുന്നു.\nഈ ചര്‍ച്ചയ്ക്ക് കാരണമായത് എമിറേറ്റ്‌സ് വിമാനത്തില് നിന്നും പുറത്തെത്തിയ വീഡിയോ ആണ്. റെസ്‌ക്യൂ ഓപ്പറേഷനുകള് നടക്കുമ്പോള് മലയാളികള് ലഗേജ് തപ്പി നടക്കുന്നത് ചിത്രീകരിച്ച ആ വീഡിയോ ഇതിനകം തന്നെ വൈറല് ആയിക്കഴിഞ്ഞു.\nഒരു ചോദ്യം അവശേഷിക്കുന്നു. അത്രയും അപകടകരമായ ഒരു സന്ദര്‍ഭമുണ്ടായപ്പോള് വീഡിയോ പകര്‍ത്തിയ വ്യക്തിയുടെ മാനസികാവസ്ഥ എന്തായിരുന്നു?


sujanika / സുജനിക: കഥകളിയിലെ അകേരളീയ ഘടകങ്ങള്\nആസ്വാദനം [ കാണികള്] :\n* സുജനിക dt. 20.7.12\nനല്ല നിരീക്ഷണങ്ങൾ.സ്ത്രീവേഷങ്ങൾ മുസ്ലീം അല്ലേ?\nകഥകളി ഒരിക്കലും ജനങ്ങാളുടെ കലയായിരുന്നിട്ടില്ല. അതൊരു പൊങ്ങച്ച കലയാണ്. ഭരണ വര്‍ഗ്ഗത്തിന്റെ ദുരഭിമാനങ്ങള് പൊലിപ്പിച്ചെടുത്ത ഒരു പൊരിച്ചാക്കെന്നാണ് കഥകളിയെ ചിത്രകാരന് വിശേഷിപ്പിക്കാന് ആഗ്രഹിക്കുന്നത്. ചിത്രകാരന്റെ അഭിപ്രായം താഴെ കൊടുക്കുന്നു. കഥകളി ഇന്നത്തെ കലാരൂപമല്ല !!\n@chithrakaran നല്ല കുറിപ്പ്. നന്നായി വായിച്ചു.\n1 - കേരളീയമല്ല എന്നതിനേക്കാൾ ഭാരതീയമാണ് എന്നതാവില്ലേ ശരി? 'കേരളീയത' എന്നതിനേപ്പറ്റി നാമിന്നു നിർണയിക്കുന്ന മോടിഫുകൾ അത്രമേൽ ശക്തമായിരുന്നില്ല കഥകളിയുടെ ഉരുവഘട്ടങ്ങളിൽ. ജയദേവന്റെ അഷ്ടദിയിൽ നിന്നും മേളപ്പദത്തിനു 'മഞ്ജുതര'യെടുക്കുന്നിടം വരെ നീളുന്ന ഭാരതീയപരിപ്രേക്ഷ്യമാണ് കഥകളിക്കുള്ളത് എന്നതാണ് ചരിത്രപരമായി കൂടുതൽ ശരി.\n2 - കൈകൊട്ടിക്കളിയിൽ നിന്നു കഥകളി സ്വീകരിച്ചു എന്നതുപോലെ ചില നിരീക്ഷണങ്ങൾക്ക് എന്റെ അറിവിൽ അടിസ്ഥാനം കാണുന്നില്ല. നാനൂറുവർഷം മുൻപ് ഇന്നു നാം കാണും വിധം കൈകൊട്ടിക്കളി ഉണ്ടായിരുന്നു എന്നും അറിവില്ല.\n3 - വേഷം കേരളീയവുമല്ല, അകേരളീയവുമല്ല. നാട്യധർമ്മിതയാണു കഥകളിയും കൂടിയാട്ടവും അഭിനയത്തിൽ ലക്ഷ്യമിടുന്നത്. അപ്പോൾ അതനുസരിച്ചുള്ള അതിവൽകൃതമായ ആഹാര്യം അനിവാര്യം. അതിനു സ്വീകരിച്ച ഘടകങ്ങൾ ഏറെക്കുറേ കേരളത്തിൽ വികസിച്ഛുവന്ന തെയ്യവും പടയണിയും പോലുള്ള കലാരൂപങ്ങളുടെ വർണ്ണസങ്കലനത്തിൽ നിന്ന് സ്വരൂപിച്ചതാണ്. അതുകൊണ്ട് കേരളീയമല്ല എന്ന പ്രസ്താവത്തോട് യോജിപ്പില്ല.\n4 - കേരളത്തിലെന്നല്ല, ഒരു നാട്ടിലേയും രാജാക്കന്മാർക്ക് ഈവിധമായിരുന്നില്ല കിരീടം. ഒരു അബ്സ്ട്രാക്ട് ആയിട്ടുള്ള ആഹാര്യനിർമ്മാണമാണ് കഥകളിയിൽ നടന്നിട്ടുള്ളത്. അത് കൃഷ്ണനാട്ടത്തിലും കൂടിയാട്ടത്തിലും ഓട്ടൻ തുള്ളലിലും എല്ലാം നടന്നിട്ടുണ്ട്. അവ അകേരളീയം എന്നു വിവക്ഷിക്കുന്നതിലെ യുക്തി മനസ്സിലായില്ല.\n5 - 'മുദ്രകൾ ആണല്ലോ കഥകളിക്ക് അടിസ്ഥാനം' , 'മുദ്രകൾ കേരളീയകലകളിൽ മിക്കതിലും ഇല്ല' - ഈ രണ്ട് പ്രസ്താവങ്ങളോടും വിയോജിയ്ക്കുന്നു. മുദ്രകൾ കഥകളിയുടെ ഘടകങ്ങൾ പ്രധാനമായ ഒന്നാണ്. അത് അടിസ്ഥാനമാണെന്നു പറകവയ്യ. മുദ്രകൾ കേരളീയകലകളിൽ പലതിലും ഉണ്ട്. പതാകം, മുദ്രാഖ്യം, കടകം, മുഷ്ടി, കർത്തരീമുഖം - ഈ അഞ്ചുമുദ്രകൾ കൊണ്ടുള്ള പഞ്ചമുദ്രാസങ്കൽപ്പം വളരെക്കാലം മുൻപു മുതലേ അനേകം കേരളകലകളിൽ കാണാം. അവയുടെ ആകൃതി ചിലപ്പോൾ ശൈലീകൃതകലകളിൽ കാണും വിധം സുഭദ്രമാവില്ല എന്നു മാത്രം.\n6 -അഷ്ടപദി - സോപാനസംഗീതവഴിയാണ് കഥകളിയിൽ മുഴുവൻ എന്നു പറഞ്ഞാൽ തീരെയും മനസ്സിലായില്ല. വെങ്കിടകൃഷ്ണഭാഗവതർ മുതൽ കർണാടകീകരിക്കപ്പെട്ട്, കുറുപ്പിനേപ്പോലുള്ള പ്രതിഭകളിൽ ഹിന്ദുസ്ഥാനിസംഗീതം വരെ സഞ്ചരിച്ച കഥകളിസംഗീതത്തിൽ എന്താണ് 'സോപാനസംഗീതം'? അഥവാ, സോപാനസംഗീതം എന്ന് പലപാട് എഴുതിക്കാണാമെന്നല്ലാതെ, വ്യാകരണപരമായി എന്താണതിന്റെ സവിശേഷ അസ്തിത്വം?\nഎന്തായാലും, കഥകളിയേപ്പറ്റി മാഷ് എഴുതിയതിൽ സന്തോഷമുണ്ട് :)\n- ശ്രീചിത്രൻ :)


സ്കൂട്ടർ ചവിട്ടി തകർത്ത് ആന (വീഡിയോ)\nHome Articles സ്കൂട്ടർ ചവിട്ടി തകർത്ത് ആന (വീഡിയോ)\nവളരെ അപകടകാരികളായ ജീവികളിൽ ഒന്നാണ് ആന. എന്നാൽ പോലും നമ്മുടെ കേരളത്തിന്റെ പ്രധാന ആകർഷണങ്ങളിൽ ഒന്നാണ് ആന. വ്യത്യസ്ത സ്വഭാവക്കാരായ ആനകൾ ഉണ്ട്. ചിലർ ശാന്തരാണ് മറ്റു ചിലർ നമ്മൾ മനുഷ്യർക്ക് വലിയ രീതിയിൽ ഉള്ള അപകടങ്ങൾ സൃഷ്ടിക്കുന്നവരുമാണ്. കഴിഞ്ഞ ഏതാനും വർഷങ്ങൾക്ക് ഇടയിൽ നടന്ന ഉത്സവ പറമ്പുകളിൽ ചടങ്ങുകൾക്ക് ഇടയിൽ ആനകൾ ഉണ്ടാക്കിയ അപകടങ്ങൾ ചെറുത് ഒന്നും അല്ല. നിരവധി ആളുകളുടെ ജീവന് തന്നെ ഭീഷണിയായിട്ടുണ്ട്.\nഎന്നാൽ ഇവിടെ ഇതാ റോഡിലൂടെ പോകുന്ന വാഹനങ്ങൾക്കും യാത്രക്കാർക്കും ഭീഷണിയായി മാറിയിരിക്കുകയാണ് ആന. റോഡിൽ നിർത്തിയിട്ടിരിക്കുന്ന സ്കൂട്ടർ എടുത്ത് തകർത്തു. ആന മാത്രമല്ല അപകടം നിറഞ്ഞ നിരവധി ജീവികൾ നമ്മുക്ക് ചുറ്റും ഉണ്ട്. കരയിലും വെള്ളത്തിലുമായി നിരവധി. വീഡിയോ കണ്ടുനോക്കു.. ലോകത്തിലെ തന്നെ ഏറ്റവും അപകടകാരികളായ ചില ജീവികൾ..\nഅപകടം നിറഞ്ഞ നിരവധി ജീവികൾ നമ്മുക്ക് ചുറ്റും ഉണ്ടെങ്കിലും നമ്മളിൽ പലരും ഒരിക്കൽ പോലും അവയെ കണ്ടട്ടില്ല.. അതുകൊണ്ടുതന്നെ ഇത്തരം ജീവികളെ ഇതുവരെ കാണാത്ത നിങ്ങളുടെ സുഹൃത്തുകളിലേക്ക് എത്തിക്കു.. ഉപകാരപ്പെടും.. വീഡിയോ\nPrevious articleഒമിക്രോണ് ശ്രദ്ധിക്കേണ്ട ചില കാര്യങ്ങള്….!\nNext articleലോകത്തിലെ ഏറ്റവും വലിയ തിരമാല.. (വീഡിയോ)


റായ്‌പൂർ - വിക്കിപീഡിയ\n(Raipur എന്ന താളിൽ നിന്നും തിരിച്ചുവിട്ടതു പ്രകാരം)\n21°14′N 81°38′E / 21.23°N 81.63°E / 21.23; 81.63\nമെയർ സുനിൽ സോണി\nഇന്ത്യയിലെ സംസ്ഥാനമായ ഛത്തീസ്‌ഗഡിന്റെ തലസ്ഥാനമാണ് റായ്‌പൂർ (ഹിന്ദി: रायपुर) റായ്‌പൂർ ജില്ലയുടെ ആസ്ഥാനം കൂടിയാണിത്. ഛത്തീസ്‌ഗഡ് രൂപീകൃതമായ നവംബർ 1,2000 വരെ മദ്ധ്യപ്രദേശിന്റെ ഭാഗമായിരുന്നു. ബ്രഹ്മദേവ റായ് രാജാവ് പതിനാലാം നൂറ്റാണ്ടിന്റെ തുടക്കത്തിലാണ് ഈ നഗരം സ്ഥാപിച്ചതെന്ന് പല ചരിത്രകാരന്മാറും വിശ്വസിക്കുന്നു. \nഉത്തര അക്ഷാംശം 21°14′ പൂർവ്വ രേഖാംശം 81°38′E സമുദ്രനിരപ്പിൽ നിന്നും 298മീറ്റർ ഉയരത്തിലായാണ് റായ്‌പൂർ സ്ഥിതിചെയ്യുന്നത്. മഹാനദി നഗരത്തിന്റെ കിഴക്കുഭാഗത്തുകൂടിയായി ഒഴുകുന്നു. മാർച്ച് മുതൽ ജൂൺ വരെയുള്ള വേനൽക്കാലത്ത് താപനില 41 °C വരെ ഉയരാറുണ്ട് - നവംബർ മുതൽ ജനുവരെ ശൈത്യകാലത്ത് താപനില 5°C വരെ താഴുന്നു. ജൂൺ പകുതി മുതൽ ഒക്ടോബർ ആദ്യം വരെയുള്ള വർഷകാലത്ത് 1300 മില്ലീമീറ്റർ മഴ ലഭിക്കുന്നു.\nകാലാവസ്ഥ പട്ടിക for റായ്‌പൂർ\nsource: Weather Base\nഇന്ത്യൻ റെയിൽവേയുടെ മുംബൈ-ഹൌറ പാത, ദേശീയപാത6(കൽക്കത്ത-മുംബൈ) എന്നിവ റായ്‌പൂരിനെ മറ്റുപ്രധാനനഗരങ്ങളുമായി ബന്ധിപ്പിക്കുന്നു. ഭാരതത്തിലെ മറ്റു പ്രധാന നഗരങ്ങളിലേക്ക് ഇവിടെനിന്നും വിമാനസർവ്വീസുകളുമുണ്ട്.\n↑ "ആർക്കൈവ് പകർപ്പ്". മൂലതാളിൽ നിന്നും 2009-11-16-ന് ആർക്കൈവ് ചെയ്തത്. ശേഖരിച്ചത് 2008-08-22.\n"https://ml.wikipedia.org/w/index.php?title=റായ്‌പൂർ&oldid=3656590" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 05:49,2സെപ്റ്റംബർ 2021.


സത്യാനന്തരകാലത്തെ ഇന്ത്യ -കുരുവിള പാണ്ടിക്കാട്ട് – Ezhuthu\nസത്യാനന്തരകാലത്തെ ഇന്ത്യ -കുരുവിള പാണ്ടിക്കാട്ട്\nസത്യമെന്നത് വ്യക്തികളുടെ കേവലമായ അഭിലാഷം മാത്രമല്ല. സമൂഹത്തിലെ അംഗങ്ങളെന്ന നിലയില് നാം സത്യത്തെ അന്വേഷിക്കുകയും അതിനെ സാക്ഷാത്കരിക്കാന് യത്‌നിക്കുകയും ചെയ്യും. ഈ അന്വേഷണമാണ് സമൂഹത്തെ കൂട്ടിയിണക്കുന്നത്. ഈ അന്വേഷണം പ്രകാശിപ്പിക്കപ്പെടുന്നത് നമ്മുടെ സംസ്‌കാരത്തിന്റെ വിവിധ ഘടകങ്ങള് വഴിയത്രേ. യഥാര്‍ത്ഥ വിജ്ഞാനം തേടുന്ന ശാസ്ത്രം, നന്മയുടെ ജീവിതശൈലി കാണിച്ചുതരുന്ന ധാര്‍മ്മികത, യഥാര്‍ത്ഥ സ്വത്വം തേടുന്ന രാഷ്ട്രീയം, ആദ്ധ്യാത്മിക സത്യം അന്വേഷിക്കുന്ന മതം എന്നിവയാണ് ഈ ഘടകങ്ങള്.\nഎന്നാല് അടുത്തകാലത്ത് നാം നമ്മുടെ സൗകര്യത്തിനായി നമ്മുടേതായ സത്യം സൃഷ്ടിക്കുന്ന പ്രവണത വര്‍ദ്ധിച്ചു വരുന്നുണ്ട്. വിവിധ മാധ്യമങ്ങളുടെ വര്‍ധിച്ചതോതിലുള്ള ഉപയോഗം ഉത്തരാധുനിക ചിന്തകളുടെ പിന്തുണയും അതിനു സഹായകരമായിട്ടുണ്ട്. അവര് സത്യത്തെ സമൂഹത്തിലെ അധികാര സംവിധാനങ്ങളുമായി ബന്ധിപ്പിക്കുന്നുമുണ്ട്. നാം സത്യമെന്നു കരുതുന്നതിനെ അവര് കാണുന്നത് പ്രബലമായ സത്യത്തെ അടിച്ചമര്‍ത്താനുള്ള തുടര് പ്രവൃത്തികളുടെ ഒരു മാര്‍ഗമായിട്ടാണ്. അതില് അല്‍പം സത്യം ഇല്ലാതില്ല. എങ്കിലും മുഴുവന് സത്യവും അതല്ല.\nകൂടാതെ, സ്ഥാപിത താല്പര്യക്കാര് നുണക്കഥകള് സൃഷ്ടിച്ചുകൊണ്ട് ജനങ്ങളെ കബളിപ്പിക്കുകയും ചെയ്യുന്നുണ്ട്. പൊതുജന സമ്പര്‍ക്കമാധ്യമങ്ങളും സോഷ്യല്‍മീഡിയയും അവര് സൗകര്യംപോലെ ഉപയോഗപ്പെടുത്തിക്കൊണ്ട് ദുരുദ്ദേശ്യത്തോടുകൂടി അസത്യ വാര്‍ത്തകള് കെട്ടിച്ചമയ്ക്കുകയും ചെയ്യുന്നു. എന്തും കണ്ണടച്ചു വിശ്വസിക്കുന്ന മനുഷ്യരുടെ വികാരങ്ങളെ ഇളക്കിമറിച്ചുകൊണ്ട് സത്യത്തെ മറച്ചുവയ്ക്കുകയും തങ്ങളുടെ അധീശത്വം തുടരുകയും ചെയ്യുന്നു. നിര്‍ഭാഗ്യവശാല് ഇത്തരത്തില് സത്യാനന്തരകാലത്തെ പ്രവണതകള് മുമ്പോട്ടുപോവുകയാണെങ്കില് ഒരു സമൂഹത്തിന് ഒരുതരത്തിലും നിലനില്‍ക്കാനാവാതെവരും. നാം മനസ്സില് താലോലിക്കുന്ന എല്ലാ സ്ഥാപനങ്ങളും തകര്‍ന്നടിയും. ഉദാ: നിയമസംവിധാനം, കോടതി, ശിക്ഷ, വിദ്യാഭ്യാസം, കുടുംബം, മൂല്യങ്ങള്, രാഷ്ട്രം, സമൂഹങ്ങള് അങ്ങനെയെല്ലാം. സത്യത്തിനുനേരെ ഇത്തരത്തില് സ്ഥിരമായ ഒരു വെല്ലുവിളി നിലനില്‍ക്കുകയാണെങ്കില് നമ്മുടെ ജനാധിപത്യ – ലിബറല് സമൂഹത്തിനു നിലനില്‍ക്കാനാവില്ല.\nനമ്മുടെ സത്യങ്ങള്‍ക്ക് പരിമിതിയുണ്ടെന്ന വസ്തുത നാം തീര്‍ച്ചയായും അംഗീകരിക്കണം. എന്നാല് ഉത്തരാധുനികരോടു ചേര്‍ന്ന് ”എല്ലാം ആപേക്ഷികമാണെന്ന സിദ്ധാന്തം നാം സ്വീകരിക്കുന്നപക്ഷം, എല്ലാം സ്വീകാര്യമാണെന്നു വരികയും സമൂഹത്തിനു നിലനില്‍ക്കാനാവാത്ത സാഹചര്യം ഉണ്ടാവുകയും ചെയ്യും. കുടുംബത്തിലും സമൂഹത്തിലും രാഷ്ട്രത്തിലും മതത്തിലും അംഗമായി നിന്നുകൊണ്ട് മനുഷ്യനായി വളര്‍ച്ച പ്രാപിക്കണമെങ്കില് ചില മാര്‍ഗരേഖകളും മാനദണ്ഡങ്ങളും നമുക്ക് കൂടിയേ കഴിയൂ. അതൊരിക്കലും ഏകപക്ഷീയമാവരുത്. നാം പൊതുവായി പങ്കുവയ്ക്കുന്ന മൂല്യങ്ങളും ദര്‍ശനങ്ങളുമാണ് അവയ്ക്ക് അടിസ്ഥാനമായി വര്‍ത്തിക്കേണ്ടത്.\nസത്യാനന്തരകാലത്തെ ഈ താത്കാലിക ഭ്രമത്തെ അല്‍പായുസ്സ് മാത്രമുള്ള ഒരു പ്രതിഭാസമായിട്ടാണ് ഞാന് കാണുന്നത്. അത് ഒട്ടും താമസിയാതെ ജനങ്ങള് മനസ്സിലാക്കുമെന്നാണ് എന്റെ പ്രത്യാശ. ഇല്ലെങ്കില് നാം പൊതുവായി പങ്കുവയ്ക്കുന്ന സ്വപ്നങ്ങളും ദര്‍ശനങ്ങളും എല്ലാം തകര്‍ന്നടിയും. അത്തരമൊരു സാഹചര്യത്തില് മനുഷ്യരെ ഐക്യത്തില് നിലനിര്‍ത്താനൊന്നുംതന്നെ ഉണ്ടാവുകയില്ല. ഉദാ: മൂല്യങ്ങള്, പരസ്പരബന്ധം, ഐക്യം തുടങ്ങിയവ. ഭൂമുഖത്ത് നിന്നും മനുഷ്യരാശിയുടെതന്നെ തിരോഭവിക്കലിനും അത് കളമൊരുക്കാം.


നെയ്യാറ്റിൻകരയിൽ പെൺകുട്ടി തൂങ്ങിമരിച്ച സംഭവം; ആൺ സുഹൃത്ത് പൊലീസ് കസ്റ്റഡിയില് | boyfriend of deceased girl in neyyattinkara taken into custody\nനെയ്യാറ്റിൻകരയിൽ പെൺകുട്ടി തൂങ്ങിമരിച്ച സംഭവം; ആൺ സുഹൃത്ത് പൊലീസ് കസ്റ്റഡിയില്\nTrivandrum, First Published Jan 9, 2021, 10:50 PM IST\nനെയ്യാറ്റിൻകര അതിയന്നൂരിൽ ഒൻപതാം ക്ലാസുകാരിയെ ഇന്നലെ വൈകുന്നേരമാണ് തൂങ്ങിമരിച്ച നിലയിൽ കണ്ടെത്തിയത്. മരിക്കുന്നതിന് മുൻപ് പെൺകുട്ടിയുടെ ആൺസുഹൃത്ത് വീട്ടിൽ വന്നിരുന്നുവെന്ന് സഹോദരി വെളിപ്പെടുത്തിയിരുന്നു.\nതിരുവനന്തപുരം: നെയ്യാറ്റിൻകരയിൽ 15 കാരി തൂങ്ങിമരിച്ച സംഭവത്തിൽ ആൺ സുഹൃത്തിനെ പൊലീസ് കസ്റ്റഡിയിലെടുത്തു. ഒളിവിലായിരുന്ന യുവാവിനെ രാത്രിയോടെയാണ് നെയ്യാറ്റിൻകര പൊലീസ് പിടികൂടിയത്. മരിച്ച ദിവസം രാവിലെ ആൺസുഹൃത്ത് പെൺകുട്ടിയെ മർദ്ദിച്ചുവെന്ന് സഹോദരി വെളിപ്പെടുത്തി.\nനെയ്യാറ്റിൻകര അതിയന്നൂരിൽ ഒൻപതാം ക്ലാസുകാരിയെ ഇന്നലെ വൈകുന്നേരമാണ് തൂങ്ങിമരിച്ച നിലയിൽ കണ്ടെത്തിയത്. മരിക്കുന്നതിന് മുൻപ് പെൺകുട്ടിയുടെ ആൺസുഹൃത്ത് വീട്ടിൽ വന്നിരുന്നുവെന്ന് സഹോദരി വെളിപ്പെടുത്തിയിരുന്നു. ആൺസുഹൃത്തിന്‍റെ ഭീഷണിയും മർദ്ദനവും കാരണമാണ് പെൺകുട്ടി മരിച്ചതെന്നും സഹോദരി ആരോപിച്ചിരുന്നു.\nപ്രായപൂർത്തിയാകാത്ത ഈ പെൺകുട്ടിയെ പീഡിപ്പിച്ചതിന് നിലവിൽ ആൺ സുഹൃത്തിനെതിരെ കേസ് ഉണ്ട്. പെൺകുട്ടി മരിക്കാനിടയായ സാഹചര്യത്തെക്കുറിച്ച് വിശദമായ അന്വേഷണം വേണമെന്ന് ആവശ്യപ്പെട്ട് ബന്ധുക്കൾ പെൺകുട്ടിയുടെ മൃതദേഹവുമായി റോഡ് ഉപരോധിച്ചിരുന്നു. പൊലീസും നാട്ടുകാരും തമ്മിൽ ചെറിയ ഉന്തും തള്ളുമുണ്ടായി. കാര്യക്ഷമമായ അന്വേഷണം നടത്തുമെന്ന പൊലീസിന്‍റെ ഉറപ്പിൻമേൽ പ്രതിഷേധം അവസാനിപ്പിക്കുകയായിരുന്നു.\nLast Updated Jan 9, 2021, 10:50 PM IST


ആ അഞ്ചുകോടി കടുംകൈയാണ് മിസ്റ്റർ തോമസ് ഐസക്... | Madhyamam\ndate_range 16 Jan 2021 5:47 PM GMT\nആ അഞ്ചുകോടി കടുംകൈയാണ് മിസ്റ്റർ തോമസ് ഐസക്...\nമരിച്ചവരെക്കുറിച്ച് മോശമായി പറയരുതെന്നാണ് പൊതുവിലുള്ള ഒരിത്. കാരണം മരിച്ചു പോയവർക്ക് അതിനു മറുപടി പറയാൻ കഴിയില്ല. എന്നാൽ, തോമസ് ഐസക്ക് അവതരിപ്പിച്ച സംസ്ഥാന ബജറ്റിൽ എം.പി. വീരേന്ദ്രകുമാറിന് കോഴിക്കോട്ട് സ്മാരകം ഉണ്ടാക്കാൻ അഞ്ചു കോടി അനുവദിച്ചതിനെ ചോദ്യം ചെയ്യാതിരിക്കാൻ മനഃസാക്ഷി അനുവദിക്കുന്നില്ല. വൈക്കം മുഹമ്മദ് ബഷീറിനും എസ്.കെ. പൊറ്റക്കാട്ടിനും ഉചിതമായ സ്മാരകം ഇല്ലാത്ത കോഴിക്കോട്ടാണ് വീരേന്ദ്രകുമാറിന് വേണ്ടി ഇത്രയും വലിയ തുക സർക്കാർ അനുവദിക്കുന്നത്.\nകഴിഞ്ഞ ബജറ്റിലും ഇതുപോലൊരു കടുംകൈ ഐസക്ക് ചെയ്തിരുന്നു. പാലായിൽ മാണിക്ക് സ്മാരകം ഉണ്ടാക്കാൻ കെ.എം. മാണിയുടെ പേരിലുള്ള ട്രസ്റ്റിന് അഞ്ചുകോടി കൊടുത്തു. പാലായിൽ മാണിക്കും, കോഴിക്കോട്ട് വീരേന്ദ്രകുമാറിനും സ്മാരകം നിർമിക്കുന്നതിനോട് ആർക്കും എതിർപ്പുണ്ടാകാൻ ഇടയില്ല. പൊതുജനങ്ങളുടെ നികുതിപ്പണം ഇതിനുപയോഗിക്കുന്നതിലാണ് വിയോജിപ്പ്. അഞ്ചു കോടി കൊണ്ട് ലൈഫ് പദ്ധതിയിൽ നൂറു വീടുകൾ നിർമിച്ചു നൽകാം. നൂറു കുടുംബങ്ങളുടെ നന്ദിയും കടപ്പാടും സർക്കാരിന് ലഭിക്കും. മാണിയുടെയും വീരേന്ദ്രകുമാറിന്‍റെയും മക്കൾ, ബന്ധുക്കൾ, സുഹൃത്തുക്കൾ, പാർട്ടി, സ്ഥാപനങ്ങൾ തുടങ്ങിയവർക്ക് സ്മാരകത്തിന് വേണ്ടുന്ന തുക നിഷ്പ്രയാസം കണ്ടെത്താവുന്നതേയുള്ളൂ.\nവൈക്കം മുഹമ്മദ് ബഷീർ മരിച്ചിട്ടു കാൽ നൂറ്റാണ്ടു കഴിഞ്ഞു. ഇതിഹാസ തുല്യനായ എഴുത്തുകാരനാണ് അദ്ദേഹം. സ്വാതന്ത്ര്യസമര സേനാനിയുമായിരുന്നു. പത്മശ്രീ ബഹുമതിയും നേടിയിട്ടുണ്ട്. എന്നാൽ, സർക്കാരുകൾ മാറിമാറി വന്നിട്ടും ബഷീറിന് സ്മാരകം ഉണ്ടായില്ല. വി.എസ്. അച്യുതാനന്ദൻ സർക്കാരിന്‍റെ കാലത്തു വിദ്യാഭ്യാസ മന്ത്രിയായിരുന്ന എം.എ. ബേബി ഇടപെട്ട് കോഴിക്കോട്ട് ബഷീർ സ്മാരകം നിർമിക്കാൻ 50 ലക്ഷം രൂപ അനുവദിച്ചിരുന്നു. എം.ടി. വാസുദേവൻ നായരെ ചെയർമാനാക്കി കമ്മിറ്റിയും രൂപവത്കരിച്ചു. എന്നാൽ, ആ തുക കൊണ്ട് അനുയോജ്യമായ സ്ഥലം കണ്ടെത്താൻ കഴിഞ്ഞില്ല. ഫണ്ട് ലാപ്‌സാവുകയും ചെയ്‌തു. ബഷീറിന്‍റെ നിത്യസ്മാരകമായി അദ്ദേഹത്തിന്‍റെ കഥകൾ ഉണ്ടെങ്കിലും അദ്ദേഹത്തിന്‍റെ ഓർമ നിലനിർത്താൻ ഒരു സ്ഥാപനം ഇല്ല.\nഎസ്.കെ പൊറ്റക്കാട്ട് മരിച്ചിട്ട് നാലു പതിറ്റാണ്ടാകുകയാണ്. കോഴിക്കോട് മിഠായി തെരുവിൽ അദ്ദേഹത്തിന്‍റെ പ്രതിമയും പുതിയറയിൽ എസ്.കെ പാർക്കും ഉണ്ടെന്നതൊഴിച്ചാൽ പൊറ്റക്കാട്ടിന് അനുയോജ്യമായ സ്മാരകം നിർമിക്കാൻ ഒരു സർക്കാരും ഇതുപോലെ പണം കൊടുത്തതായി അറിവില്ല. മലയാളത്തിലേക്ക് ജ്ഞാനപീഠം കൊണ്ടുവന്ന കഥാകാരനാണ് പൊറ്റക്കാട്ട്. ബഷീറിനെ അപേക്ഷിച്ച് അദ്ദേഹം രണ്ടു തവണ ഇടതുപക്ഷ സ്ഥാനാർഥിയായി പാർലമെന്‍റ് തെരഞ്ഞെടുപ്പിൽ മത്സരിക്കുകയും ഒരു തവണ ജയിക്കുകയും ചെയ്തയാളാണ്. ബഷീറിനും പൊറ്റക്കാട്ടിനും ഇല്ലാത്ത എന്തു യോഗ്യതയാണ് വീരേന്ദ്രകുമാറിനും മാണിക്കും ഉള്ളതെന്നു അറിയില്ല.\nകെ.എം. മാണി ഇതേസമയം ചില റെേക്കാർഡുകളുടെ ഉടമയാണ്. ഒരു നിയമസഭാ മണ്ഡലത്തിൽനിന്ന് ഏറ്റവും കൂടുതൽ തവണ വിജയിച്ച ആൾ....ഏറ്റവും കൂടുതൽ തവണ ബജറ്റ് അവതരിപ്പിച്ച ധനമന്ത്രി... ഇതിനു പുറമെ വിശേഷണങ്ങൾ ഏറെയുണ്ട്. വളരുന്തോറും പിളരുകയും പിളരുന്തോറും വളരുകയും ചെയ്യുന്ന പാർട്ടിയുടെ നേതാവ്. അധ്വാനവർഗ സിദ്ധാന്തത്തിന്‍റെ വക്താവ് എന്നിങ്ങനെ. പത്രപ്രവർത്തകൻ എന്ന നിലയിൽ അദ്ദേഹത്തിന്‍റെ വാർത്താ സമ്മേളനങ്ങളിൽ എത്രയോ തവണ പങ്കെടുത്തിട്ടുണ്ട്. മതികെട്ടാൻ വിവാദം കത്തിപ്പടർന്ന കാലത്തു കോഴിക്കോട് ഗസ്റ്റ് ഹൗസിൽ മാണി നടത്തിയ വാർത്താ സമ്മേളനത്തിലാണ് റവന്യു വകുപ്പിൽനിന്ന് മതികെട്ടാൻ ഭൂമി വനംവകുപ്പിനെ ഏൽപ്പിക്കാനുള്ള പ്രഖ്യാപനം അദ്ദേഹം നടത്തിയത്. അന്ന് വികാരഭരിതനായി മാണി പറഞ്ഞ വാചകം ഓർമയിലുണ്ട്. പതിറ്റാണ്ടുകളായി താൻ കാത്തുസൂക്ഷിക്കുന്ന രാഷ്ട്രീയ വിശുദ്ധിയേക്കാൾ വലുതല്ല കല്ലും മണ്ണും നിറഞ്ഞ മതികെട്ടാനെന്ന്.\nമാണി വിശുദ്ധനല്ലെന്നും ബജറ്റ് വിൽക്കുന്നയാളാണെന്നും വീട്ടിൽ നോട്ടെണ്ണുന്ന മെഷീൻ സൂക്ഷിക്കുന്ന ആളാണെന്നും ബാറുകൾ അടയ്ക്കാനും തുറക്കാനും കോഴ വാങ്ങിയ ആളാണെന്നുമൊക്കെ പിന്നീട് വിശ്വസിപ്പിച്ചത് ഇടതുപക്ഷമാണ്, സിപിഎമ്മാണ്, ദേശാഭിമാനിയാണ്. അങ്ങനെയുള്ള ഒരാളുടെ പേരിലുള്ള ട്രസ്റ്റിന് എൽ.ഡി.എഫ് സർക്കാർ പണം കൊടുത്തതു മുന്നണി വിട്ടുവരാനുള്ള കൈക്കൂലി ആയിരുന്നോ എന്ന സംശയം ന്യായമായും ഉയരാം.\nവീരേന്ദ്രകുമാറിന്‍റെ കാര്യത്തിലും സംഭവിച്ചതു ഇതു തന്നെയാണ്. അദ്ദേഹവും മകൻ ശ്രേയാംസ് കുമാറും സർക്കാർ ഭൂമി കൈയേറിയെന്ന് നാട്ടുകാരെ അറിയിച്ചത് ഇടതുപക്ഷമാണ്. അതിന്‍റെ പേരിൽ സി.പി.എം വയനാട്ടിൽ സംഘടിപ്പിച്ച സമരങ്ങൾക്ക് കൈയും കണക്കുമില്ല. സുൽത്താൻബത്തേരി മുൻ എം.എൽ.എ പി. കൃഷ്ണപ്രസാദും മാതൃഭൂമി മുൻ അസിസ്റ്റന്‍റ് എഡിറ്റർ പി. രാജനും വീരേന്ദ്രകുമാറിനെതിരെ വിജിലൻസിൽ പരാതി നൽകുകയും കോടതിയെ സമീപിക്കുകയും ചെയ്തവരാണ്. കോടിയേരി ബാലകൃഷ്ണൻ ആഭ്യന്തര മന്ത്രിയായിരിക്കുമ്പോൾ കൃഷ്ണപ്രസാദ് നൽകിയ പരാതിയിൽ ക്രൈംബ്രാഞ്ച് കേസെടുത്തു അന്വേഷണം നടത്തി. വീരേന്ദ്രകുമാറിനും സഹോദരൻ എം.പി. ചന്ദ്രനാഥിനും പിതാവിൽനിന്ന് ലഭിച്ചെന്നു പറയുന്ന കൃഷ്ണഗിരി വില്ലേജിലെ 137 ഏക്കർ ഭൂമി സർക്കാർ ഭൂമിയാണെന്നും ഇത് പലർക്കായി മുറിച്ചു വിറ്റെന്നും 40 ഏക്കർ സ്ഥലം തണ്ടപ്പേര് തിരുത്തി സ്വന്തമാക്കിയെന്നുമായിരുന്നു കൃഷ്ണപ്രസാദിന്‍റെ പരാതി.\nശ്രേയാംസ് കുമാർ 14 ഏക്കർ സർക്കാർ ഭൂമി കൈയേറി അനധികൃതമായി കൈവശം വെക്കുന്നുണ്ടെന്നും ഇത് സർക്കാർ ഏറ്റെടുക്കണമെന്നും വയനാട് വിജിലൻസ് ആൻഡ് ആന്‍റി കറപ്‌ഷൻ ബ്യുറോ ത്വരിതാന്വേഷണം നടത്തി തലശ്ശേരി വിജിലൻസ് കോടതിയിൽ റിപ്പോർട്ട് നൽകിയിരുന്നു. ഉമ്മൻ‌ചാണ്ടി മുഖ്യമന്ത്രി ആയിരുന്നപ്പോൾ ഇത് സർക്കാർ ഭൂമിയാണെന്ന് നിയമസഭയിൽ പറഞ്ഞു. തുടർന്ന് മുഖ്യമന്ത്രിയായ വി.എസ്. അച്യുതാനന്ദൻ കൈയേറ്റക്കാരെ ഒഴിപ്പിക്കുമെന്നു പറഞ്ഞെങ്കിലും ഒന്നും ചെയ്തില്ല. ഹൈക്കോടതി നിർദേശപ്രകാരം റവന്യു പ്രിൻസിപ്പൽ സെക്രട്ടറി നിവേദിത പി. ഹരന്‍റെ അന്വേഷണത്തിലും കൃഷ്ണഗിരി ഭൂമി സർക്കാരിേന്‍റതാണെന്നാണ് കണ്ടെത്തിയത്. വീരേന്ദ്രകുമാർ ഇടതു മുന്നണിക്ക് പുറത്തു പോയപ്പോൾ മാത്രമല്ല, മുന്നണിയിൽ ഉണ്ടായിരുന്നപ്പോഴും സി.പി.എം ഭൂമി പ്രശ്‌നം ഉയർത്തി ആഞ്ഞടിച്ചിരുന്നു. പിണറായി വിജയൻ വയനാട്ടിൽ ചെന്ന് സമരം ഉദ്ഘാടനം ചെയ്തു. അന്വേഷണ റിപ്പോർട്ടുകളെല്ലാം എതിരായിട്ടും രണ്ടു മുന്നണികളെ മാറി മാറി കൈയിലിട്ടു അമ്മാനമാടി ഒരു പരിക്കും കൂടാതെ നിലകൊള്ളാൻ വീരേന്ദ്രകുമാറിനു കഴിഞ്ഞിട്ടുണ്ടെങ്കിൽ അതദ്ദേഹത്തിന്‍റെ അസാമാന്യമായ മെയ്‌വഴക്കം തന്നെയാണ്.\nഅതിസമ്പന്നനായ അദ്ദേഹം സോഷ്യലിസ്റ്റ് ആയിരുന്നു എന്നത് സോഷ്യലിസത്തെക്കുറിച്ചുള്ള കാഴ്ചപ്പാട് തന്നെ തിരുത്തുന്നതാണ്. മനുഷ്യസ്നേഹിയായ വീരേന്ദ്രകുമാറിനെ കുറിച്ച് നവാബ് രാജേന്ദ്രൻ പറഞ്ഞിട്ടുണ്ട്. അഴിക്കോടൻ രാഘവന്‍റെ വധത്തെ തുടർന്ന് തട്ടിൽ എസ്റ്റേറ്റ് കേസിലെ നിർണായക രേഖകൾ കിട്ടാൻ നവാബിനെ പൊലീസ് കസ്റ്റഡിയിലെടുത്ത് അതിക്രൂരമായി മർദിച്ചപ്പോൾ രക്ഷക്കെത്തിയതും ആശുപത്രിയിൽ അഡ്‌മിറ്റ് ചെയ്‌തു ചികിൽസിപ്പിക്കാൻ മുൻകൈയെടുത്തതും വീരേന്ദ്രകുമാറായിരുന്നു എന്ന്. അടിയന്തിരാവസ്ഥക്കാലത്ത് അദ്ദേഹം ജയിലിൽ പോയി. ഫാഷിസത്തിനെതിരെ അവസാനകാലം വരെ നിലപാടെടുത്തു.\nജോർജ് ഫെർണാണ്ടസ് മുതൽ നിതീഷ് കുമാർ വരെയുള്ളവർ ബി.ജെ.പി പക്ഷത്തേക്ക് പോയപ്പോൾ വീരേന്ദ്രകുമാർ അതിനു തയാറായില്ല. എന്നാൽ, കേരളത്തിൽ തന്‍റെ പാർട്ടിയെ വ്യക്തിതാൽപര്യങ്ങൾക്കുള്ളിൽ കുരുക്കി നാമാവശേഷമാക്കുകയും ചെയ്തു. വടകര സീറ്റ് കിട്ടാതെ വന്നപ്പോൾ എൽ.ഡി.എഫ് വിട്ടു യു.ഡി.എഫിൽ പോയി പാലക്കാട്ട് മത്സരിച്ചു ദയനീയ പരാജയം ഏറ്റുവാങ്ങി. പിന്നീട് യു.ഡി.എഫ് കൊടുത്ത രാജ്യസഭാ അംഗത്വം സ്വീകരിച്ചു. മകൻ ശ്രേയാംസ് കുമാറിനെ കൽപറ്റയിൽ നിന്ന് എം.എൽ.എ ആക്കി. ഒരു മലക്കം മറിച്ചിലിൽ ഇടതുപക്ഷത്തേക്ക് തിരിച്ചു പോയ വീരേന്ദ്രകുമാർ യു.ഡി.എഫിന്‍റെ രാജ്യസഭാംഗത്വം രാജിവെച്ച് എൽ.ഡി.എഫിന്‍റെ രാജ്യസഭാംഗമായി. അദ്ദേഹത്തിന്‍റെ മരണശേഷം അത് മകൻ ശ്രേയാംസ് കുമാറിന് ലഭിക്കുകയും ചെയ്‌തു. കെ. കരുണാകരൻ മകൻ മുരളീധരനെ കോൺഗ്രസിൽ കൊണ്ടുവന്നു കോഴിക്കോട്ടു മത്സരിപ്പിച്ചപ്പോൾ മക്കൾ രാഷ്ട്രീയത്തിനെതിരെ ആഞ്ഞടിച്ചയാളായിരുന്നു വീരേന്ദ്രകുമാർ എന്ന കാര്യം പൊതുജനം അപ്പോഴേക്കും മറന്നു പോയിരുന്നു.\nകേരളത്തിൽ ഇടതുപക്ഷത്തേയും സി.പി.എമ്മിനേയും പിണറായി വിജയനെയും തകർക്കാൻ സർവശക്തിയും പ്രയോഗിച്ചു പരാജയപ്പെട്ടയാളാണ് വീരേന്ദ്രകുമാർ. ഇടതുമുന്നണിയിൽ ഉണ്ടായിരിക്കെ സി.പി.എമ്മിലെ ഉൾപ്പാർട്ടി പ്രശ്‍നങ്ങളിൽ തലയിട്ട് വി.എസ് പക്ഷത്തിനു ഊർജം കൊടുത്തു. മുന്നണി വിട്ട വീരേന്ദ്രകുമാറിനെക്കുറിച്ച് അന്ന് സി.പി.എം എഴുതിയത് 'പാല പോയ കുട്ടിച്ചാത്തൻ' എന്നാണ്. പിണറായി വിജയൻ കേരളം കണ്ട ഏറ്റവും ഭീരുവായ രാഷ്ട്രീയക്കാരനാണെന്നു നാട് മുഴുവൻ പ്രസംഗിച്ചു നടന്ന വീരേന്ദ്രകുമാർ ഒടുവിൽ നിവൃത്തികേടിന്‍റെ നെറുകയിലാണ് എൽ.ഡി.എഫിൽ തിരിച്ചെത്തിയത്. ജീവിത സായാഹ്നത്തിൽ അദ്ദേഹം രാഷ്ട്രീയ അവസരവാദത്തിന്‍റെ ഉത്തമ ഉദാഹരണമായി മാറി. വീരേന്ദ്രകുമാറിന് മാത്രമല്ല, അദ്ദേഹത്തിന്‍റെ പാർട്ടിക്കും വൈകാതെ സ്മാരകം പണിയേണ്ടി വരുമെന്നാണ് തദ്ദേശ തെരഞ്ഞെടുപ്പിലെ ഫലം സൂചിപ്പിക്കുന്നത്. ആറു കോർപറേഷനുകളിലും സ്ഥാനാർത്ഥികളെ നിർത്തി മത്സരിപ്പിച്ച എൽ.ജെ.പിക്ക് കിട്ടിയത് ഒരു സീറ്റാണ്.\nTAGS:Thomas Isaac Veerendrakumar km mani vaikom muhammad basheer SK Pottekkatt


റിംഗിൽ തോൽക്കാത്ത ബോക്‌സർ; മത്സരത്തിനിടെ കുഴഞ്ഞുവീണ് മരണം; ഞെട്ടിത്തരിച്ച് കായികലോകം\nMay 20, 2022, 12:35 pm IST\nമ്യൂണിച്ച്: ബോക്‌സിംഗ് റിംഗിൽ ഇതുവരെ പരാജയം അറിയാതിരുന്ന താരം മത്സരത്തിനിടെ കുഴഞ്ഞുവീണു മരിച്ചു. തുർക്കിയുടെ മൂസാ അസ്‌കാൻ യാമാകാണ് മ്യൂണിച്ചിലെ മത്സരത്തിനിടെ കുഴഞ്ഞുവീണു മരിച്ചത്. ഉഗാണ്ടയുടെ സീനിയർ താരം ഹംസ വാണ്ടേരയുമായി ഏറ്റുമുട്ടുന്നതിനിടെയാണ് ദാരുണ സംഭവം നടന്നത്.\n‘ഞങ്ങൾക്ക് കരുത്തനായ പങ്കാളിയെ നഷ്ടമായിരിക്കുന്നു. മൂസാ അസ്‌കാൻ യാമക് റിംഗിൽ തന്റെ ജീവൻ വെടിഞ്ഞു. യൂറോപ് ഏഷ്യൻ ചാമ്പ്യൻ ഷിപ്പുകളിൽ എന്നും മെഡൽ നേടാറുള്ള തുർക്കിയുടെ അഭിമാനമായിരുന്നു യാമക്. മരണകാരണം ഹൃദയാഘാത മാണെന്നാണ് സ്ഥിരീകരിക്കപ്പെട്ടത്.’ ബോക്‌സിംഗ് അസോസിയേഷൻ ഭാരവാഹി ഹസൻ തുറാൻ പറഞ്ഞു.\nമത്സരത്തിനിടെ കനത്ത ആഘാതം ഹംസയിൽ നിന്ന് യമാക്കിന് ഏറ്റിരുന്നു. അതിന് ശേഷം വീണ്ടും അടുത്ത പോരാട്ടത്തിനായി തയ്യാറായി നിൽക്കുമ്പോഴാണ് റിംഗിൽ കുഴഞ്ഞു വീണത്. 2017ൽ പ്രൊഫഷണൽ ബോക്‌സിംഗിലേക്ക് എത്തിയ യാമാക് ഇത്തവണ 8-0 എന്ന മികച്ച നേട്ടത്തോടെയാണ് ടൂർണ്ണമെന്റിൽ തിളങ്ങിയത്.\nTags: BOXER-DIEDTURKEY BOXER\nഅച്ഛനമ്മമാർ ഉറങ്ങുന്ന മണ്ണിൽ രാഹുലിനും രഞ്ജിത്തിനും വീടായി: ഗൃഹപ്രവേശം 30ന്\nപോപ്പുലർ ഫ്രണ്ടിനെ നിയന്ത്രിക്കുന്നത് ആഗോള ഭീകര സംഘടനയായ അൽ ഖ്വയ്ദ; അവർ ഇന്ത്യൻ മുസ്ലീങ്ങളെ തീവ്രവാദികളാക്കുന്നു; സൂഫി ഇസ്ലാമിക് ബോർഡ്


mammootty and pritwiraj in aml neerad's film\nഫാസ്റ്റുഫുഡും, സ്ട്രസും മരണം വിതയ്ക്കും\nSaturday 4th June 2011 3:11pm\nമമ്മൂക്കയുടെ വില്ലന് പൃഥ്വി\nSaturday 4th June 2011 2:37pm\nമെഗാസ്റ്റാര് മമ്മൂട്ടിയുടെ വില്ലാനായി സൂപ്പര്‍താരം പൃഥ്വിരാജ് എത്തുന്നു. അന്‍വറിനുശേഷം അമല് നീരദ് ഒരുക്കുന്ന ചിത്രത്തിലാണ് മമ്മൂട്ടിയും പൃഥ്വിയും വീണ്ടും ഒന്നിക്കുന്നത്.\nഇതിനു മുമ്പ് വൈശാഖ് സംവിധാനം ചെയ്ത പോക്കിരിരാജയില് ഇവര് ഒരുമിച്ചുണ്ടായിരുന്നു. പോക്കിരിരാജയില് ഇവര് സഹോദരന്‍മാരാണെങ്കില് പുതിയ ചിത്രത്തില് ശത്രുക്കളാണ് ഇരുവരും.\nചിത്രത്തിന്റെ സംവിധാനം മാത്രമല്ല, കഥയും ഛായാഗ്രഹണവുമെല്ലാം അമല് നീരദ് തന്നെ ചെയ്യും.\nസാഗര് ഏലിയാസ് ജാക്കിയ്ക്കുശേഷം സംവിധാനവും ക്യാമറയും അമല് നീരദ് തന്നെ നിര്‍വഹിക്കുന്ന ചിത്രമാണിത്. 1950ന്റെ പശ്ചാത്തലത്തില് ചരിത്രപരമായ ഒരു കഥയാണ് പുതിയ ചിത്രം പറയുന്നത്. പൃഥ്വിരാജും ഷാജി നടേശനും, ചേര്‍ന്ന് ആഗസ്റ്റ് സിനിമയുടെ ബാനറിലാണ് ചിത്രം നിര്‍മ്മിക്കുന്നത്.\nശങ്കര് രാമകൃഷ്ണന്റേതാണ് തിരക്കഥയും സംഭാഷണവും. ഹിന്ദി, തമിഴ് ചലചിത്ര രംഗത്തെ പ്രഗഭ്തരാരെങ്കിലുമായിരിക്കും ചിത്രത്തില് നായികാ കഥാപാത്രത്തെ അവതരിപ്പിക്കുക.\nവണ്‍വേ ടിക്കറ്റിലാണ് മമ്മൂട്ടിയും പൃഥ്വിയും ആദ്യമായി ഒരുമിച്ചഭിനയിച്ചത്.


തപസ്യ സാംസ്‌കാരിക തീര്‍ത്ഥയാത്ര ജനുവരി 3ന് ആരംഭിക്കും :: Janmabhumi Daily\nതപസ്യ സാംസ്‌കാരിക തീര്‍ത്ഥയാത്ര ജനുവരി 3ന് ആരംഭിക്കും\nSaturday 26 December 2015 10:53 pm IST\nതിരുവനന്തപുരം: തപസ്യ കലാ സാഹിത്യവേദിയുടെ നേതൃത്വത്തില് നടക്കുന്ന സാംസ്‌കാരിക തീര്‍ത്ഥയാത്ര കന്യാകുമാരിയില് നിന്നു ജനുവരി 3ന് ആരംഭിക്കുമെന്ന് സംഘാടകര് വാര്‍ത്താ സമ്മേളനത്തില് പറഞ്ഞു. എന്റെ ഭാഷ, എന്റെ ഭൂമി, എന്റെ സംസ്‌കാരം എന്ന സന്ദേശവുമായി കന്യാകുമാരിയില് നിന്ന് ഗോകര്‍ണ്ണം വരെ നടക്കുന്ന സാഗരതീരയാത്ര സംഗീതജ്ഞന് ഗംഗൈ അമരന് ഉദ്ഘാടനം ചെയ്യും. ഫെബ്രുവരി ഒന്നിന് മൂകാംബിയില് നിന്ന് ആരംഭിച്ച് 17ന് കന്യാകുമാരിയില് സമാപിക്കുന്ന സഹ്യാദ്രി യാത്രയും നടത്തും. അടുത്ത തലമുറയെ കരുപ്പിടിപ്പിക്കാനും അവരുടെ സര്‍ഗ്ഗശേഷിയെ വളര്‍ത്താനും പര്യാപ്തമായതാണ് നമ്മുടെ ഭൂമിയും ഭാഷയും. എന്നാല് ആധുനികതയുടെ കടന്നുകയറ്റം എല്ലാം നമുക്ക് നഷ്ടമാക്കുന്നു. ഈ അപകടകരമായ പ്രതിസന്ധികളെ തിരിച്ചറിയുവാനും അവയെ തരണം ചെയ്യുന്നതിനുമുള്ള മാര്‍ഗ്ഗങ്ങള് തേടുകയുമാണ് സാഗരതീരയാത്രയിലൂടെ ലക്ഷ്യമിടുന്നത്. കുന്നിടിച്ചും കാടുവെട്ടിത്തെളിച്ചും പ്രാകൃത രീതിയില് മുന്നേറുന്ന സമൂഹത്തിനൊരു ഉണര്‍ത്തുപാട്ടായാണ് സഹ്യാര്‍ദ്രി യാത്ര നടത്തുന്നത്. യാത്ര കടന്നു പോകുന്ന സ്ഥലങ്ങളില് അതാത് സ്ഥലങ്ങളിലെ സംസ്‌കാരിക നായകന്‍മാര് സ്വീകരണം നല്കും. വാര്‍ത്താ സമ്മേളനത്തില് കവി പി.നാരായണക്കുറുപ്പ്, പ്രൊഫ.ഹരിദാസ്,പൂജപ്പുര കൃഷ്ണന്‍നായര്, രാജപ്പന്‍നായര്, പത്മനാഭന്, ഷിജിനായര് തുടങ്ങിയവര് സംബന്ധിച്ചു.


JOYMATHEW FB POST ABOUT KARUVANURE BANK ISSUE | കരുവന്നൂർ സഹകരണബാങ്ക് വിഷയത്തിൽ പ്രതികരണവുമായി ജോയി മാത്യു; കരുവന്നുർ വീരനെന്ന സഹകരണ വൈറസ് അതിവ്യാപനശേഷിയുള്ള വൈറസെന്ന് പരിഹാസം; താരത്തിന്റെ പ്രതികരണം ഫേസ്‌ബുക്ക് കുറിപ്പിലുടെ - MarunadanMalayalee.com\nJuly 24, 202105:10 PM IST Permalink\nതിരുവനന്തപുരം: കരുവന്നൂർ സഹകരണ ബാങ്ക് വായ്പ തട്ടിപ്പ് കേസിൽ പ്രതികരണവുമായി നടൻ ജോയ് മാത്യു. പരിഹാസാത്മകമായാണ് താരത്തിന്റെ ഫേസ്‌ബുക്ക് പോസ്്റ്റ്. കോവിഡ് എന്ന വൈറസിന് വാക്സിന് കണ്ട്പിടിച്ചു. എന്നാൽ സഹകരണ വൈറസായ കരുവന്നൂർ വീരനിൽ നിന്ന് എത്രയും വേഗം നിക്ഷേപകരോട് രക്ഷപ്പെടാനാണ് ജോയ് മാത്യു പറയുന്നത്.\n'കൊവിഡിനെ ചെറുക്കാൻ വാക്സിൻ കണ്ടുപിടിച്ചു. 'കരുവന്നൂർ വീരൻ 'എന്ന നമ്മുടെ സ്വന്തം സഹകരണ വൈറസിന് അതിവേഗ വ്യാപനമാണുള്ളതത്രെ. അതിനാൽ ജീവനിൽ കൊതിയുള്ള നിക്ഷേപകർ ഉള്ള മുതലും തിരിച്ചെടുത്ത് എവിടേക്കെങ്കിലും മാറുന്നതാണ് നല്ലത്.' എന്നിങ്ങനെയാണ് ജോയ് മാത്യു കുറിച്ചിരിക്കുന്നത്.\nഅതേസമയം വായ്പാ തട്ടിപ്പ് കേസ് അന്വേഷണം കൂടുതൽ സിപിഐഎം പ്രാദേശിക നേതാക്കളിലേക്ക് നീളുന്നതായി സൂചന. പ്രതികളെ സംബന്ധിച്ച് പൊലീസിന് വിവരം ലഭിച്ചെന്നാണ് റിപ്പോർട്ടുകൾ. കേസിൽ സംസ്ഥാന ക്രൈം ബ്രാഞ്ച് അന്വേഷണം തുടങ്ങി. ഒളിവിൽ പോയ പ്രതികൾക്കായി ഊർജിതമായ അന്വേഷണമാണ് നടക്കുന്നത്. പ്രതികളുടെ വീടുകളിലും ബന്ധുവീടുകളിലും പൊലീസ് പരിശോധന നടത്തി.\nനാലാം പ്രതി കിരൺ വിദേശത്തേക്ക് കടന്നുവെന്നാണ് ലഭിക്കുന്ന വിവരം. ഓഡിറ്റ് റിപ്പോർട്ട് പരസ്യമായത് മുതൽ പ്രതികൾ ഒളിവിൽ പോയി. ഒന്നാം പ്രതി സുനിൽകുമാർ, രണ്ടാം പ്രതി ബിജു കരീം എന്നിവരുടെ ബൈൽ ഫോണുകൾ സ്വിച്ച ഓഫ് ആണ്.


പരിസ്ഥിതി പ്രവര്‍ത്തക ലിസി പ്രിയയുടെ പിതാവ് വഞ്ചന കുറ്റത്തിന് അറസ്റ്റില് | KK Singh father of9yr old climate activist Licypriya Kangujam arrested\nപരിസ്ഥിതി പ്രവര്‍ത്തക ലിസി പ്രിയയുടെ പിതാവ് വഞ്ചനാക്കുറ്റത്തിന് അറസ്റ്റില്\n2016 ല് മണിപ്പൂരില് നിന്നും കെകെ സിംഗും, ലിസി പ്രിയ അടങ്ങുന്ന കുടുംബവും ദില്ലിയിലേക്ക് താമസം മാറ്റിയിരുന്നു. 2016 ല് ഇംഫാല് ചീഫ് ജുഡീഷ്യല് മജിസ്ട്രേറ്റ് കോടതി ഈസ്റ്റ് കെകെ സിംഗിനെ പിടികിട്ടാപ്പുള്ളിയായി പ്രഖ്യാപിച്ചിരുന്നു. 2015ലെ ഒരു വഞ്ചന കേസിലാണ് ഇത്.\nNew Delhi, First Published Jun 1, 2021, 3:45 PM IST\nദില്ലി: പരിസ്ഥിതി പ്രവര്‍ത്തക ലിസി പ്രിയയുടെ പിതാവ് കനര്‍ജിത്ത് കന്‍ഗുജാമിനെ വ്യാജരേഖയുണ്ടാക്കല് തട്ടിപ്പ് തുടങ്ങിയ കേസുകളില് അറസ്റ്റ് ചെയ്തു. ദില്ലി പൊലീസും മണിപ്പൂര് പൊലീസും സംയുക്താമായി നടത്തിയ നീക്കത്തിലാണ് അറസ്റ്റ് എന്നാണ് 'ദ പ്രിന്‍റ്' റിപ്പോര്‍ട്ട് ചെയ്യുന്നത്. കെകെ സിംഗ് എന്ന് അറിയിപ്പെടുന്ന കനര്‍ജിത്ത് കന്‍ഗുജാമിനെ അദ്ദേഹത്തിന്‍റെ സംഘടനയായ ഇന്‍റര്‍നാഷണല് യൂത്ത് കമ്മിറ്റിയിലേക്ക് സംഭാവന എന്ന പേരില് പണം തട്ടിയ കേസിലാണ് അറസ്റ്റ് ചെയ്തത്.\nകെകെ സിംഗിന്‍റെ വസതി റെയിഡ് ചെയ്യുകയും നിരവധി രേഖകള് അടക്കം പിടിച്ചെടുത്തുവെന്നും, രണ്ട് കേസില് ഇയാള്‍ക്കെതിരെ അന്വേഷണം നടക്കുന്നുവെന്നുമാണ് മണിപ്പൂര് പൊലീസ് പറയുന്നത്.\nനേപ്പാള് വിദ്യാര്‍ത്ഥിയായ പ്രജേഷ് കന്‍ഹാലില് നിന്നും ഒരു അന്താരാഷ്ട്ര സമ്മേളനത്തില് പങ്കെടുപ്പിക്കാം എന്ന് ആവശ്യപ്പെട്ട് കെകെ സിംഗിന്‍റെ സംഘടന പണം വാങ്ങിയെന്നും. എന്നാല് പിന്നീട് ആ സമ്മേളനം പറഞ്ഞ സമയത്ത് നടന്നില്ല. അതിനാല് ജേഷ് കന്‍ഹാല് പണം തിരിച്ചു ചോദിച്ചെങ്കിലും കെകെ സിംഗ് നല്‍കിയില്ലെന്നാണ് പരാതി. 2020 ല് കന്‍ഹാല് നേപ്പാള് എംബസിയില് പരാതിനല്‍കി. എംബസി ദില്ലിയിലെ വിദേശകാര്യ മന്ത്രാലയത്തിലും, അവിടെ നിന്ന് ആഭ്യന്തര വകുപ്പിലേക്കും പരാതി എത്തി. ഇതോടെയാണ് പൊലീസിനോട് സംഭവത്തിന്‍റെ നിചസ്ഥിതി അന്വേഷിക്കാന് ആവശ്യപ്പെട്ടത്.\nതുടര്‍ന്നുള്ള അന്വേഷണത്തിലാണ് അറസ്റ്റ്. ക്രിമിനല് ഗൂഢാലോചന, വഞ്ചനകുറ്റം, വ്യാജരേഖ ചമയ്ക്കല് അടക്കം ചുമത്തിയാണ് ഇപ്പോള് അറസ്റ്റ് എന്നാണ് വിവരം.\nLast Updated Jun 1, 2021, 3:58 PM IST\nA student from Nepal has alleged\nKK Singh arrested


Watch Out For These Celebrity Kids In 2016! - Malayalam Filmibeat\n21 min ago അന്നൊക്കെ പട്ടിണി കിടന്നിട്ടുണ്ട്, നല്ല കാര്യങ്ങള് നടക്കുമെന്ന പ്രതീക്ഷയിലാണ് ജീവിച്ചത്: അലക്‌സാന്‍ഡ്ര\n52 min ago ഉണ്ണി മുകുന്ദനോട് ഇഷ്ടം തുറന്ന് പറഞ്ഞ് നടി മൃദുല വിജയ്, താരങ്ങളുടെ വീഡിയോ വൈറലാകുന്നു\n2016 ല് സിനിമാ ലോകത്തേക്ക് കാലെടുത്ത് വയ്ക്കുന്ന താരപുത്രന്മാരും പുത്രിമാരും, കാണൂ\n| Published: Monday, March 21, 2016, 15:04 [IST]\nഒത്തിരി പുതുമുഖങ്ങള് വന്ന വര്‍ഷമാണ് 2015. 2016 ലും കുറവൊന്നുമല്ല. അതിലേറെയും സെലിബ്രിറ്റികളുടെ മക്കളാണെന്ന പ്രത്യേകതയുണ്ട്. ഇതിനോടകം പല താരപുത്രന്മാരും വെള്ളിവെളിച്ചത്തില് വന്ന് തങ്ങളുടെ കഴിവ് തെളിയിച്ചു കഴിഞ്ഞു.\nഇനിയിതാ ഒരു കൂട്ടും താരപുത്രിമാരും പുത്രന്മാരും സിനിമയിലേക്ക് കാലെടുത്ത് വയ്ക്കുന്നു. അഭിനയം മാത്രമല്ല, സംവിധാനവും എഴുത്തും പാട്ടുമൊക്കെ യും ഇവിടെയുണ്ട്. പരിചയപ്പെടാം\nമലയാളത്തിലൂടെയല്ല, തമിഴിലൂടെയാണ് ജയറാമിന്റെ മകന് കാളിദാസിന്റെ അരങ്ങേറ്റം, ഒരു പക്ക കഥൈ എന്ന കാളിദാസ് ചിത്രം റിലീസിന് തയ്യാറെടുക്കുകയാണ്. മീന് കുഴമ്പും മന്‍പനയും എന്ന തമിഴ് ചിത്രത്തിലാണ് ഇപ്പോള് താരം അഭിനയിച്ചുകൊണ്ടിരിയ്ക്കുന്നത്. വൈകാതെ മലയാളത്തിലേക്ക് ഒരു എന്‍ട്രി നല്‍കും എന്ന് പ്രതീക്ഷിക്കാം\nനടന് സുരേഷ് ഗോപിയുടെ മകന് ഗോകുല് മുദ്ദുഗൗ എന്ന മലയാള സിനിമയിലൂടെ അരങ്ങേറ്റം കുറിയ്ക്കുന്നു. നവാഗതനായ വിപിന് ദാസാണ് ഗോകുലിനെ നായകനാക്കി ഈ റൊമാന്റിക് ചിത്രം സംവിധാനം ചെയ്യുന്നത്. ഫ്രൈഡെ ഫിലിംസാണ് ചിത്രം നിര്‍മിയ്ക്കുന്നത്.\nനടന് വിജയകുമാറിന്റെ മകള് അര്‍ത്തനയും സിനിമയില് ഒരു കൈ പരീക്ഷിയ്ക്കുകയാണ്. താരപുത്രന് ഗോകുലിന്റെ നായികയായി മുദ്ദുഗൗവിലൂടെയാണ് അര്‍ത്തനയുടേയും അരങ്ങേറ്റം\nമലയാളികളെ വിറപ്പിച്ച കിടിലന് ഡയലോഗുകളെഴുതിയ രണ്‍ജി പണിക്കറുടെ മകന് നിഥിന് രണ്‍ജി പണിക്കര്. മമ്മൂട്ടിയെ നായകനാക്കി കസ്ബ എന്ന ചിത്രം സംവിധാനം ചെയ്തുകൊണ്ടാണ് നിഥിന് സിനിമയിലേക്ക് പ്രവേശിക്കുന്നത്.\nമറ്റൊരു സംവിധായകന്റെ പുത്രന് കൂടെ വെള്ളിത്തിരയില് എത്തുന്നുണ്ട്. അതും അച്ഛന്റെ പാരമ്പര്യം പിന്തുടര്‍ന്ന് സംവിധാനത്തില് തന്നെ. സത്യന് അന്തിക്കാടിന്റെ മകന് അനൂപ് സത്യന് സംവിധാനം ചെയ്യുന്ന ചിത്രത്തില് ദുല്‍ഖര് സല്‍മാനാണ് നായകന്\nRead more about: malayalam film malayalam movie malayalam cinema photo feature kalidas gokul anoop sathyan മലയാളം സിനിമ ഫോട്ടോ ഫീച്ചര് കാളിദാസ് ഗോകുല് നിഥിന് രണ്‍ജി പണിക്കര്\nStory first published: Monday, March 21, 2016, 15:04 [IST]


ലഞ്ച് ബോക്‌സ് സീക്രട്ട്‌സ് – Meddling Media\nലഞ്ച് ബോക്‌സ് സീക്രട്ട്‌സ്\nകൊടുത്തു വിടുന്ന ഭക്ഷണം അതു പോലെ തിരിച്ചു കൊണ്ടു വരുന്ന ലഞ്ചു ബോക്‌സുകള് അമ്മമാരെ ദേഷ്യം പിടിപ്പിക്കുകയും അതുപോലെ വിഷമിപ്പിക്കുകയും ചെയ്യുന്നതാണ്. ഇനി എന്തു കൊടുത്തു വിട്ടാലാണ് ഇവന്-ഇവള് കഴിക്കുക എന്ന ചോദ്യമാണ് എല്ലാ അമ്മമാരും നേരിടുന്നത്. പരസ്യങ്ങളുടെ അതിപ്രസരവും ഫാസ്റ്റ് ഫുഡിന്റെ ലഭ്യതയും പണ്ടത്തെപ്പോലെ, ചോറും കറിയും അച്ചാറും കൂട്ടിയുള്ള ലളിതമായ ഭക്ഷണരീതി തന്നെ മാറ്റിയിരിക്കുന്നു. മിക്ക കുടുംബങ്ങളിലും ഭാര്യയും ഭര്‍ത്താവും ജോലിക്കുപോകുകയും സഹായിക്കാന് മറ്റാരും ഇല്ലാതിരിക്കുകയും ചെയ്യുന്ന അവസ്ഥയാണ്. രുചിയും ഗുണവും എല്ലാം ഒത്തുചേര്‍ന്ന് […]\nകൊടുത്തു വിടുന്ന ഭക്ഷണം അതു പോലെ തിരിച്ചു കൊണ്ടു വരുന്ന ലഞ്ചു ബോക്‌സുകള് അമ്മമാരെ ദേഷ്യം പിടിപ്പിക്കുകയും അതുപോലെ വിഷമിപ്പിക്കുകയും ചെയ്യുന്നതാണ്. ഇനി എന്തു കൊടുത്തു വിട്ടാലാണ് ഇവന്-ഇവള് കഴിക്കുക എന്ന ചോദ്യമാണ് എല്ലാ അമ്മമാരും നേരിടുന്നത്.\nപരസ്യങ്ങളുടെ അതിപ്രസരവും ഫാസ്റ്റ് ഫുഡിന്റെ ലഭ്യതയും പണ്ടത്തെപ്പോലെ, ചോറും കറിയും അച്ചാറും കൂട്ടിയുള്ള ലളിതമായ ഭക്ഷണരീതി തന്നെ മാറ്റിയിരിക്കുന്നു. മിക്ക കുടുംബങ്ങളിലും ഭാര്യയും ഭര്‍ത്താവും ജോലിക്കുപോകുകയും സഹായിക്കാന് മറ്റാരും ഇല്ലാതിരിക്കുകയും ചെയ്യുന്ന അവസ്ഥയാണ്.\nരുചിയും ഗുണവും എല്ലാം ഒത്തുചേര്‍ന്ന് കുട്ടികള്‍ക്കിഷ്ടപ്പെടുന്ന വിധത്തിലെങ്ങനെയാണ് എളുപ്പത്തില് ലഞ്ച്‌ബോകസ് ഒരുക്കുന്നത്? എന്തെല്ലാമാണ് ലഞ്ച്‌ബോക്‌സില് ഉള്‍പ്പെടുത്തേണ്ടവ? എങ്ങനെയാണ് കുട്ടികളെ നിത്യവും ലഞ്ച് ടൈം എന്നത് വളരെ ആകാംക്ഷയോടെ കാത്തിരിക്കുന്ന ഒന്നായി മാറ്റാവുന്നത്? ലളിതവും കഴിക്കാന്; എളുപ്പമുള്ളതുമായ വിഭവങ്ങള് ഉള്‍പ്പെടുത്തുന്നത് കുട്ടികള് കഴിക്കാനുള്ള സാധ്യത കൂട്ടുന്നു.\nകുട്ടികളുടെ ഭക്ഷണത്തില് എന്താണ് ഉള്‍പ്പെടുത്തേണ്ടതെന്നത് നിശ്ചയിക്കേണ്ടത് അവരുടെ പ്രായം അനുസരിച്ചാണ്.\nസൈനിക ഹെലികോപ്റ്റര് ഉദ്ദംപുരില്\nഇടിച്ചിറക്കി; രണ്ട് പൈലറ്റുമാര് മരിച്ചു\nകേരളത്തില് വീണ്ടും ബ്ലാക്ക് ഫംഗസ്;\nരോഗം കൊച്ചി സ്വദേശിനിക്ക്


Found Dead| കാർ നാലുദിവസമായി വഴിയരികിൽ; ഉള്ളിൽ അധ്യാപകന്റെ മൃതദേഹം| Young teacher s dead body was found inacar parked on the roadside for four days at ooty mettuppalayam road – News18 Malayalam\nമരണം നടന്ന് മൂന്നുദിവസമെങ്കിലും ആയിട്ടുണ്ടെന്ന് പൊലീസ് പറഞ്ഞു.\nLast Updated : May 26, 2022, 15:50 IST\nമേട്ടുപ്പാളയം: നാലുദിവസമായി റോഡരികില് നിര്‍ത്തിയിട്ട കാറിനുള്ളില്‍നിന്ന് യുവാവിനെ മരിച്ചനിലയില് കണ്ടെത്തി. മേട്ടുപ്പാളയം- ഊട്ടി റോഡില് (ooty- mettuppalayam road) ബ്ലാക്ക് തണ്ടറിന് സമീപം നിര്‍ത്തിയിട്ടിരുന്ന കാറിലാണ് ഊട്ടി യെല്ലനല്ലി ചാത്തൂര് സ്വദേശി രഞ്ജിത്തിനെ (40) മരിച്ചനിലയില് കണ്ടെത്തിയത്. നാലുദിവസമായി കാര് റോഡരികില് കിടക്കുകയായിരുന്നുവെന്ന് അധികൃതർ പറഞ്ഞു.\nബുധനാഴ്ച രാവിലെയാണ് ഒരാള് കാറിനകത്തുള്ളത് കണ്ടെത്തിയത്. മേട്ടുപ്പാളയം പൊലീസെത്തി കാറിലുണ്ടായിരുന്ന തിരിച്ചറിയല് കാര്‍ഡ് പരിശോധിച്ചപ്പോഴാണ് ആളെ അറിഞ്ഞത്. ഗൂഡല്ലൂര് മണ്ണൂത്ത് വയല് സര്‍ക്കാര് സ്‌കൂളില് അധ്യാപകനാണ്. ഭാര്യയും ഒരു കുട്ടിയുമുണ്ട്.\nമരണം നടന്ന് മൂന്നുദിവസമെങ്കിലും ആയിട്ടുണ്ടെന്ന് പൊലീസ് പറഞ്ഞു. മൃതദേഹം പോസ്റ്റ്‌മോര്‍ട്ടം നടപടികള്‍ക്കായി കോയമ്പത്തൂര് മെഡിക്കല് കോളേജ് ആശുപത്രിയിലേക്ക് മാറ്റി. അസ്വാഭാവിക മരണത്തിന് പൊലീസ് കേസെടുത്തു.\nതൃശൂർ കൊടുങ്ങല്ലൂരിൽ കെഎസ്ആർടിസി ബസ് സ്കൂട്ടറിലിടിച്ച് ദമ്പതികൾ മരിച്ചു. എസ് എൻ പുരം ശാന്തിപുരം പന്തലാംകുളം അബ്ദുൽ കാദർ മകൻ അഷറഫ് (60), ഭാര്യ താഹിറ (55) എന്നിവരാണ് മരിച്ചത്. വ്യാഴാഴ്ച രാവിലെ 10.15 മണിയോടെ പെരിഞ്ഞനത്ത് വെച്ചായിരുന്നു അപകടം.\nഗുരുതര പരിക്കേറ്റ ഇരുവരെയും കൊടുങ്ങല്ലുരിലെ സ്വകാര്യ ആശുപത്രിയിൽ എത്തിച്ചുവെങ്കിലും മരിച്ചിരുന്നു. ബന്ധുവിന്‍റെ മരണാനന്തര ചടങ്ങുകൾക്ക് പോകുന്നതിനിടെയായിരുന്നു സംഭവം. കയ്പമംഗലം പൊലീസ് മേൽനടപടികൾ സ്വീകരിച്ചു. അഷറഫ് മതിലകം മതിൽ മൂലയിലെ എഫ് ടി എഫ് ഡോർ സ്ഥാപനത്തിന്‍റെ ഉടമയാണ്.\nനായയെ കുളിപ്പിക്കാന് പാറമടയിലിറങ്ങിയ വിദ്യാര്‍ഥിനി മുങ്ങിമരിച്ചു\nനായയെ കുളിപ്പിക്കാനായി വീടിനടുത്തുള്ള പാറമടയിലിറങ്ങിയ വിദ്യാര്‍ഥിനി മുങ്ങിമരിച്ചു. പാലക്കാട് ചിറ്റൂര് തേനാരി കല്ലറാംകോട് വീട്ടില് ശിവരാജന്റെ മകള് ആര്യയാണ് (15) മരിച്ചത്. ചിറ്റൂര് ഗവ. വിക്ടോറിയ ഗേള്‍സ് ഹൈസ്‌കൂളില് പത്താം ക്ലാസ് വിദ്യാര്‍ഥിനിയാണ്.\nFirst published: May 26, 2022, 15:50 IST


ലോക‌്സഭാ തെരഞ്ഞെടുപ്പ്: സിപിഐ എം 71 ഇടത്ത‌് മത്സരത്തിന് | National | Deshabhimani | Tuesday Apr 9, 2019\nന്യൂഡൽഹി> ലോക‌്സഭാ തെരഞ്ഞെടുപ്പിൽ 18 സംസ്ഥാനങ്ങളിലും ഒരു കേന്ദ്രഭരണ പ്രദേശത്തുമായി 71 സ്ഥാനാർഥികളെ സിപിഐ എം പ്രഖ്യാപിച്ചു. ഏഴ‌് ഘട്ടമായി നടക്കുന്ന തെരഞ്ഞെടുപ്പ‌് 23ന‌് തുടങ്ങാനിരിക്കെ വിവിധ സംസ്ഥാനങ്ങളിൽ ശക്തമായ പ്രചാരണ പരിപാടികളാണ‌് സിപിഐ എം സംഘടിപ്പിക്കുന്നത‌്. ബംഗാൾ, ത്രിപുര തുടങ്ങിയ സംസ്ഥാനങ്ങളിൽ സ്വതന്ത്രവും നീതിയുക്തവുമായ തെരഞ്ഞെടുപ്പിനെ വെല്ലുവിളിച്ചാണ‌് തൃണമൂലും ബിജെപിയും പ്രവർത്തിക്കുന്നത‌്. സിപിഐ എം നേതാക്കളെയും സ്ഥാനാർഥികളെയും കൈയേറ്റം ചെയ്യുന്ന സംഭവങ്ങളും ഉണ്ടായി.\nസുതാര്യമായ തെരഞ്ഞെടുപ്പ‌് ഉറപ്പാക്കാൻ ശക്തമായ നടപടി ആവശ്യപ്പെട്ട‌് തെരഞ്ഞെടുപ്പ‌് കമീഷനെ സിപിഐ എം സമീപിച്ചിരുന്നു. ബംഗാളിൽ 31ഉം കേരളത്തിൽ 16ഉം മണ്ഡലങ്ങളിൽ സിപിഐ എം മത്സരിക്കുന്നുണ്ട‌്. ത്രിപുരയിലെ രണ്ട‌് സീറ്റിലും സിറ്റിങ‌് എംപിമാർ ജനവിധി തേടും. രാജസ്ഥാനിൽ മൂന്നും അസം, തമിഴ‌്നാട‌്, ആന്ധ്രപ്രദേശ‌്, തെലങ്കാന എന്നിവിടങ്ങളിൽ രണ്ട‌് വീതം സ്ഥാനാർഥികളുമുണ്ട‌്. ഹരിയാന, ഹിമാചൽ പ്രദേശ‌്, മധ്യപ്രദേശ‌്, മഹാരാഷ്ട്ര, ഒഡിഷ, പഞ്ചാബ‌്, ജാർഖണ്ഡ‌്, ഉത്തരാഖണ്ഡ‌്, കർണാടക, ബിഹാർ, ലക്ഷദ്വീപ‌് എന്നിവിടങ്ങളിലാണ‌് മറ്റ‌് സ്ഥാനാർഥികൾ മത്സരിക്കുന്നത‌്. കേരളം ഒഴികെയുള്ള സംസ്ഥാനങ്ങളിലെയും കേന്ദ്രഭരണപ്രദേശങ്ങളിലെയും സിപിഐ എം സ്ഥാനാർഥികൾ:\nബംഗാൾ (31): ഭാഗീരഥ‌് റോയ‌്(ജൽപയ‌്ഗുരി–-എസ‌്സി), മുഹമ്മദ‌് സലിം (റായ‌്ഗഞ്ച‌്), ബദറുദ്ദോസ ഖാൻ (മൂർഷിദബാദ‌്), രമ ബിശ്വാസ‌് (റാണഘട്ട‌്–-എസ‌്സി), അലോകേഷ‌് ദാസ‌് (ബാൻഗോൺ), നേപ്പാൾദേബ‌് ഭട്ടാചാര്യ (ഡം ഡം), ഡോ. ഫൗദ‌് ഹാലിം (ഡയമണ്ട‌് ഹാർബർ), ബികാസ‌് രഞ്ജൻ ഭട്ടാചാര്യ (ജാദവ‌്പുർ), ഡോ. നന്ദിനി മുഖർജി (കൊൽക്കത്ത ദക്ഷിൺ), ഡോ. മാക‌്സുധ ഖാട്ടുൻ (ഉള്ളുബരിയ), പ്രദീപ‌് സാഹ (ഹൂഗ്ലി), ശക്തി മോഹൻ മാലിക‌് (അരംബാഗ‌്–-എസ‌്സി), സുനിൽ ഖാൻ (ബിഷ‌്ണുപൂർ–-എസ‌്സി), ഈശ്വർ ചന്ദ്ര ദാസ‌് (ബർദ്വമാൻ പുർബ –- എസ‌്സി), അഭാസ‌് റായ‌് ചൗധരി (ബർദ്വമാൻ ദുർഗാപൂർ), ഡോ. റെസൂൽ കരീം (ബിർഭൂം), സമൻ പഥക‌് (ഡാർജലിങ്), ഡോ. ശാന്തനു ഝാ (കൃഷ‌്ണനഗർ), ഗാർഗി ചാറ്റർജി (ബരാക‌്പുർ), ഡോ. ശരത‌് ഹാൽഡർ (മഥുരാപുർ–-എസ‌്സി), കനിനിക ബോസ‌് (കൊൽക്കത്ത ഉത്തർ), സുമിത്ര അധികാരി (ഹൗറ), തീർഥാങ്കർ റോയി (ശ്രീരാംപുർ), ഇബ്രാഹിം അലി (താംലുക്ക‌്), പരിതോഷ‌് പട്ടാനായക‌് (കാന്തി), ദേബ‌് ലിന ഹെംബ്രാം (ജാർഗ്രാം –- എസ‌്ടി), അമിയ പത്ര (ബാങ്കുര), ഗൗരങ്ക ചാറ്റർജി (അസനോൾ), ഡോ. രാം ചന്ദ്ര ഡോം (ബോൽപുർ –- എസ‌്സി), ബിശ്വനാഥ‌് ഘോഷ‌് (മാൽഡ നോർത്ത‌്), സുൽഫിക്കർ അലി (ജാങ‌്ഗിപുർ).\nത്രിപുര (2): ജിതേന്ദ്ര ചൗധരി (ത്രിപുര ഈസ‌്റ്റ‌് –- എസ‌്ടി), ശങ്കർ പ്രസാദ‌് ദത്ത (ത്രിപുര വെസ‌്റ്റ‌്).\nരാജസ്ഥാൻ (3): അമ്രാ റാം (സിക്കർ), ബൽവാൻസിജ‌് പൂനിയ (ചുരു), ഷോപത‌് റാം (ബിക്കാനിർ).\nതമിഴ‌്നാട‌് (2): സു വെങ്കിടേശൻ (മധുര), പി ആർ നടരാജൻ (കോയമ്പത്തൂർ).\nആന്ധ്ര(2): കെ പ്രഭാകര റെഡ്ഢി (കർണൂൽ), ചന്ദ്രരാജഗോപാൽ (നെല്ലോർ).\nതെലങ്കാന (2): മല്ലു ലക്ഷ‌്മി (നാൽഗൊണ്ട), ബി വെങ്കട്ട‌് (ഖമ്മം).\nഅസം (2) : ബിരാജ‌് ദേക(കോക്രജാർ –- എസ‌്ടി), അമിയ കുമാർ ഹണ്ഡിക‌് (ലാഖിംപുർ).\nഹരിയാന (1) : സുഖ‌്ബീർ സിങ‌് (ഹിസാർ).\nഹിമാചൽ പ്രദേശ‌് (1): മണ്ഡി –- ദലീപ‌് കൈഫ‌്ത്ത‌്.\nമധ്യപ്രദേശ‌് (1): ഗിരിജേഷ‌് സിങ‌് സെനഗർ (റേവ).\nമഹാരാഷ‌്ട്ര (1): ജീവ പാണ്ഡു ഗാവിദ‌് (ദിദ്ധോരി–-എസ‌്ടി).\nഒഡിഷ (1): ജനാർദൻ പതി (ഭുവനേശ്വർ).\nപഞ്ചാബ‌് (1): രഘുനാഥ‌് സിങ‌് (അനന്ദപുർ സാഹിബ‌്).\nലക്ഷദ്വീപ‌്(1): ഷെരീഫ‌് ഖാൻ (ലക്ഷദ്വീപ‌് –-എസ‌്ടി.).\nജാർഖണ്ഡ‌് (1): ഗോപിൻ സോറൻ (രാജ‌്മഹൽ –-എസ‌്ടി).\nഉത്തരാഖണ്ഡ‌് (1): രാജേന്ദ്ര പുരോഹിത‌് (തെഹ‌്റി).\nകർണ്ണാടക(1): വരലക്ഷ‌്മി (ചിക്കബല്ലാപുർ).\nബിഹാർ (1): അജയ‌് കുമാർ (ഉജിയാർപുർ).


Emalayalee.com - സന്ധിവേദനയ്ക്ക് വെളുത്തുള്ളി പരിഹാരം\nറുമാറ്റോയിഡ് ആര്‍ത്രൈറ്റിസ് രോഗ ലക്ഷണങ്ങളായ സന്ധിവേദനയും നീര്‍വീക്കവും മറ്റും കുറയ്ക്കുന്നതിനു വെളുത്തുളളി സഹായകം. അതുപോലെതന്നെ ദഹനവ്യവസ്ഥയുടെ ആരോഗ്യത്തിനും വെളുത്തുളളി ഉത്തമം. ശരീരത്തില് നിന്നു വിഷമാലിന്യങ്ങളെ പുറന്തളളുന്നതിനു കരളിനെ സഹായിക്കുന്നു. കരളിന്‍റെ ആരോഗ്യം സംരക്ഷിക്കുന്നു.\nബാക്ടീരിയ, വേദന എന്നിവ തടയുന്ന വെളുത്തുളളിയുടെ ഗുണങ്ങള് പല്ലുവേദനയില് നിന്ന് താത്കാലിക ആശ്വാസത്തിന് ഉതകും. വെളുത്തുളളി ചതച്ചു വേദനയുളള ഭാഗത്തു വയ്ക്കുക. എന്നാല് വെളുത്തുളളിയുടെ സാന്നിധ്യം ചിലപ്പോള് മോണയില് അസ്വസ്ഥതകള്‍ക്ക് ഇടയാക്കും.\nവെളുത്തുളളിയിലുളള വിറ്റാമിനുകളായ സി, ബി6, ധാതുക്കളായ സെലിനിയം, മാംഗനീസ് എന്നിവ പ്രതിരോധശക്തി മെച്ചപ്പെടുത്തുന്നു. വൈറസ്, ബാക്ടീരിയ എന്നിവയ്‌ക്കെതിരേ പോരാടുന്നതിനാല് ചുമ, തൊണ്ടയിലുണ്ടാകുന്ന മറ്റ് അസ്വസ്ഥതകള് എന്നിവയുടെ ചികിത്സയ്ക്കു വെളുത്തുളളി ഫലപ്രദം. ശ്വസനവ്യവസ്ഥയിലെ അണുബാധയുടെ തീവ്രത കുറയ്ക്കുന്നതിനും സഹായകം. വെളുത്തുളളി ചേര്‍ത്ത ഭക്ഷണം ശീലമാക്കിയാല് ഇടയ്ക്കിടെ ജലദോഷം വരുന്നത് ഒഴിവാകും. അതിലുളള ആന്‍റിഓക്‌സിഡന്‍റുകള് രോഗപ്രതിരോധശക്തി മെച്ചപ്പെടുത്തുന്നു.\nവെളുത്തുളളി ചേര്‍ത്ത ചായ ശീലമാക്കുന്നതും ഉചിതം. പനി തടയുന്നതിനും പനിയുടെ ലക്ഷണങ്ങള് കുറയ്ക്കുന്നതിനും സഹായകം. ശ്വസനവ്യവസ്ഥയിലെ തടസങ്ങള് നീക്കി ശ്വസനം സുഗമമാക്കുന്നതിനും വെളുത്തുളളി ഗുണപ്രദം. മഞ്ഞുകാലത്തു ചുണ്ടിനു സമീപം ഉണ്ടാകുന്ന പഴുത്ത കുരുവില് നിന്ന് ആശ്വാസമേകുന്നതിനും വെളുത്തുളളി സഹായകം. അല്പം വെളുത്തുളളി ചതച്ചു പഴുത്ത കുരുവില് നേരിട്ടു പുരട്ടുക. നീരും വേദനയും കുറയും.


നമ്പര് പ്ലേറ്റിലെ അലങ്കാരം വേണ്ട, മൂന്നാം പ്ലേറ്റും ഇളക്കരുത്; പിടിവീണാല് പിഴ ചില്ലറയല്ല കാറുകള്‍ക്ക് രണ്ടിടത്തല്ല, മൂന്നിടത്ത് നമ്പര് പ്രദര്‍ശിപ്പിക്കണം.\nHomeRtoനമ്പര് പ്ലേറ്റിലെ അലങ്കാരം വേണ്ട, മൂന്നാം പ്ലേറ്റും ഇളക്കരുത്; പിടിവീണാല് പിഴ ചില്ലറയല്ല കാറുകള്‍ക്ക് രണ്ടിടത്തല്ല, മൂന്നിടത്ത് നമ്പര് പ്രദര്‍ശിപ്പിക്കണം.\n*മൂന്നിടത്ത് പ്രദര്‍ശിപ്പിക്കണം കാറിന്റെ നമ്പര്*


എപിഎംസി നിയമം നടപ്പാക്കി കര്‍ണാടക; 22ന് വിധാന് സൗധ കര്‍ഷക സംഘടനകള് ഉപരോധിക്കും\nThu May 19 2022 14:20:27 GMT+0530 (India Standard Time)\nകേന്ദ്രത്തിന്റെ കര്‍ഷകവിരുദ്ധ നയങ്ങള്‍ക്കെതിരായ പ്രചാരണത്തിന്റെ ഭാഗമായി 22ന് വിധാന് സൗധ ഉപരോധിക്കുമെന്ന് സംയുക്ത കിസാന്‍മോര്‍ച്ച നേതാവ് യോഗേന്ദ്ര യാദവ് അറിയിച്ചു.\nBY SRF12 March 2021 7:35 PM GMT\nSRF12 March 2021 7:35 PM GMT\nബെംഗളൂരു: വിവാദ കാര്‍ഷിക നിയമത്തിനെതിരേ ഡല്‍ഹി അതിര്‍ത്തിയില് പ്രതിഷേധം അലയടിക്കുന്നതിനിടെ സംസ്ഥാന തലങ്ങളില് നിയമം നടപ്പാക്കാന് ആരംഭിച്ച് ബിജെപി നേതൃത്വത്തിലുള്ള സംസ്ഥാന സര്‍ക്കാരുകള്. കര്‍ണാടകയില് കേന്ദ്ര നിയമങ്ങളുടെ ചുവടുപിടിച്ച് എപിഎംസി നിയമം കൊണ്ടുവന്നു കഴിഞ്ഞു. ഇതോടെ പ്രതിഷേധ സമരം ശക്തമാക്കാനൊരുങ്ങുകയാണ് കര്‍ഷക സംഘടനകള്. കേന്ദ്രത്തിന്റെ കര്‍ഷകവിരുദ്ധ നയങ്ങള്‍ക്കെതിരായ പ്രചാരണത്തിന്റെ ഭാഗമായി 22ന് വിധാന് സൗധ ഉപരോധിക്കുമെന്ന് സംയുക്ത കിസാന്‍മോര്‍ച്ച നേതാവ് യോഗേന്ദ്ര യാദവ് അറിയിച്ചു.\nഎപിഎംസി നിയമം കൊണ്ടുവന്നതോടെ കലബുറഗിയിലും ബല്ലാരിയിലും താങ്ങുവിലയെക്കാള് കുറഞ്ഞ തുകയ്ക്കാണ് കര്‍ഷകരില് നിന്ന് ഉല്‍പന്നങ്ങള് വാങ്ങുന്നത്. കേന്ദ്രനിയമം നടപ്പാക്കുന്നതോടെ താങ്ങുവില ഇല്ലാതാകുമെന്നതിന്റെ തെളിവാണിതെന്നും യോഗേന്ദ്ര യാദവ് ബെംഗളൂരുവില് ആരോപിച്ചു.\nകുറഞ്ഞ താങ്ങുവില നല്‍കുന്നതുമായി ബന്ധപ്പെട്ട് കേന്ദ്ര സര്‍ക്കാര് തുടര്‍ച്ചയായി കള്ളം പ്രചരിപ്പിക്കുകയാണ് യോഗേന്ദ്ര യാദവ് ആരോപിച്ചു. കേന്ദ്ര സര്‍ക്കാരിന്റെ പുതിയ കാര്‍ഷിക നിയമം എപിഎംസികളെ പൂര്‍ണമായി തകര്‍ക്കും. ഒപ്പം താങ്ങുവിലയും ഇല്ലാതാക്കും തെറ്റായ പ്രചാരണത്തിലൂടെ കര്‍ഷകരുടെ സമരങ്ങളെ വഴിതിരിച്ചുവിടാനാണ് കേന്ദ്രസര്‍ക്കാര് ശ്രമിക്കുന്നതെന്നും അദ്ദേഹം പറഞ്ഞു.\nഎപിഎംസി ചട്ടങ്ങള് അനുസരിച്ച് കര്‍ഷകര് വിജ്ഞാപിത മാര്‍ക്കറ്റുകളില് ലൈസന്‍സുള്ള ഇടനിലക്കാര്‍ക്ക് മാത്രമേ വില്‍ക്കാന് പാടുള്ളൂ. സാധാരണയായി കര്‍ഷകര് താമസിക്കുന്ന അതേ പ്രദേശത്ത് തന്നെ വില്‍ക്കണം. ഒരു തുറന്ന മാര്‍ക്കറ്റില് അല്ല. പരിമിതമായ കര്‍ഷകരുടെ വിളവെടുപ്പ് അവരുടെ പ്രാദേശിക എപിഎംസികള്‍ക്ക് പുറത്ത് വില്‍ക്കാനുള്ള അനുമതി നല്‍കുന്നതാണ് പുതുക്കിയ നിയമം.\nഅതേസമയം ഡല്‍ഹിയിലും കര്‍ഷക സമരം കൂടുതല് ശക്തമാവുകയാണ്. കര്‍ഷക സമരത്തെ അവഗണിക്കാനുള്ള സര്‍ക്കാര് ശ്രമങ്ങളെ ശക്തമായി നേരിടുമെന്ന് സംയുക്ത കിസാന് മോര്‍ച്ച അറിയിച്ചിരുന്നു. കൂടാതെ മാര്‍ച്ച് 15ന് സ്വകാര്യവത്കരണം, ഇന്ധനവില വര്‍ദ്ധന എന്നിവയ്‌ക്കെതിരെ പ്രതിഷേധം സംഘടിപ്പിക്കുമെന്ന് കര്‍ഷക സംഘടകള് അറിയിച്ചിരിക്കുതയാണ്. സമരം ശക്തമാക്കുന്നതിന്റെ ഭാഗമായി മാര്‍ച്ച് 26ന് ഭാരത് ബന്ധും കര്‍ഷക സംഘടകള് പ്രഖ്യാപിച്ചിരുന്നു.\nfarmers karnataka apmc


ഈശോയുടെ ആരോഗ്യരഹസ്യം അറിയണോ? : Marian Pathram\nഈശോ ദൈവപുത്രനായിരുന്നു. എന്നാല് ഈശോ മനുഷ്യനായിട്ടാണ് ഈ ലോകത്തിലൂടെ കടന്നുപോയത്. സുന്ദരനും ആരോഗ്യവാനുമായിരുന്നു ഈശോ. മനുഷ്യന്റേതായ എല്ലാവിധ ആരോഗ്യകാര്യങ്ങളിലും ഈശോ ശ്രദ്ധപതിപ്പിച്ചിരുന്നു.\nകഴിക്കുന്ന ഭക്ഷണമാണ് മനുഷ്യന് എന്ന് നമുക്കറിയാം. ഇന്ന് പലരെയും രോഗികളാക്കിമാറ്റിയിരിക്കുന്നതിന് പിന്നിലുള്ളതും അവരുടെ അനാരോഗ്യകരമായ ഭക്ഷണരീതികളാണ്. ശരീരത്തിന്റെ എല്ലാത്തരത്തിലുമുള്ള വിശുദ്ധിയും ബൈബിളില് ഓര്‍മ്മിപ്പിക്കുന്നുമുണ്ട്. അതില് ആരോഗ്യകാര്യവും പെടും.\nഇനി ഈശോ എന്തൊക്കെയാണ് ഭക്ഷിച്ചിരുന്നതെന്ന് നമുക്ക് നോക്കാം. ഈശോ നിരവധിയായ പഴങ്ങളും പച്ചക്കറികളും കഴിച്ചിരുന്നു. അതില് അത്തിപ്പഴവും പെടുന്നുണ്ട്. അത്തിമരത്തെ ശപിച്ച സംഭവം നമ്മുക്കറിവുള്ളതാണല്ലോ?\nമത്സ്യമായിരുന്നു മറ്റൊരു വിഭവം.നമ്മുടെ നാട്ടിലെ മത്തി ആയിരുന്നു ഈശോയുടെ പ്രിയപ്പെട്ട ഭക്ഷണങ്ങളിലൊന്ന്. ഒമേഗ3അടങ്ങിയിരിക്കുന്ന ഭക്ഷണമാണ് അത്.\nതേനും മധുരപദാര്‍ത്ഥങ്ങളും ഈശോയ്ക്ക് ഏറെ ഇഷ്ടമായിരുന്നു. ദൈവത്തിന്റെ കുഞ്ഞാടായി വിശേഷിപ്പിക്കപ്പെട്ടിരുന്ന ഈശോ കുഞ്ഞാടുകളുടെ ഇറച്ചി കഴിച്ചിരുന്നു. വൈറ്റമിനുകളും ധാതുക്കളും അടങ്ങിയ ആരോഗ്യദായകമായ ഭക്ഷണമാണ് ആട്ടിറച്ചി.\nഒലിവ് ഓയിലും ക്രിസ്തു ഉപയോഗിച്ചിരുന്നു. മെഡിറ്ററേറിയന് ഭക്ഷണക്രമത്തിലെ പ്രധാനപ്പെട്ട വിഭവമാണ് ഒലിവ് ഓയില്.\nവൈറ്റമിനുകളും മിനറലുകളും നാരുകളും അടങ്ങിയ ബ്രെഡ് ഈശോയ്ക്ക് ഏറെ ഇഷ്ടമായിരുന്നു. ഈശോയുടെ ഭക്ഷണമേശയില് എല്ലാദിവസവും ബ്രെഡ് ഉണ്ടായിരുന്നു. ബാര്‍ലി ബ്രെഡായിരുന്നു അത്. മറ്റേതൊരു ബ്രഡിനെക്കാളും ആരോഗ്യദായകമാണ് ബാര്‍ലി ബ്രഡ്.\nകാനായിലെ കല്യാണവീടും അന്ത്യഅത്താഴ വേളയും ഒക്കെ പറഞ്ഞുതരുന്നതാണ് വീഞ്ഞിന്റെ പ്രാധാന്യം. ഈശോ വീഞ്ഞും ഉപയോഗിച്ചിരുന്നു.\nഇങ്ങനെ ആരോഗ്യപ്രദമായ ഭക്ഷണരീതിയായിരുന്നു ഈശോ സ്വീകരിച്ചുപോന്നിരുന്നത്. അവിടുന്ന് നമ്മോട് പറയുന്നതും അതുതന്നെ. നല്ലഭക്ഷണം കഴിക്കുക. ആരോഗ്യം കാത്തുസൂക്ഷിക്കുക.


(actress attack case 20 advocates participate in trial)-ആക്രമിക്കപ്പെട്ട നടിയെ വിസ്തരിച്ചത് 20 അഭിഭാഷകര്; ചോദ്യങ്ങള് പലതും അതിരുവിട്ടുള്ളതായിരുന്നെന്ന് സര്‍ക്കാരും\nആക്രമിക്കപ്പെട്ട നടിയെ വിസ്തരിച്ചത് 20 അഭിഭാഷകര്; ചോദ്യങ്ങള് പലതും അതിരുവിട്ടുള്ളതായിരുന്നെന്ന് സര്‍ക്കാരും\nനടി ആക്രമിക്കപ്പെട്ട കേസില് വിചാരണ കോടതിക്കെതിരെ ഹൈക്കോടതിയില് ആരോപണങ്ങള് ഉന്നയിച്ച് സര്‍ക്കാരും. വിചാരണക്കോടതി മാറ്റണമെന്ന നടിയുടെ ഹര്‍ജി പരിഗണിക്കുമ്പോഴാണ് സര്‍ക്കാര് നിലപാട് വ്യക്തമാക്കിയത്. വിചാരണക്കോടതി കേസുമായി ബന്ധപ്പെട്ട പല രേഖകളും പ്രതിഭാഗത്തിന് നല്‍കുമ്പോഴും പ്രോസിക്യുഷന് നല്‍കുന്നില്ല.\nനടിയെ വിസ്തരിക്കുമ്പോള് 20 അഭിഭാഷകരാണ് കോടതിയില് ഉണ്ടായിരുന്നത്. അവരുടെ ചോദ്യങ്ങള് പലതും അതിരുവിട്ടതായിരുന്നു. രഹസ്യവിചാരണയുടെ അന്തസത്ത തകര്‍ക്കും വിധമായിരുന്നു പലപ്പോഴും കോടതി പെരുമാറിയത്. കേസ് വിചാരണ നിര്‍ത്തിവയ്ക്കാന് പ്രോസിക്യൂഷന് അപേക്ഷ നല്‍കിയിരുന്നു. ഈ അപേക്ഷയില് വിചാരണക്കോടതി തന്നെ തീരുമാനമെടുത്തതും കീഴ്‌വഴക്കങ്ങളുടെ ലംഘനമാണ്. വിചാരണക്കോടതിയില് നടന്ന കാര്യങ്ങള് മുദ്രവച്ച കവറില് നല്‍കാമെന്നും സര്‍ക്കാര് കോടതിയെ അറിയിച്ചു. സാക്ഷിയെ ഭീഷണിപ്പെടുത്തിയ എട്ടാം പ്രതിയുടെ ജാമ്യം റദ്ദാക്കണമെന്ന് പല പ്രാവശ്യം ആവശ്യപ്പെട്ടിട്ടും വിചാരണ കോടതി പരിഗണിച്ചെല്ലെന്നും പ്രോസിക്യൂഷന് പറയുന്നു.\nവിചാരണ നിര്‍ത്തിവയ്ക്കണമെന്ന പ്രോസിക്യൂഷന്റെ ആവശ്യം അംഗീകരിക്കാതെയായതോടെയാണ് ഇരയാക്കപ്പെട്ട നടി തന്നെ ഹര്‍ജിയുമായി ഹൈക്കോടതിയെ സമീപിച്ചത്. പ്രോസിക്യൂഷന് തന്നെ വിശ്വാസമില്ലാത്ത സാഹചര്യത്തില് കേസ് മറ്റൊരു കോടതിയിലേക്ക് മാറ്റണമെന്നാണ് ആവശ്യം. വിസ്താര സമയത്ത് പ്രധാന പ്രതിയുടെ അഭിഭാഷകന് തന്നോട് മോശമായി പെരുമാറിയപ്പോള് കോടതി നിശബ്ദമായിരുന്നെന്നും ഹര്‍ജിയില് ചൂണ്ടിക്കാട്ടി. കേസ് പരിഗണിക്കുന്നതിനായി അടുത്ത തിങ്കളാഴ്ചത്തേക്ക് മാറ്റി.


ദുല്‍ഖര് സല്‍മാന് നായകനായെത്തുന്ന ഏറ്റവും പുതിയ തമിഴ് ചിത്രമാണ് കണ്ണും കണ്ണും കൊള്ള യടിത്താല്.ചിത്രത്തിലെ പുതിയ വീഡിയോ ഗാനം യൂട്യൂബില് റിലീസ് ചെയ്തിരിക്കുകയാണ്. റിലീസ് ചെയ്തു മണിക്കൂറുകള്‍ക്കകം നിരവധിപ്പേര് ഗാനം കണ്ടു കഴിഞ്ഞു. ചിത്രത്തിന്റെ ട്രെയിലര് യുട്യൂബ് ട്രെന്റിംഗില് ഇടം പിടിച്ചിരുന്നു.ദുല്‍ഖറിന്റെ 25ാമത് ചിത്രമാണ് കണ്ണും കണ്ണും കൊള്ളയടി ത്താല്.ദേസിങ് പെരിയ സ്വാമി സംവിധാനം ചെയ്തിരിക്കുന്ന ചിത്രത്തിലെ നായിക ഋതു വര്‍മ്മ യാണ്. സംവിധായകന് ഗൗതം മേനോനും ചിത്രത്തില് ഒരു പ്രധാന കഥാപാത്രമാണ്. ചിത്രത്തിന് തിരക്കഥ എഴുതിയിരിക്കുന്നത് സംവിധായകന് തന്നെ. ചിത്രത്തിന്റെ ഛായാഗ്രാഹകന് കെഎം ഭാസ്‌കരന് ആണ്.


കരിപ്പൂര് സ്വര്‍ണ്ണക്കടത്ത് കേസ്: സജേഷിനെ ഇന്ന് അര്‍ജുന് ആയങ്കിയുടേയും മുഹമ്മദ് ഷെഫീക്കിന്റേയും സാന്നിധ്യത്തില് കസ്റ്റംസ് ചോദ്യം ചെയ്യും – Kerala News Hunt\nകരിപ്പൂര് സ്വര്‍ണ്ണക്കടത്ത് കേസ്: സജേഷിനെ ഇന്ന് അര്‍ജുന് ആയങ്കിയുടേയും മുഹമ്മദ് ഷെഫീക്കിന്റേയും സാന്നിധ്യത്തില് കസ്റ്റംസ് ചോദ്യം ചെയ്യും\nകൊച്ചി : കരിപ്പൂര് വഴിയുള്ള സ്വര്‍ണ്ണക്കള്ളക്കടത്തുമായി ബന്ധപ്പെട്ട് ഡിവൈഎഫ്‌ഐ മുന് മേഖലാ ഭാരവാഹി സി. സജേഷിനെ ഇന്ന് കസ്റ്റംസ് സംഘം ചോദ്യം ചെയ്യും. രാവിലെ പതിനൊന്ന് മണിക്ക് കൊച്ചിയിലെ കസ്റ്റംസ് ഓഫീസില് ഹാജരാകാനാണ് നോട്ടീസ് നല്‍കിയിരിക്കുന്നത്.\nകേസില് പിടിയിലായിട്ടുള്ള അര്‍ജുന് ആയങ്കിയുടെ ബിനാമിയാണെന്നാണ് സജേഷെന്നാണ് കസ്റ്റംസ് കോടതിയെ അറിയിച്ചിരിക്കുന്നത്. അതിനാല് കസ്റ്റംസിന്റെ കസ്റ്റഡിയിലുള്ള അര്‍ജുന് ആയങ്കിയുടേയും, ഇടനിലക്കാരന് മുഹമ്മദ് ഷഫീക്കിന്റെയും ഒപ്പമിരുത്തിയാണ് സജേഷിനെ ചോദ്യം ചെയ്യുക.\nസിപിഎം നിയന്ത്രണത്തിലുള്ള കൊയ്യോട് സഹകരണ ബാങ്കിലെ സ്വര്‍ണ പരിശോധകനാണ് സജേഷ്. കടത്തിയ സ്വര്‍ണം ഇയാള് കൈകാര്യം ചെയ്തിരുന്നുവെന്നാണ് അന്വേഷണ സംഘത്തിന് ലഭിച്ചിരിക്കുന്ന വിവരം. അര്‍ജുന് ഉപയോഗിച്ചിരുന്ന കാര് രജിസ്റ്റര് ചെയ്തത് സജേഷിന്റെ പേരിലാണ്.\nഒരുകോടിയുടെ സ്വര്‍ണം ദുബായില് നിന്ന് കരിപ്പൂര് വിമാനത്താവളത്തില് കടത്തിക്കൊണ്ടുവന്ന കേസിലാണ് അര്‍ജുനെ അറസ്റ്റു ചെയ്തത്. മുഹമ്മദ് ഷെഫീക്ക് അറസ്റ്റിലായ ദിവസം ഇയാള് കരിപ്പൂര് വിമാനത്താവളത്തില് എത്തിയിരുന്നു. അര്‍ജുന്റെ നിര്‍ദേശപ്രകാരമാണ് സ്വര്‍ണം കടത്തിക്കൊണ്ടുവന്നതെന്ന് ഷെഫീക്ക് മൊഴി നല്‍കിയിരുന്നു.\nസ്വര്‍ണകടത്തില് സജേഷിന്റെ പങ്കും മറ്റ് സംഘങ്ങളെ കുറിച്ചുള്ള വിവരങ്ങളും തേടും. കള്ളകടത്തിനായി അര്‍ജുന് ആയങ്കിക്ക് കീഴില് യുവാക്കളുടെ വന് സംഘം ഉണ്ടായിരുന്നുവെന്നാണ് കസ്റ്റംസിന്റെ പ്രാഥമിക നിഗമനം. നിലവില് അര്‍ജുന് ആയങ്കിയെയും മുഹമ്മദ് ഷെഫീക്കിനേയും കോടതി കസ്റ്റംസിന്റെ കസ്റ്റഡിയില് വി്ട്ടിരിക്കുകയാണ്.\nന്യൂഡല്‍ഹി: കോവിഡ് രണ്ടാം തരംഗo അതിരൂക്ഷമായ പശ്ചാത്തലത്തില് 798 ഡോക്ടര്‍മാരുടെ  ജീവന് പൊലിഞ്ഞെന്ന്  ഇന്ത്യന് മെഡിക്കല് അസോസിയേഷന് (ഐ എം എ ). ഡല്‍ഹിയില് 123 ഡോക്ടര്‍മാര്‍ക്ക് ജീവന് നഷ്ട്ടപ്പെട്ടു . രാജ്യതലസ്ഥാനമാണ് പട്ടികയില് ഒന്നാമത് . ബിഹാറില് 115 പേരും മരണത്തിന് കീഴടങ്ങി . കോവിഡിന്റെ അതി തീവ്ര വ്യാപന ശേഷിയുള്ള ‘ഡെല്‍റ്റ പ്ലസ്’ വൈറസിന്‍റെ സാന്നിധ്യം കണ്ടെത്തിയ മഹാരാഷ്ട്രയിലും കേരളത്തിലും ഡോക്ടര്‍മാരുടെ മരണം തുടരുകയാണ്. […]\nകൊവിഡ് 19: സംസ്ഥാനത്ത് സിറോ പ്രിവിലന്‍സ് പഠനം നടത്തുന്നതിന് അനുമതി നല്‍കി ഉത്തരവിട്ടു\nബി ജെ പിയുടെ പരാജയത്തിന്റെ ഉത്തരവാദിത്വം തനിക്കെന്ന് കെ സുരേന്ദ്രന്\nസില്‍വര്‍ലൈന് പദ്ധതിയ്ക്ക് അനുമതി നല്‍കണം: പ്രധാനമന്ത്രിക്ക് മുഖ്യമന്ത്രി കത്തയച്ചു


ഗോതബായ രജപക്സ ശ്രീലങ്കയുടെ പുതിയ പ്രസിഡന്‍റ് – Jaihind TV\nഗോതബായ രജപക്സ ശ്രീലങ്കയുടെ പുതിയ പ്രസിഡന്‍റ്\nകൊളംബോ : ശ്രീലങ്കയിൽ നടന്ന പ്രസിഡന്‍റ് തെരഞ്ഞെടുപ്പിൽ ശ്രീലങ്ക പൊതുജന പെരമുന പാര്‍ട്ടിയുടെ സ്ഥാനാർഥി ഗോതബായ രജപക്‌സെക്ക് വിജയം. മുൻ പ്രസിഡന്‍റ് മഹിന്ദ രജപക്സയുടെ സഹോദരനായ ഗോതബായ മുന് പ്രതിരോധ മേധാവിയുമാണ്.\n48.2 ശതമാനം വോട്ടുകള് നേടിയാണ് ഗോതബായ രാജപക്സെ വിജയിച്ചത്. ഭരണകക്ഷിയായ യു.എൻ.പിയുടെ സ്ഥാനാർഥി സജിത് പ്രേമദാസയെയാണ് ഗോതബായ പരാജയപ്പെടുത്തിയത്. ഇടതുപക്ഷ പാര്‍ട്ടിയുടെ സ്ഥാനാര്‍ഥിയായ അണുര കുമാര ദിസനായകെയാണ് മൂന്നാം സ്ഥാനത്ത്. ശനിയാഴ്ചയായിരുന്നു വോട്ടെടുപ്പ് നടന്നത്.\n1.6 കോടിയോളം വോട്ടർമാരുള്ള ശ്രീലങ്കയിൽ 35 സ്ഥാനാർഥികളാണ് മത്സരിച്ചത്. ശനിയാഴ്ച നടന്ന തെരഞ്ഞെടുപ്പില് 80 ശതമാനം പോളിംഗ് രേഖപ്പെടുത്തി. തെരഞ്ഞെടുപ്പിനിടെ അങ്ങിങ്ങ് അക്രമസംഭവങ്ങള് നടന്നെങ്കിലും ആളപായമുള്ളതായി റിപ്പോര്‍ട്ടില്ല.


ഓണത്തിന് മുൻകൂര് ക്ഷേമ പെൻഷൻ; സംസ്ഥാനത്തെ എല്ലാ വീടുകളിലും ഓണക്കിറ്റ് - Janayugom Online\nHome / News / Kerala / ഓണത്തിന് മുൻകൂര് ക്ഷേമ പെൻഷൻ; സംസ്ഥാനത്തെ എല്ലാ വീടുകളിലും ഓണക്കിറ്റ്\nPosted on August 11, 2020, 9:33 am\nസംസ്ഥാനത്ത് രണ്ടു മാസത്തെ ക്ഷേമപെൻഷൻ വിതരണം പൂര്‍ത്തിയാക്കുന്നതിനിടെ, ഓണത്തിന് മുന്നോടിയായി വീണ്ടും പെൻഷൻ നല്‍കും. ജൂലൈയിലെയും ആഗസ്റ്റിലെയും പെൻഷൻ മുൻകൂറായി നല്‍കും. സംസ്ഥാനത്തെ 70 ലക്ഷത്തോളം പേര്‍ക്ക് കുറഞ്ഞത് 2600 രൂപ വീതമെങ്കിലും ഓണക്കാലത്ത് വീണ്ടും കൈകളിലെത്തും. കഴിഞ്ഞ അഞ്ചു മാസത്തെ പെൻഷൻ തുക വിതരണം ചെയ്തിരുന്നത് മെയിലായിരുന്നു.\nജീവനക്കാര്‍ക്കും തൊഴിലാളിക്കള്‍ക്കും നല്‍കി വരുന്ന ഓണക്കാല ആനുകൂല്യങ്ങള് ഇത്തവണയും തുടരുമെന്ന് ധനമന്ത്രി തോമസ് ഐസക് വ്യക്തമാക്കി. 100 ദിവസം തികച്ച തൊഴിലുറപ്പ് തൊഴിലാളികള്‍ക്കെല്ലാം 1000 രൂപ വീതം നല്‍കാറുണ്ട്. ഇവയെല്ലാം ഈ കോവിഡ് കാലത്തും ഉറപ്പാക്കുമെന്ന് മന്ത്രി അറിയിച്ചു.\nഓണത്തിന് സംസ്ഥാനത്തെ എല്ലാ വീടുകളിലും ഭക്ഷണക്കിറ്റ് വിതരണം ചെയ്യും. എന്നിട്ടും സംസ്ഥാനത്തെ ഭക്ഷ്യ ക്ഷാമം നേരിട്ടാല് സമൂഹ അടുക്കള വഴിയോ, ജനകീയ ഹോട്ടല് വഴിയോ ഭക്ഷണം എത്തിക്കാനുളള സജ്ജീകരണങ്ങള് ഒരുക്കും. ഇതിനായി തദ്ദേശ സ്ഥാപനങ്ങളുടെ പദ്ധതി വിഹിതവും ഉപയോഗിക്കാം. ഓണക്കാലത്ത് ദുരിതം അനുഭവിക്കുന്നവരെ സഹായിക്കുന്നതിന് വേണ്ടി സര്‍ക്കാരിന്റെ സാമ്പത്തിക പ്രയാസങ്ങള് തടസ്സമാകില്ലെന്നും ധനമന്ത്രി അറിയിച്ചു.\nENGLISH SUMMARY: pension before onam\nkerala Pension ldf gopvt\nബെയ്റൂട്ട് സ്ഫോടനം: പ്രതിഷേധത്തെ തുടർന്ന് ലെബനീസ് മന്ത്രിസഭ രാജിവെച്ചു\nസംസ്ഥാനത്ത് അഞ്ചു പേർക്ക് കൂടി കോവിഡ്; കേരളത്തിൽ മൊത്തം 32 രോഗബാധിതർ\nക്വാറിമാഫിയ കൃത്രിമ ക്ഷാമമുണ്ടാക്കുന്നു